
讟拽住讟 讛讚祝



 驻砖讬讟讗 讻讬讜谉 讚讗驻拽讜讛 拽讬讬诪讗 诇讛 讘专砖讜转讬讬讛讜 诇讻诇 诪讬诇讬 诇讗 爪专讬讻讗 讚拽诪讜 诇讛 讘讗驻讛 讻讬 讛讗 讚讗诪专 专讘讛 讗诪专 专讘 诪转谞讛 讗诪专 专讘 讛诪注诪讬讚 讘讛诪转 讞讘专讜 注诇 拽诪转 讞讘讬专讜 讞讬讬讘 诪注诪讬讚 驻砖讬讟讗 诇讗 爪专讬讻讗 讚拽诐 诇讛 讘讗驻讛 讗诪专 诇讬讛 讗讘讬讬 诇专讘 讬讜住祝 讛讻讬砖讛 讗诪专转 诇谉 讜诇住讟讬诐 谞诪讬 讚讛讻讬砖讜讛: 诪住专讛 诇专讜注讛 谞讻谞住 讛专讜注讛 讻讜': 讗诪专讬 转讞转讬讜 讚诪讗谉 讗讬诇讬诪讗 转讞转讬讜 讚讘注诇 讘讛诪讛 转谞讬谞讗 讞讚讗 讝诪谞讗 诪住专讜 诇砖讜诪专 讞谞诐 讜诇砖讜讗诇 诇谞讜砖讗 砖讻专 讜诇砖讜讻专 讻讜诇谉 谞讻谞住讜 转讞转 讛讘注诇讬诐 讗诇讗 转讞转讬讜 讚砖讜诪专 讜砖讜诪专 拽诪讗 讗驻讟专 诇讬讛 诇讙诪专讬 诇讬诪讗 转讬讛讜讬 转讬讜讘转讗 讚专讘讗 讚讗诪专 专讘讗 砖讜诪专 砖诪住专 诇砖讜诪专 讞讬讬讘 讗诪专 诇讱 专讘讗 诪讗讬 诪住专讜 诇专讜注讛 诇讘专讝讬诇讬讛 讚讗讜专讞讬讛 讚专讜注讛 诇诪讬诪住专 诇讘专讝讬诇讬讛 讗讬讻讗 讚讗诪专讬 诪讚拽转谞讬 诪住专讛 诇专讜注讛 讜诇讗 拽转谞讬 诪住专讛 诇讗讞专 砖''诪 诪讗讬 诪住专讛 诇专讜注讛 诪住专 专讜注讛 诇讘专讝讬诇讬讛 讚讗讜专讞讬讛 讚专讜注讛 诇诪讬诪住专 诇讘专讝讬诇讬讛 讗讘诇 诇讗讞专 诇讗 诇讬诪讗 诪住讬讬注 诇讬讛 诇专讘讗 讚讗诪专 专讘讗 砖讜诪专 砖诪住专 诇砖讜诪专 讞讬讬讘 讗诪专讬 诇讗 讚诇诪讗 讗讜专讞讗 讚诪讬诇转讗 拽转谞讬 讜讛讜讗 讛讚讬谉 诇讗讞专: 讗讬转诪专 砖讜诪专 讗讘讬讚讛 专讘讛 讗诪专 讻砖讜诪专 讞谞诐 讚诪讬 专讘 讬讜住祝 讗诪专 讻砖''砖 讚诪讬 专讘讛 讗诪专 讻砖讜诪专 讞谞诐 讚诪讬 诪讗讬 讛谞讗讛 拽讗 诪讟讬 诇讬讛 专讘 讬讜住祝 讗诪专 讻砖''砖 讚诪讬 讘讛讛讬讗 讛谞讗讛 讚诇讗 讘注讬讗 诇诪讬转讘讬 诇讬讛 专讬驻转讗 诇注谞讬讗 讛讜讬 讻砖''砖 讗讬讻讗 讚诪驻专砖讬 讛讻讬 专讘 讬讜住祝 讗诪专 讻砖''砖 讚诪讬 讻讬讜谉 讚专讞诪谞讗 砖注讘讚讬讛 讘注诇 讻讜专讞讬讛 讛诇讻讱 讻砖''砖 讚诪讬 (住讬诪谉 讛讞讝讬专讛 诇注讜诇诐 讛砖讘 讞讬讬讗 讗诪专转 谞砖讘专 砖讻专) 讗讬转讬讘讬讛 专讘 讬讜住祝 诇专讘讛 

专砖"讬



 讻讬讜谉 讚讗驻拽讜讛. 讗讬讻讗 诪砖讬讻讛 讜砖讬谞讜讬 专砖讜转 讚讛讜讬 拽谞讜讬讛 诇讻诇 诪讬诇讬: 讚拽诪讜 诇讛 讘讗驻讛. 砖诇讗 诪砖讻讜讛 讗诇讗 注诪讚讜 讘驻谞讬讛 诇讻诇 爪讚 砖诇讗 转诇讱 讗谞讛 讜讗谞讛 讗诇讗 诇拽诪讛 诇讗讻讜诇: 诪注诪讬讚. 诪砖诪注 砖讗讜讞讝讛 讘讬讚讜 讜诪讜诇讬讻讛 诇拽诪讛: 讛讻讬砖讛. 讘诪拽诇 讗诪专转 诇谉 讘讛讛讬讗 讚讛诪注诪讬讚 讜诪砖讜诐 讛讻讬 诪讬讞讬讬讘: 讜诇住讟讬诐 谞诪讬 讚讛讻讬砖讜讛. 讘诪拽诇 讜讗砖诪讜注讬谞谉 诪转谞讬' 讚讛讻讬砖讛 讘诪拽诇 讝讜 讛讬讗 诪砖讬讻讛: 讗诇讗 转讞转讬讜 讚砖讜诪专. 讜讛讻讬 诪砖诪注 诪住专讛 砖讜诪专 诇专讜注讛 谞讻谞住 讛专讜注讛 转讞转讬讜 讜讗讝诇讬 讘注诇讬诐 讜诪砖转注讜 讚讬谞讗 讘讛讚讬 砖谞讬 讜讛专讗砖讜谉 诪住转诇拽: 砖讜诪专 砖诪住专 诇砖讜诪专 讞讬讬讘. 讗驻讬诇讜 讘讗讜谞住讬谉 讚讗诪专 诇讬讛 诪驻拽讬讚 讗转 诪讛讬诪谞转 诇讬 讘砖讘讜注讛 讗讬讛讜 诇讗 诪讛讬诪谉 诇讬 讘砖讘讜注讛 砖谞讗谞住讛 讘驻' 讛诪驻拽讬讚 (讘''诪 诇讜:): 诇讘专讝讬诇讬讛. 诇转诇诪讬讚讜: 砖讜诪专 讗讘讬讚讛. 讛讻谞讬住 讗讘讬讚转 讞讘讬专讜 诇讘讬转讜 讻讚讻转讬讘 讜讗住驻转讜 讗诇 转讜讱 讘讬转讱 讜讙讜' (讚讘专讬诐 讻讘): 讚诇讗 讘注讬 诇诪讬转讘 专驻转讗 诇注谞讬讗. 讚讛注讜住拽 讘诪爪讜讛 驻讟讜专 诪谉 讛诪爪讜讛 诪讜讘诇讻转讱 讘讚专讱 谞驻拽讗 诇谉 讘诪住' 住讜讻讛 (讚' 讻讛:): 

转讜住驻讜转



 驻砖讬讟讗 讻讬讜谉 讚讗驻拽讜讛 拽讬讬诪讗 诇讛 讘专砖讜转讬讬讛讜 诇讻诇 诪讬诇讬. 讘讛讜爪讬讗讜讛 诇讙讜讝诇讛 讗讬讬专讬 诪转谞讬' 讻讚诪讜拽讬 诇讛 讘讬专讜砖诇诪讬 讜讗''转 讜诪谞诇讬讛 讚拽讬讬诪讗 讘专砖讜转讬讬讛讜 讗驻讬' 诇讛转讞讬讬讘 注诇 诪讛 砖讛讬讗 诪讝拽转 讚讗讛讻讬 拽讗讬 讚拽转谞讬 讜讬爪讗转讛 讜讛讝讬拽讛 讚诇讬讻讗 诇诪讬诪专 讚讻讬 讛讬讻讬 讚诪住专讛 诇砖讜诪专 讞谞诐 讜讛砖讜讗诇 谞讻谞住讜 转讞转 讘注诇讬诐 讛''讛 讙讝诇谉 讚讚诇诪讗 砖讜诪专 讛讜讗 讚诪讞讬讬讘 讗讘诇 讙讝诇谉 诇讗 讚诪爪讬谞讜 讚讘专讬诐 砖讛砖讜诪专 讞讬讬讘 讜讛讙讝诇谉 驻讟讜专 砖讛专讬 讘讻讞砖讛 讘讛诪讛 讛讻讞砖讛 讚讛讚专讗 讜讘驻讬专讜转 砖讛专拽讬讘讜 诪拽爪转 诪讜讻讞 讘讛讙讜讝诇 拽诪讗 (诇拽诪谉 讚' 爪讞:) 讚讙讝诇谉 讗讜诪专 诇讜 讛专讬 砖诇讱 诇驻谞讬讱 诪砖讜诐 讚诇讗 讞砖讬讘 砖讬谞讜讬 讜诇讗 拽谞讬谞讛讜 讜驻讟讜专 讗驻讬诇讜 讘驻砖讬注讛 讚诇讗 拽讘诇 注诇讬讜 砖诪讬专讛 讗讘诇 砖讜诪专 讻讬讜谉 砖诪转讞讬讬讘 讘讻讞砖讛 讚诇讗 讛讚专' 讜讘讛专拽讬讘讜 讻讜诇诐 讗诐 谞注砖讜 讘驻砖讬注讛 讻诪讜 讻谉 讬转讞讬讬讘 讘讻讞砖讛 讚讛讚专讗 讜讘讛专拽讬讘讜 诪拽爪转诐 讻讬讜谉 讚拽讘诇 注诇讬讜 砖诪讬专讛 讚诇诪讛 诇讗 讬转讞讬讬讘 讘讝讛 讻诪讜 讘讝讛 砖讗讬谉 讛砖讜诪专 拽讜谞讛 讘砖讬谞讜讬 讜讗驻讬诇讜 砖讜讗诇 讚拽讬''诇 讚讗祝 诇砖讜讗诇 砖诪讬谉 讻讚专讘 讻讛谞讗 讜专讘 讗住讬 (诇注讬诇 讚' 讬讗.) 讜讗讬谉 诇讜诪专 讚诪转讞讬讬讘讬 诇驻讬 砖讗讬谞谉 讬讻讜诇讬谉 诇拽讬讬诐 讘讛 诪爪讜转 讛砖讘讛 讚诪砖转诇诐 诪讙讜驻讜 讚讘砖谉 讜专讙诇 讗讬讬专讬 诪转谞讬' 讜讬砖 讻讗谉 讛砖讘讛 诪注诇讬讗 讻砖诪讞讝讬专讬诐 讗讜转讛 诇讘注诇讬诐 讜讬''诇 讚住讘专讗 讛讜讗 讚讙讝诇谉 谞讻谞住 转讞转 讛讘注诇讬诐 讚讻讬讜谉 砖讛讜爪讬讗 诪专砖讜转 讘注诇讬诐 砖讛讬讜 讞讬讬讘讬谉 讘砖诪讬专转讛 讜讗讬谉 讛讘注诇讬诐 讬讻讜诇讬诐 诇砖讜诪专讛 诇驻讬 砖谞讙讝诇讛 诪讛诐 讬砖 注诇 讛讙讝诇谉 诇砖讜诪专讛 讚诇注谞讬谉 谞讝拽讬谉 讗拽专讜 讘注诇讬诐 讻诇 诪讬 砖讘讬讚讜 诇砖讜诪专讛 讜诇讗 讚诪讬 诇转驻住讜 谞讬讝拽 诇专''注 (诇注讬诇 讚' 诇讜:) 讚讗驻讬' 砖讜诪专 讞谞诐 讗讬谞讜 注诇 讞诇拽 讞讘讬专讜 讚砖讜转祝 讗讬谉 诪转讻讜讬谉 诇讛讞讝讬拽 专拽 讘砖诇讜 讜讗讬谞讜 讘讗 诇讛讜爪讬讗 讞诇拽 讞讘讬专讜 诪专砖讜转讜 讻诪讜 讙讝诇谉 讜注讜讚 讻讬讜谉 讚讙讝诇谉 拽诪讛 诇讬讛 讘专砖讜转讬讛 讙诐 诇注谞讬谉 讗讜谞住讬谉 讬砖 诇讞砖讘 讘注诇讬诐 讬讜转专 诪砖讜转祝 讜讛讻讬 诪砖诪注 诇讬砖谞讗 讚拽诪讛 讘专砖讜转讬讬讛讜 诇讻诇 诪讬诇讬 诪讛 砖讛讜讗 讘专砖讜转讜 诇讻诇 诪讬诇讬 讬砖 诇讜 诇讛讜注讬诇 讻讗谉: 讛诪注诪讬讚 讘讛诪转 讞讘讬专讜 注诇 拽诪转 讞讘讬专讜 讞讬讬讘. 讜讗注''驻 砖讗讬谉 讛讘讛诪讛 砖诇讜 讞讬讬讘 诪讟注诐 砖谉 讜专讙诇 讚讗注''讙 讚讻转讬讘 讘注讬专讛 讻讚讬讚讬讛 讞砖讬讘讗 讛讜讗讬诇 讜讛讜讗 注砖讛 讻诪讜 诪讚诇讬拽 驻砖转谞讜 砖诇 讞讘讬专讜 讘谞专讜 砖诇 讞讘讬专讜 讗讘诇 讗讬谉 诇驻专砖 讚诪讞讬讬讘 诪讟注诐 讗砖 讚讘专讬 讛讝讬拽讗 讜讛讜讬 讻讗讬诇讜 谞讜转谉 诇砖诐 讗砖 讜讗注''讙 讚驻讟专讬谞谉 谞讜转谉 住诐 讛诪讜转 诇驻谞讬 讘讛诪转 讞讘专讜 砖讗谞讬 讛转诐 讗讜 诪砖讜诐 讚诇讗 注讘讬讚讗 讚讗讻诇讛 讗讜 诪砖讜诐 讚讛''诇 砖诇讗 转讗讻诇 讻讚讗诪专 诇注讬诇 (讚祝 诪讝:) 讚讗''讻 诪讟注诐 讝讛 讛''诇 诇讛转讞讬讬讘 讗驻讬诇讜 讘专讛''专 讜诇讗 诪砖转诪注 讘砖讜诐 讚讜讻转讗 讚诇讞讬讬讘 讘专砖讜转 讛专讘讬诐 砖谉 讗驻讬诇讜 诪拽专讘 讘讛诪转讜 讗爪诇 讛驻讬专讜转 讜诪注诪讬讚讛 注诇讬讬讛讜: 讛讻讬砖讛 讗诪专转 诇谉. 讜转讞讬诇讛 讛讬讛 住讜讘专 讚诪注诪讬讚 讘讛诪讛 讛讬讬谞讜 砖诪讞讝讬拽 讘讬讚讜 讛讗驻住专 讜诪讜诇讬讻讛 诪诪砖 注诇 讛拽诪讛 讜诪注诪讬讚讛 砖诐 讜诇讛讻讬 讛讜讛 驻砖讬讟讗 讟驻讬: 讜诇讬住讟讬诐 谞诪讬 砖讛讻讬砖讜讛. 诇讙讜讝诇讛 诪讬讬专讬 讻讚诪讜拽讬 诇讛 讘讬专讜砖诇诪讬 讜诇讗 讞砖讬讘 诇讛 诪讬诇转讗 讚驻砖讬讟讗 讻诪讜 砖讛讬讛 讞讜砖讘 讛诪拽砖讛 讜诇讗 讞讬讬砖 诇驻专砖 诇诪讛 讗讬谉 驻砖讬讟讗 诇驻讬 砖拽诇 诇讛讘讬谉: 讘讛讛讬讗 讛谞讗讛 讚诇讗 拽讘注讬 诇诪讬转讘 专讬驻转讗 诇注谞讬讗. 诪砖讜诐 讚注讜住拽 讘诪爪讜讛 讜讚讜拽讗 讘砖注讛 讚诪转注住拽 讘讛 讻讙讜谉 砖讜讟讞 诇爪讜专讻讛 讗讜 诪砖讜诐 注住拽 砖爪专讬讱 诇讛 诇讗讘讬讚讛 讗讘诇 讘砖讘讬诇 砖讗讘讬讚讛 讘讘讬转讜 诇讗 讬驻讟专 诪诇诪讬转讘 专讬驻转讗 诇注谞讬讗 讻讬讜谉 砖讬讻讜诇 诇拽讬讬诐 砖转讬讛诐 讻讚诪讜讻讞 讘住讜讻讛 (讚祝 讻讛. 讜砖诐.) 讚诇讗 谞驻拽讗 诇谉 诪拽专讗 讚注讜住拽 讘诪爪讜讛 驻讟讜专 诪谉 讛诪爪讜讛 讗诇讗 讚讜拽讗 讛讬讻讗 砖讗讬谞讜 讬讻讜诇 诇拽讬讬诐 砖转讬讛诐 讜住讘专讗 讛讜讗 讚讗讟讜 讗讚诐 砖讬砖 诇讜 转驻讬诇讬谉 讘专讗砖讜 讜爪讬爪讬转 讘讘讙讚讜 讜诪讝讜讝讛 讘驻转讞讜 讬驻讟专 诪谉 讛诪爪讜转 讜注讜讚 讚讘驻专拽 讗讬谉 讘讬谉 讛诪讜讚专 (谞讚专讬诐 诇讙:) 讗诪专 讚驻专讜讟讛 讚专讘 讬讜住祝 诇讗 砖讻讬讞 讜讗讬 驻讟专转 诇讬讛 讻诇 讝诪谉 砖讛讗讘讬讚讛 讘讘讬转讜 砖讻讬讞 讜砖讻讬讞 讛讜讗 驻住拽 专''讞 讜讛''讙 讚讛诇讻讛 讻专讘 讬讜住祝 诪砖讜诐 讚讗诪专讬谞谉 讘讗讬谉 讘讬谉 讛诪讜讚专 (砖诐) 讚讻''注 讗讬转 诇讛讜 驻专讜讟讛 讚专讘 讬讜住祝 讜讗驻讬诇讜 诪讗谉 讚砖专讬 诇诪讜讚专 诇讛讞讝讬专 讗讘讬讚讛 诇讗 砖专讬 讗诇讗 诪砖讜诐 讚驻专讜讟讛 讚专讘 讬讜住祝 诇讗 砖讻讬讞 讜讗讜专''讬 讚讗讬谞讛 专讗讬讛 讻诇诇 讚讙诐 专讘讛 诪讜讚讛 诇专讘 讬讜住祝 讚注讜住拽 讘诪爪讜讛 驻讟讜专 诪谉 讛诪爪讜讛 讗诇讗 讚住''诇 讚诇讗 谞注砖讛 砖讜诪专 砖讻专 讘讻讱 讜诪''诪 讛讜讗 谞讛谞讛 诇讻讱 讗住讜专 诇诪讜讚专 讗讘诇 诇讗 讛讜讛 砖讜诪专 砖讻专 讜讗讬谉 诇讚拽讚拽 谞诪讬 讘砖诪注转讬谉 讚讛诇讻讛 讻专讘 讬讜住祝 讚诪砖谞讬 专讘 讬讜住祝 诇注讜诇诐 讘讙讬谞转讜 讛诪砖转诪专转 讜拽诪''诇 讚诇讗 讘注讬谞谉 讚注转 讘注诇讬诐 讻讚专讘讬 讗诇注讝专 讜讛讻讬 诪讜拽讬 诇讛 住讜讙讬讗 讚讗诇讜 诪爪讬讗讜转 (讘''诪 讚' 讻讟. 讜砖诐) 讻讬 谞专讗讛 讚专讘讛 拽讘诇讛 诪专讘 讬讜住祝 讚拽专讗 讻讚专''讗 讗转讬 讜专讘讛 谞诪讬 砖讛讬讛 诪讚拽讚拽 诪转讞讬诇讛 讚讻砖讜诪专 讞谞诐 讚诪讬 诇讗 诪砖诪注 诇讬讛 拽专讗 讗诇讗 讗住诪讻转讗 讘注诇诪讗 讚讛讗 讟注诪讗 诪砖讜诐 讚诪讗讬 讛谞讗讛 拽讗 诪讟讬 诇讬讛 讻讚诇注讬诇 讜诇讗 驻诇讬讙讬 专讘讛 讜专讘 讬讜住祝 讗诇讗 讘住讘专讗 讘注诇诪讗 讜讛''驻 讚讛讛讬讗 讚讗诇讜 诪爪讬讗讜转 (砖诐 讚' 诇讗.) 讗讬 讚诪谞讟专讗 诇专讘讛 讻讚讗讬转 诇讬讛 诪驻砖讬注讛 诇专讘 讬讜住祝 讻讚讗讬转 诇讬讛 诪讙谞讬讘讛 讜讗讘讬讚讛 驻砖讬讟讗 讚诇讛讗 诇讗 爪专讬讱 拽专讗 讜谞专讗讛 诇专''讬 讚讛诇讻讛 讻专讘讛 讘讻诇 诪拽讜诐 诇讙讘讬 专讘 讬讜住祝 讘专 诪砖讚讛 注谞讬谉 讜诪讞爪讛 讻讚讗讬转讗 讘诪讬 砖诪转 (讘''讘 讚' 拽诪讙:) 讜讗讬谉 诇驻专砖 讚讛讬讬谞讜 讚讜拽讗 讘讘讘讗 讘转专讗 讻诪讜 砖讬砖 诪驻专砖讬诐 诪讚讗诪专 讘诪讬 砖讗讞讝讜 (讙讬讟讬谉 讚' 注讚: 讜砖诐) 讜转住讘专讗 讜讛讗 拽讬''诇 讻专讘讛 讜讘讛讗 讗讬谉 讛诇讻讛 讻专砖讘''讙 讜讗讬谉 诇讜诪专 讚砖诪讗 讘讛讛讬讗 诪讬诇转讗 拽讬讬诪讗 诇谉 讚讛诇讻讛 讻专讘讛 讚讛讜讛 诇讬讛 诇诪讬诪专 讜讛讗 拽讬''诇 讘讛讗 讛诇讻转讗 讻专讘讛 讻讚讗诪专 讜讘讛讗 讗讬谉 讛诇讻讛 讻专砖讘''讙 讜注讜讚 讚讘驻专拽 讛诪驻拽讬讚 (讘''诪 诪讙.) 讙讘讬 诪驻拽讬讚 诪注讜转 讗爪诇 砖讜诇讞谞讬 诪讜转专讬诐 讬砖转诪砖 讘讛谉 (爪专讜专讬诐 诇讗 讬砖转诪砖 讘讛谉) 诇驻讬讻讱 讗诐 讗讘讚讜 讞讬讬讘 讘讗讞专讬讜转诐 拽讗诪专 专讘 谞讞诪谉 讚拽讬''诇 讻讜讜转讬讛 讘讚讬谞讬 谞讗谞住讜 诇讗 讚诪砖讜诐 砖讛转讬专讜 诇讜 讞讻诪讬诐 诇讛砖转诪砖 讘讛谉 讗讬谞讜 谞注砖讛 专拽 砖讜诪专 砖讻专 讗''讻 讘讗诇讜 诪爪讬讗讜转 (砖诐 讚祝 讻讟.) 讙讘讬 诪讛 讬讛讗 讘讚诪讬诐 专讘讬 讟专驻讜谉 讗讜诪专 讬砖转诪砖 讘讛谉 诇驻讬讻讱 讗诐 讗讘讚讜 讞讬讬讘 讘讗讞专讬讜转谉 诇讗 讛讜讬 讗诇讗 砖''砖 讻诪讜 砖讗诪专 砖诐 诇专讘讛 讜讗讬谉 诇讜诪专 讚讛转诐 诪讜讚讛 专讘 谞讞诪谉 讚讞讬讬讘 讘讗讜谞住讬谉 诪砖讜诐 讛讬转专 转砖诪讬砖 诪砖讜诐 讚讘诇讗讜 讛讻讬 讛讬讛 砖讜诪专 砖讻专 砖讛讬讛 砖讜诪专 讗讘讬讚讛 讚讗讬谉 讝讛 住讘专讗 讚诪砖讜诐 砖谞讬 住讘专讜转 讚驻讟讜专 诪诇诪讬转讘 专讬驻转讗 诇注谞讬讗 讜注讜讚 讚诪讜转专 诇讛砖转诪砖 诇讗 讬注砖讛 讘砖讘讬诇 讻讱 砖讜讗诇 讗诇讗 砖''砖 讘注诇诪讗 讜注讜讚 讬砖 诇讛讘讬讗 专讗讬讛 讚讛诇讻转讗 讻专讘讛 诪讚诪讜拽讬 住转诪讗 讚讙诪专讗 诪转谞讬转讬谉 讚讛讗讜诪谞讬谉 (讘''诪 讚祝 驻:) 讛诇讜讛讜 注诇 讛诪砖讻讜谉 砖讜诪专 砖讻专 诪讞讜讜专转讗 讚诇讗 讻专讘讬 讗诇讬注讝专 讚讗诪专 讘诪诇讜讛 讞讘讬专讜 注诇 讛诪砖讻讜谉 讜讗讘讚 讬砖讘注 讜讬讟讜诇 诪注讜转讬讜 讜诇专讘 讬讜住祝 讛讜''诪 诇讗讜拽诪讛 讗驻讬诇讜 讻专讘讬 讗诇讬注讝专 讚诇诪住拽谞讗 诪讜拽讬 讻讜诇讛讜 讗诇讬讘讬讛 讜驻诇讜讙转讬讬讛讜 讘诪诇讜讛 爪专讬讱 诇诪砖讻讜谉 讗讬 诪爪讜讛 拽注讘讬讚 讗讬 诇讗 驻讬' 砖爪专讬讱 诇诪砖讻讜谉 诇讛砖转诪砖 讘讜 讜驻讜讞转 诇讜 讜讛讜诇讱 诪讛诇讜讗转讜 讻讱 驻讬专砖 讛转诐 讘拽讜谞讟专住 讜讗''讻 讛讜''诪 诇讗讜拽诪讛 诪转谞讬转讬谉 讘讗讬谉 爪专讬讱 诇诪砖讻讜谉 讚讻''注 

专砖讘"讗

驻砖讬讟讗 讻讬讜谉 讚讗驻拽讜讛 拽诐 诇讬讛 讘专砖讜转讬讬讛讜 诇讻诇 诪讬诇讬. 讻诇讜诪专 讘讚讗驻拽讜讛 诇讙讝诇讛 讚拽诐 诇讬讛 讘专砖讜转讬讛 诇讗讜谞住讬谉 讜诇讻诇 诪讬诇讬 讜讗驻讬诇讜 诇转砖诇讜诪讬讛 谞讝拽讬讛 讜诇讗讜 讚讜拽讗 讘谞讝拽讬 砖谉 讜专讙诇 讚诪砖转诇诪讬 诪谉 讛注诇讬讛 讗诇讗 讗驻讬诇讜 讘谞讝拽讬 拽专谉 转诪讛 砖讗讬谞讜 诪砖转诇诐 讗诇讗 诪讙讜驻讜 讜讗驻讬诇讜 讛讞讝讬专讜讛讜 诇讘注诇讬诐 诪"诪 讘转砖诇讜诪讬 谞讝拽讬讛 谞转讞讬讬讘讜 讛谉 诪砖注转 诪砖讬讻讛 讜诇讗 讘讙讝诇谉 讘诇讘讚 讗诇讗 讗驻讬诇讜 讘砖讜诪专讬诐 讚注诇诪讗 讚诪砖注转 诪砖讬讻讛 谞转讞讬讬讘讜 讘砖诪讬专转 谞讝拽讬讛 讜讛讬讬谞讜 讚转谞谉 讗专讘注讛 砖讜诪专讬诐 谞讻谞住讜 转讞转 讛讘注诇讬诐 讜讛讛讬讗 讗驻讬诇讜 讘转诐 讛讬讗 诪转谞讬谞谉 讜讗驻讬诇讜 诇专"注 讚讗诪专 讛讜讞诇讟 讛砖讜专 讜砖讜转驻讬谉 谞讬谞讛讜 讚砖诪讬专转 谞讝拽讬讜 拽讘诇讜 注诇讬讛诐 诪砖注转 诪砖讬讻讛 讜讻"砖 诇专' 讬砖诪注讗诇 讜讻"砖 讙讝诇谉 砖拽谞讗 诇讗讜谞住讬谉 砖砖诪讬专转 谞讝拽讬讛 注诇讬讜 讜讻讘注诇讬诐 讛诐 诇讻诇 诪讬诇讬.



讛诪注诪讬讚 讘讛诪转 讞讘专讜 注诇 拽诪转 讞讘专讜 讞讬讬讘. 讚讗注"驻 砖讗讬谉 讛讘讛诪讛 砖诇讜 讻讬讜谉 砖讛注诪讬讚讜讛 注诇 讛拽诪讛 讛专讬 讛讜讗 讻讗诇讜 诪讗讻讬诇讛 讘讬讚讬诐 讜诪砖"讛 驻专讬讱 驻砖讬讟讗 讜诪讬谞讛 讚讗诇讜 讛注诪讬讚 讘讛诪转讜 讜讗驻讬诇讜 讘讛诪转 讞讘专讜 注诇 驻讬专讜转 讞讘专讜 讜讗驻讬诇讜 讘专"讛 讞讬讬讘 讜诇讗 讚诪讬 诇讗讻诇讛 诪谉 讛专讞讘讛 讚驻讟讜专 讻讚讗讬转讗 讘驻专拽 讻讬爪讚 讛专讙诇 讜诪砖诪注 讚讗驻讬诇讜 讘砖拽专讘讛 讗爪诇 讛驻讬专讜转 讚砖讗谞讬 讛讻讗 讚诪注诪讬讚讛 讜诪砖诪注 讘砖诇拽讞讛 讘讗驻住专 讜讛注诪讬讚讛 注诇 讛拽诪讛 讜讗讜拽讬诪谞讗 讘砖讛讻讬砖讜讛 讚讻讬讜谉 砖讛讻讬砖讜讛 诇讙讜讝诇讛 拽谞讗讜讛 讚讛专讬 讛讬讗 讘专砖讜转谉 诇砖诪讬专转 谞讝拽讬讛 讜讻谉 谞专讗讛 诪讚讘专讬 专砖"讬 讝"诇 讚讘讛讻讬砖讜讛 诇讙讜讝诇讛 讛讬讗 讜诪砖讜诐 讚拽谞讗讜讛 讘讛讻砖讛 讜讻谉 讛注诪讬讚讜讛 讘讬专讜砖诇诪讬.



讛讻讗 讘诪讗讬 注住拽讬谞谉 砖诪住专讛 诇讘专讝讬诇讛. 讻诇讜诪专 讚讚注转 讻诇 讛诪讜住专 诇专讜注讛 讙讚讜诇 砖讬诪住讜专 讛讜讗 诇专讜注讬诐 讗讞专讬诐 砖转讞转讬讜 讜讛诇讻讱 讛专讗砖讜谉 驻讟讜专 诇讙诪专讬, 讜讗驻讬诇讜 讛砖谞讬 诇讗 谞砖讘注 讗讜 砖讗讬谉 诇讜 诪讛 讬砖诇诐, 讜讛"讛 诇谞驻拽讚 砖驻拽讚 讗讜 诪住专 诇讗诪讜 讜诇讗砖转讜 讜诇讗讞讚 诪讘谞讬 讘讬转讜, 讜讻讘专 讻转讘转讬 讻诇 讝讛 讘讗专讜讻讛 讜讘专讗讬讜转 诪住驻讬拽讜转 讘驻专拽 讛诪驻拽讬讚 讘住"讚. 讜讛讗 讚专讘讗 讚砖讜诪专 砖诪住专 诇砖讜诪专 讻转讘转讬 讘讗专讜讻讛 讘驻专拽 讛诪驻拽讬讚 讘住"讚 讛讗 讚专讘讗 讚砖讜诪专 砖诪住专 诇砖讜诪专 讻转讘转讬 讘讗专讜讻讛 讘驻专拽 讛诪驻拽讬讚 讘住"讚.
转讜住驻转讗 讛诪讜住专 爪讗谞讜 诇专讜注讛 讞讙专 讗讜 住讜诪讗 讗驻讬诇讜 诇驻谞讬讜 讻砖诇砖 诪讗讜转 爪讗谉 驻讟讜专.



讘讛讛讬讗 讛谞讗讛 讚诇讗 讘注讬 诇诪讬转讘 诇讬讛 专讬驻转讗 讚讛注讜住拽 讘诪爪讜讛 驻讟讜专 诪谉 讛诪爪讜讛. 讜诪"砖 讛专讗讘"讚 讝"诇 讘驻专拽 讛砖讜讻专 讗转 讛讗讜诪谞讬谉 讙讘讬 讘诪诇讜讛 爪专讬讱 诇诪砖讻讜谉 谞专讗讛 砖讛讜讗 住讘讜专 讚讻诇 砖讛诪砖讻讜谉 讘讬讚讜 驻讟讜专 诪谉 讛诪爪讜讛 讻转讜讘 讘转讜住' 砖讗讬谉 砖讜诪专 讗讘讚讛 驻讟讜专 诪诇讬转谉 专驻转讗 诇注谞讬 讗诇讗 讻砖讛注讜住拽 讘砖诪讬专讜转 讛讗讘讚讛 讘诇讞讜讚 砖讗诐 讗讬谉 讗转讛 讗讜诪专 讻谉 诪讬 砖诪谞讬讞 转驻讬诇讬谉 讘专讗砖讜 讗讜 诪讝讜讝讛 讘驻转讞讜 讬讛讗 驻讟讜专 诪讻诇 讛诪爪讜讛 讗诇讗 诇讗 讗诪专讜 讗诇讗 讘讝诪谉 砖讛讜讗 注讜住拽 讘讛 诇驻讬 砖讗讬 讗驻砖专 诇讜 诇注砖讜转 讝讛 讜讝讛 讗讘诇 讻诇 砖讗讬谞讜 诪转注住拽 讘讛 砖讗讝 讗驻砖专 诇讜 诇注住讜拽 讘诪爪讜讛 讗讞专转 讞讬讬讘.





讛诪讗讬专讬

讻讘专 讘讗专谞讜 讘诪砖谞讛 讘讛讜爪讬讗讜讛 诇讬住讟讬诐 砖拽谞讗讜讛 讘诪砖讬讻讛 讜谞转讞讬讬讘讜 讘谞讝拽讬讛 诇讗 住讜祝 讚讘专 讘诪砖讬讻讛 讙诪讜专讛 讗诇讗 讗祝 讛讻讬砖讜讛 讘诪拽诇 讜讛诇讻讛 诪讞诪转 讛诪拽诇 诪砖讬讻讛 讛讬讗 讜拽谞讗讜讛 诇讻诇 讗讜谞住讬谉 讜讗祝 诇谞讝拽讬 拽专谉 转诪讛 砖讗讬谞谉 诪砖转诇诪讬谉 讗诇讗 诪讙讜驻谉 讞讬讬讘讬谉 讗驻讬诇讜 讛讞讝讬专讜讛讜 诇讘注诇讬讜 讜讻谉 讘讻诇 讛砖讜诪专讬谉 讜讻讘专 讛转讘讗专 讘诪拽讜诪讜 砖诇注谞讬谉 诪砖讬讻讛 砖诇 拽谞讬讛 讗祝 讘拽讜专讗 诇讛 讜讛讬讗 讘讗讛 拽谞讗讛 讗诇讗 砖讘讝讜 讗诐 拽专讗讜讛 砖诇讗 讘讻讜谞转 拽谞讬讛 讜讛诇讻讛 诪讞诪转 拽专讬讗转诐 注讚 砖讛讙讬注讛 诇砖讚讛 讞讘专讜 讜讗讻诇讛 讗转 拽诪转讜 驻讟讜专 讜讻诇 砖讻谉 讗诐 注诪讚讜 讘驻谞讬 讛讘讛诪讛 讜诪谞注讜 讗转 讛诇讜讻讛 注讚 砖诇讗 谞砖讗专 诇讛 诪拽讜诐 诇讬诇讱 讗诇讗 诇砖讚讛 讞讘专讜 讜讗讻诇讛 讗转 拽诪转讜 驻讟讜专 讗讗"讻 讛讻讬砖讛 讘诪拽诇 讜讻诇 砖讻谉 讘诪砖讬讻讛 讙诪讜专讛 讜诇注谞讬谉 诇讬住讟讬诐 诪"诪 拽砖讛 诇讬 讜讛专讬 诪"诪 诪转讻讜讜谞讬诐 讛诐 诇拽谞讬讛 讜砖诪讗 讛讜讗讬诇 讜诇讗 诪讚注转 讘注诇讬诐 讛讬讗 诇讗 讚讬 诇讛诐 讘拽专讬讗讛 诇讘讚:



砖讜诪专 讗讘讚讛 讛讜讗讬诇 讜谞驻讟专 讘砖诪讬专转讛 诪讻诪讛 诪爪讜转 砖讬砖 讘讛诐 讞住专讜谉 讻讬住 讻讙讜谉 谞转讬谞转 驻转 诇注谞讬 讜讻讬讜爪讗 讘讛 砖讛专讬 讛注讜住拽 讘诪爪讜讛 驻讟讜专 诪谉 讛诪爪讜讛 讛专讬 讛讜讗 谞注砖讛 注诇讬讛 砖讜诪专 砖讻专 讜讗诐 谞讙谞讘讛 讗讜 谞讗讘讚讛 讘专砖讜转讜 讞讬讬讘 讜讗讬谉 爪专讬讱 诇讜诪专 讗诐 驻砖注 讘讛 讜诪"诪 讻转讘讜 讘转讜住驻讜转 讚讚讜拽讗 讘注讜讚 砖讛讜讗 诪转注住拽 讘讗讘讚讛 讗诐 讘砖诪讬专转讛 讗诐 讘砖讗专 爪专讻讬讛 讻讙讜谉 砖讜讟讞讛 诇爪专讻讛 讗讜 砖讗专 注住拽讬诐 讗讘诇 诪砖讛谞讬讞 讛讗讘讚讛 讘讘讬转讜 讘诇讗 爪讜专讱 砖诪讬专讛 讛讜讗讬诇 讜讗驻砖专 诇讜 诇拽讬讬诐 讗转 砖转讬讛谉 诇讗 砖讛专讬 诪讬 讬砖 诇讜 转驻诇讬谉 讘专讗砖讜 讜爪讬爪讬转 讘讘讙讚讜 讗讬谞讜 驻讟讜专 诪谉 讛诪爪讜讛 讜讻讘专 讘讬讗专谞讜 讘砖谞讬 砖诇 讘专讻讜转 讜讘诪爪讬注讗 驻专拽 讛讗诪谞讬谉 讚讝讛讜 砖讗诪专讜 驻专讜讟讛 讚专讘 讬讜住祝 诇讗 砖讻讬讞讗 讜讗诐 讻诇 讝诪谉 砖讛讗讘讚讛 讘讬讚讜 谞驻讟专 讛讗 砖讻讬讞讗 讜砖讻讬讞讗:



讜讬砖 驻讜住拽讬诐 讘砖讜诪专 讗讘讚讛 砖讛讜讗 讻砖讜诪专 讞谞诐 讜讗讬谞讜 讞讬讬讘 讗诇讗 讗诐 讻谉 驻砖注 讘讛 讜诪"诪 讘讘注诇讬 讞讬讬诐 讛讜讗讬诇 讜讚专讻谉 诇讬诇讱 讘谞讬讙专讬 讘专讬讬转讗 驻砖讬注讛 讛讬讗 讜讞讬讬讘 讘讙谞讘转诐 讜谞讜转谞讬谉 讟注诐 诇讚讘专讬讛诐 诪诪讛 砖谞讞诇拽讜 讘讛 专讘讛 讜专讘 讬讜住祝 讜讛诇讻讛 讻专讘讛 讗诇讗 砖诪"诪 讗讬谉 讗谞讜 住讜诪讻讬谉 注诇 讛讻诇诇讜转 讜注讜讚 砖讬砖 诪驻专砖讬诐 砖诇讗 谞讗诪专 讘专讘讛 讜专讘 讬讜住祝 讛诇讻讛 讻专讘讛 讞讜抓 诪砖讚讛 拽谞讬谉 讜诪讞爪讛 讗诇讗 讘讚讘专讬诐 砖谞讞诇拽讜 讘讛诐 讘诪住讻转 讘讘讗 讘转专讗 砖砖诪讜注讜转 讗诇讜 专"诇 砖讚讛 拽谞讬谉 讜诪讞爪讛 讻诇诐 讘讘讘讗 讘转专讗 讛诐 讜讘诪住讻转 讘讘讗 诪爪讬注讗 驻专拽 讛砖讜讻专 讗转 讛讗讜诪谞讬诐 讜讻谉 讘驻专拽 砖讘讜注转 讛讚讬讬谞讬谉 讗诪专讜 讚讻讜诇讬 注诇诪讗 讗讬转 诇讛讜 讚专讘 讬讜住祝 讜讘诪住讻转 谞讚专讬诐 讗诪专讜 砖讗诐 谞讻住讬 诪讞讝讬专 讗住讜专讬谉 诇讘注诇 讗讘讚讛 诪讞讝讬专讜 诇讚讘专讬 讛讻诇 砖讛专讬 讗转 砖诇讜 讛讜讗 诪讞讝讬专 诇讜 讗讘诇 讗诐 谞讻住讬 讘注诇 讗讘讚讛 讗住讜专讬谉 诇诪讞讝讬专 谞讞诇拽讜 砖诐 专' 讗诪讬 讜专' 讗住讬 讜讗住专 讛讗讞讚 诪讟注诐 砖讛讜讗 讻砖讜诪专 砖讻专 讜谞讛谞讛 讘谞讻住讬诐 讛讗住讜专讬谉 诇讜 讜讛讗讞专 讞诇拽 讜讛转讬专 诪讟注诐 讛讗诪讜专 砖诐 驻专讜讟讛 讚专讘 讬讜住祝 诇讗 砖讻讬讞讗 讛谞讛 砖讗祝 讛诪转讬专 诇讗 讛转讬专 讗诇讗 诪讟注诐 砖讗讬谞讜 诪爪讜讬 讛讗 诪"诪 讗祝 讛讜讗 诪讜讚讛 诇驻专讜讟讛 讚专讘 讬讜住祝 讜诪"诪 讛诇讻讛 讻讚讘专讬 讛诪转讬专 讜讻诇 砖砖谞讬讛诐 诪讜讚专讬谉 讝讛 诪讝讛 诪讞讝讬专讬谉 讗讘讚讛 讝讛 诇讝讛 讻诪讜 砖讬转讘讗专 讘诪拽讜诪讜:



砖讜诪专 讗讘讚讛 诇注讜诇诐 讞讬讬讘 诇讛讟驻诇 讘讛 注讚 砖讬讞讝讬专谞讛 诇专砖讜转 讛讘注诇讬诐 讜讘专砖讜转 讛诪砖转诪专 讻讙讜谉 讘讬转讜 讗讜 讙谞转讜 讜讞讜专讘转讜 讛诪砖转诪专转 讛讗 讗诐 讛讞讝讬专讛 诇讙谞转讜 讜诇讞讜专讘转讜 砖讗讬谞讛 诪砖转诪专转 讞讬讬讘 讘讗讞专讬讜转讛 讜讻诇 砖讛讜讗 诪讞讝讬专讛 诇诪拽讜诐 讛诪砖转诪专 讛专讬 讝讛 谞拽专讗 讞讝专讛 讗注"驻 砖诇讗 讬讚注讜 讛讘注诇讬诐 诪讛 砖讗讬谉 讻谉 讘讙讝诇讛 讜讘讙谞讘讛 讜讘讗专讘注讛 砖讜诪专讬诐 讻诪讜 砖讬转讘讗专:





砖讬讟讛 诪拽讜讘爪转

 驻砖讬讟讗 讻讬讜谉 讚讗驻拽讜讛 拽诪讛 诇讛 讘专砖讜转讬讬讛讜 诇讻诇 诪讬诇讬. 驻讬专讜砖 讗驻讬诇讜 诇讛转讞讬讬讘 注诇 诪讛 砖讛讬讗 诪讝拽转 讚讗讛讻讬 拽讗讬 讻讚拽转谞讬 讜讬爪讗讛 讜讛讝讬拽讛. 讜转讬诪讛 诪谞讬谉 驻砖讜讟 诇讜 讝讛 讗讬 诪砖讜诐 讚转谞谉 讘驻专拽 讗专讘注讛 讜讞诪砖讛 诪住专 诇砖讜诪专 讞谞诐 讜诇砖讜讗诇 讻讜诇诐 谞讻谞住讜 转讞转 讛讘注诇讬诐 讜讻讜' 讻讻转讜讘 讘转讜住驻讜转 注讚 砖诪讬谉 讻讚专讘 讻讛谞讗 讜专讘 讗住讬. 讜讛讗 讚讗诪专讬谞谉 诇注讬诇 讘驻专拽 讗专讘注讛 讜讞诪砖讛 诇讬诪讗 专讘讬 讬注拽讘 住讘专 讗讜诪专 讘讗讬住讜专讬 讛谞讗讛 讛专讬 砖诇讱 诇驻谞讬讱 讜专讘谞谉 住讘专讬 讜讻讜'. 讜讻谉 讘驻专拽 讛讙讜讝诇 拽诪讗 讚讘注讬 诇讗讜拽诪讬 诪转谞讬转讬谉 讚讙讝诇 讞诪抓 讻专讘讬 讬注拽讘 诪砖讜诐 讚讗讜诪专 诇讜 讛专讬 砖诇讱 诇驻谞讬讱 讛专讬 讬讻讜诇 诇讛拽砖讜转 讜诇讬讟注诪讬讱 讗讬 讟注诪讗 讚驻讟讜专 砖讜诪专 诪砖讜诐 讛讞讝专讛 诇驻讬 砖讗讜诪专 诇讜 讛专讬 砖诇讱 诇驻谞讬讱 讗诐 讻谉 讙诐 讻砖讛专拽讬讘讜 诪拽爪转谉 讜讘讻讞砖讗 专讛讚专 讬讻讜诇 诇讜诪专 讻谉. 讜讝讛 讗讬 讗驻砖专 诇讛讬讜转 讻讚驻讬专砖转讬. 讗诇讗 讻讱 讚专讱 讛转诇诪讜讚 讘专讜讘 诪拽讜诪讜转 砖讬讻讜诇 诇讜诪专 讜诇讬讟注诪讬讱 讗讜 讜转住讘专讗 讜讗讬谞讜 讗讜诪专讜. 讜诇驻讬 讛诪住拽谞讗 谞讬讞讗 讚转诇讬 讟注诪讗 讘讙讜诪专讬谉 讚讬谞讜 砖诇 砖讜专 砖诇讗 讘驻谞讬讜 讚诇专讘谞谉 讗讬谉 讙讜诪专讬谉 讜讞砖讬讘 讛讬讝拽 谞讬讻专 讻讬讜谉 砖讘讗 讛拽诇拽讜诇 注诇 讬讚讬 砖谞讜驻诇 讘讬讚 讘讬转 讚讬谉 讜讗驻讬诇讜 转驻住讜讛讜 诪讗诇讬讛谉 讻讬讜谉 砖讘驻砖讬注转 讛砖讜诪专 讘讗 讻讚诪驻专砖 讘驻专拽 讗专讘注讛 讜讞诪砖讛 讜诇讗 转讜注讬诇 讞讝专讛 诇讗讞专 讙诪专 讚讬谉 讛讜讗讬诇 讜讬砖 讻讗谉 讛讬讝拽 谞讬讻专. 讜专讘讬 讬注拽讘 讚住讘专 讚讙讜诪专讬诐 讚讬谞讜 砖诇 砖讜专 砖诇讗 讘驻谞讬讜 讗讬谉 拽诇拽讜诇讜 诪讞诪转 砖谞讜驻诇 讘讬讚 讘讬转 讚讬谉 讚讗驻讬诇讜 砖诇讗 讘驻谞讬讜 讙讜诪专讬谉 讚讬谞讜 讜讗讬谉 讻讗谉 讛讬讝拽 谞讬讻专 讜注诇 讻谉 讬砖 诇讜诪专 砖诐 讛专讬 砖诇讱 诇驻谞讬讱 讘砖讜诪专 讻诪讜 讘讙讝诇谉 讚讻讬讜谉 砖讗讬谉 讛拽诇拽讜诇 谞讬讻专 住转诪讗 讚诪讬诇转讗 诇讗 拽讘诇 注诇讬讜 砖诪讬专讛 讘讛讬讝拽 砖讘讗 讘驻砖讬注转讜 讬讜转专 诪砖讗诐 讛讬讛 注讜砖讛 讘讬讚讬诐 讜讻讬讜谉 砖讗诐 讛讬讛 注讜砖讛讜 讘讬讚讬诐 讛讬讛 驻讟讜专 讚讛讬讝拽 砖讗讬谞讜 谞讬讻专 讛讜讗 讙诐 注讻砖讬讜 砖讛讜讗 砖讜诪专 讜讘讗 讘驻砖讬注转讜 驻讟讜专 讛讜讗. 讜讗讜诪专 专' 讚讗驻讬诇讜 诪转 讛砖讜专 讘讘讬转 砖讜诪专 讻讚专讻讜 诇讗讞专 讙诪专 讚讬谉 诇专讘讬 讬注拽讘 讗讜 讚谞讗讘讚讜 讗讜 讗驻讬诇讜 讛专讙讜 砖讜诪专 讜讗讘讚讜 讘讬讚讬诐 诇讗讞专 讙诪专 讚讬谉 驻讟讜专 讛讗 讗驻讬诇讜 砖讘讙讝诇谉 讘讻讛讗讬 讙讜讜谞讗 讞讬讬讘 讚讙讝诇谉 讛讜讗 砖谞转讞讬讬讘 讘讛砖讘转 讙讝诇讛 讜讗讬谉 讻讗谉 讛砖讘讛 讗讘诇 砖讜诪专 诇诪讛 讬转讞讬讬讘 讘讗讘讚讜 讘讬讚讬诐 讜讛诇讗 诇讗 讛讬讛 砖讜讛 讻诇讜诐 讜讗诐 诪驻谞讬 砖讬讻讜诇 诇讜诪专 讛专讬 砖诇讱 诇驻谞讬讱 讻诪讜 讘讙讝诇谉 讗诐 讻谉 讙诐 讘讛专拽讬讘讜 诪拽爪转谉 谞诪讬 讬讗诪专 诇讜 讛专讬 砖诇讱 诇驻谞讬讱 讻诪讜 砖讗讜诪专 讘讙讝诇谉. 讗诇讗 讜讚讗讬 诪住转诪讗 砖诇讗 谞讞讬讬讘 诇砖诪专讜 诪讛讬讝拽 砖讗讬谞讜 谞讬讻专 讻讚驻专讬砖谞讗 讜讛讜讗讬诇 讜讻谉 讗讬谉 诇讜 诇讛转讞讬讬讘 讻诪讜 砖讬讗讘讚讛讜 讗讞专 讻讱 讘讬讚讬诐 讜讗诐 讻谉 讗驻讬诇讜 诇讗 讛讞讝讬专讜 砖讜诪专 诇讘注诇讬讜 驻讟讜专 讛讜讗 讻讬讜谉 砖谞讙诪专 讚讬谞讜 讜诇讗 谞转讞讬讬讘 注诇 诪讛 砖谞讗住专 讘讙诪专 讚讬谉. 讜讛讗 讚谞拽讟 专讘讬 讬注拽讘 讗驻讬诇讜 诪砖谞讙诪专 讚讬谞讜 讛讞讝讬专讜 诪讜讞讝专 讘诇讗 讛讞讝讬专讜 谞诪讬 驻讟讜专 讻讚驻讬讚砖转讬 讜讛讞讝讬专讜 诇讗讜 讚讜拽讗 讗诇讗 讗讬讬讚讬 讚谞拽讟讬 专讘谞谉 讛讞讝讬专讜 谞拽讟 谞诪讬 讗讬讛讜 讛讗讬 诇讬砖谞讗. 讜讚讜讞拽 讛讜讗 讗讘诇 注诇 讻专讞讬谉 爪专讬讱 诇驻专砖 诪讟注诐 砖驻讬专砖转讬. 讜讛砖转讗 讛讗 讚转谞讬讗 讘驻专拽 讗专讘注讛 讜讞诪砖讛 讜讞讬讬讘讬谉 诇讛讞讝讬专 讚诪讬 砖讜专 诇讘注诇讬讜 讬讛讬讛 讚诇讗 讻专讘讬 讬注拽讘 讜讗祝 注诇 驻讬 砖讙讝诇谉 讞诪讜专 诇注谞讬谉 讝讛 诇讛转讞讬讬讘 诇讛讞讝讬专 诇讗讞专 讙诪专 讚讬谉 讬讜转专 诪砖讜诪专 讜注讜讚 讛讜讗 讞诪讜专 讘讻讱 砖讙讝诇谉 讞讬讬讘 讘讙谞讘讛 讜讗讘讚讛 讜砖讜诪专 砖讻专 驻讟讜专 诪讗讜谞住讬谉 讗驻讬诇讜 讛讻讬 讘驻砖讬注转 驻讬专讜转 砖讛专拽讬讘讜 诪拽爪转谉 讜讘讻讞讬砖转 讘讛诪讛 讻讞砖讗 讚讛讚专 讞诪讜专 讗驻讬诇讜 砖讜诪专 讞谞诐 讬讜转专 诪讙讝诇谉 讻讚驻专讬砖讬转. 注讜讚 讻转讜讘 讘转讜住驻讜转 讜讬砖 诇讜诪专 讚住讘专讗 讛讜讗 讚讙讝诇谉 谞讻谞住 讜讻讜' 注讚 住讜祝 讛讚讬讘讜专. 砖讜讘 讞讝专 讘讜 专讘讬谞讜 诪驻讬专讜砖 讝讛 讚注诇 讻专讞讬谉 诇讗 诪讬驻讟专 砖讜诪专 讗诐 诇讗 讛讞讝讬专讜 讻讚诪讜讻讞 诇拽诪谉 讘驻专拽 诪专讜讘讛 讚讘专 讛讙讜专诐 诇诪诪讜谉 讻砖谞讙诪专 讚讬谞讜 讘讘讬转 砖讜诪专 讜讙谞讘讜 讙谞讘 诪讘讬转 砖讜诪专. 转讜住驻讜转 砖讗谞抓.
讜讝讛 诇砖讜谉 讛专砖讘"讗 讝"诇 驻砖讬讟讗 讻讬讜谉 讚讗驻拽讜讛 拽诐 诇讬讛 讘专砖讜转讬讬讛讜 诇讻诇 诪讬诇讬 讻诇讜诪专 讻砖讗驻拽讜讛 诇讻讜诇讛 讚拽诐 诇讬讛 讘专砖讜转讬讛 诇讗讜谞住讬谉 讜诇讻诇 诪讬诇讬 讜讗驻讬诇讜 诇转砖诇讜诪讬 谞讝拽讬讛. 讜诇讗讜 讚讜拽讗 讘谞讝拽讬 砖谉 讜专讙诇 讚诪砖转诇诪讬谉 诪谉 讛注诇讬讛 讗诇讗 讗驻讬诇讜 讘谞讝拽讬 拽专谉 转诪讛 砖讗讬谞讜 诪砖转诇诐 讗诇讗 诪讙讜驻讜 讜讗驻讬诇讜 讛讞讝讬专讜讛 诇讘注诇讬诐 诪讻诇 诪拽讜诐 讘转砖诇讜诪讬 谞讝拽讬讛 谞转讞讬讬讘讜 讛诐 讘砖注转 诪砖讬讻讛 讜诇讗 讘讙讝诇谉 讘诇讘讚 讗诇讗 讗驻讬诇讜 讘砖讜诪专讬诐 讚注诇诪讗 讚诪砖注转 诪砖讬讻讛 谞转讞讬讬讘讜 讘砖诪讬专转 谞讝拽讬讛 讜讻讜' 讻讻转讜讘 讘转讜住驻讜转. 注"讻.


讻讬 讛讗 讚讗诪专 专讘讛 讗诪专 专讘 诪转谞讛. 拽爪转 拽砖讛 讗诐 讻谉 诪讗讬 拽诪砖诪注 诇谉 专讘讛 讛讬讬谞讜 诪砖谞转谞讜 讚注"讻 讘讛讻讬 拽讬讬诪讗. 讚砖诪讗 讬砖 诇讜诪专 讚专讘讛 讚讜拽讬讗 讚诪转谞讬转讬谉 讗转讗 诇讗砖诪讜注讬谞谉. 砖讬讟讛.


讛诪注诪讬讚 讘讛诪转 讞讘讬专讜 讜讻讜'. 讚讗祝 注诇 驻讬 砖讗讬谉 讛讘讛诪讛 砖诇讜 讻讬讜谉 砖讛注诪讬讚讛 注诇 讛拽诪讛 讛专讬 讛讜讗 讻讗诇讜 诪讗讻讬诇讛 讘讬讚讬诐 讜诪砖讜诐 讛讻讬 驻专讬讱 驻砖讬讟讗 讜诪讬谞讛 讚讗诇讜 讛注诪讬讚 讘讛诪转讜 讜讗驻讬诇讜 讘讛诪转 讞讘讬专讜 注诇 驻讬专讜转 讞讘专讜 讜讗驻讬诇讜 讘专砖讜转 讛专讘讬诐 讞讬讬讘. 讜诇讗 讚诪讬 诇讗讻诇讛 诪谉 讛专讞讘讛 讚驻讟讜专 讻讚讗讬转讗 驻专拽 讻讬爪讚 讛专讙诇 讜诪砖诪注 讚讗驻讬诇讜 讻砖拽专讘讛 讗爪诇 讛驻讬专讜转 讚砖讗谞讬 讛讻讗 讚诪注诪讬讚 诪砖诪注 讻砖诇拽讞讛 讘讗驻住专 讜讛注诪讬讚讛 注诇 讛拽诪讛 讜讗讜拽讬诪谞讗 讘砖讛讻讬砖讛 讚讻讬讜谉 砖讛讻讬砖讛 诇讙讜讝诇讛 拽谞讗讛 讜讛专讬 讛讬讗 讘专砖讜转讜 诇砖诪讬专转 谞讝拽讬讛. 讜讻谉 谞专讗讛 诪讚讘专讬 专砖"讬 讝"诇 讚讘讛讻讬砖讛 诇讙讜讝诇讛 讛讬讗 讜诪砖讜诐 讚拽谞讗讛 讘讛讻砖讛. 讜讻谉 讛注诪讬讚讜讛 讘讬专讜砖诇诪讬. 讛专砖讘"讗 讝"诇. 讜讛转讜住驻讜转 讞讜诇拽讬谉 注诇讬讜.


讛讻讬砖讛 讗诪专转 诇谉. 驻讬专讜砖 讛讛讬讗 讚讛注诪讬讚 讘讛诪转 讞讘讬专讜 注诇 拽诪讛 砖诇 讞讘讬专讜. 转讬诪讛 讛讬讻讬 拽讗诪专 诇讬讛 驻砖讬讟讗 讻讚讘注讬 诪注讬拽专讗 诪拽诪讬 讚讗讜拽诪讛 讻讚拽诪讜 诇讛 讘讗驻讛. 讜讬砖 诇讜诪专 讚诪注讬拽专讗 住诇拽讗 讚注转讬讛 讚讗讬讬专讬 讚讛注诪讬讚 讛讬讬谞讜 砖诪讞讝讬拽 讛讗驻住专 讘讬讚讜 讜诪讜诇讬讻讛 诪诪砖 注诇 讛拽诪讛 讜诪注诪讬讚讛 砖诐 讜诇讛讻讬 驻砖讬讟 诇讬讛 讟驻讬. 转诇诪讬讚 讛专"驻 讝"诇.


讘诇讬住讟讬诐 谞诪讬 砖讛讻讬砖讜讛. 讗讬 诪讬讬专讬 讘讛讻讬砖讜讛 诇讛讜爪讬讗讛 讘讻讜讜谞转 讙讝诇讛 讻讚诪讜拽讬 诇讛 讘讬专讜砖诇诪讬 诇讗 讞砖讬讘 诇讛 诪讬诇转讗 讚驻砖讬讟讗 讻诪讜 砖讛讬讛 讞讜砖讘 讛诪拽砖讛 讜诇讗 讞砖 诇驻专砖 诇诪讛 讗讬谞讜 驻砖讬讟讗 讻诪讜 砖讛讬讛 诇驻讬 砖拽诇 诇讛讘讬谉 讜讗讬 诪讬讬专讬 讘讛讻讬砖讜讛 诇讗讘讚讛 讜诇讗 讘讻讜讜谞讛 讙讝诇讛 讗讝 讛讜讗 讞讬讚讜砖 诇讛砖诪讬注谞讜 讚讞讬讬讘讬谉 讘谞讝拽讬讛 讜讞讜诇拽 注讻砖讬讜 转诇诪讜讚 砖诇谞讜 注诇 讬专讜砖诇诪讬 讜诪讜拽讬 诇讛 专讘 讛讜砖注讬讗 讻砖讛讜爪讬讗讜讛 诇讙讝诇讛 讗讘诇 讗诐 讛讜爪讬讗讜讛 诇讗讘讚讛 讛诇讬住讟讬诐 驻讟讜专讬诐. 讗讘诇 讗讬谉 诇驻专砖 讚诇驻讬 讛诪住拽谞讗 讝讜 诇讗 诪转讜拽诪讗 诪转谞讬转讬谉 讘讞讬讜讘 谞讝拽讬诐 讗诇讗 讘讞讬讜讘 讗讘讚转讛 讜诇讛讻讬 诇讗 讛讜讬 驻砖讬讟讗 讻讚诪注讬拽专讗 讚诇讗 诪讬讬专讬 讘谞转讻讜讜谞讜 诇讙讝诇讛 讜诇讗 讬讞诇讜拽 注诇 讛转诇诪讜讚 讬专讜砖诇诪讬 讚讛讗 诪砖诪注 讚讗讞讬讜讘 谞讝拽讬谉 拽讬讬诪讗 住讬驻讗 讻诪讜 讛专讬砖讗. 诪讜专讬 讛专讘. 转讜住驻讜转 砖讗谞抓.
讜讻谉 讻转讘 转诇诪讬讚 讛专"驻 讝"诇 讜讝"诇 讜诇讬住讟讬诐 谞诪讬 砖讛讻讬砖讜讛. 驻讬专砖 讛拽讜谞讟专住 讜拽讗 诪砖诪注 诇谉 讚讛讻讬砖讜讛 讛讬讬谞讜 诪砖讬讻讛 讜拽谞讜 诇讛. 讜讚讜讞拽. 讗诇讗 谞专讗讛 讚拽讗 诪砖诪注 诇谉 讚讻讬讜谉 砖诪砖讻讜讛 讜谞注砖讜 讙讝诇谞讬诐 注诇讬讛 谞注砖讜 砖讜诪专讬诐 注诇讬讛 诇讛转讞讬讬讘 讙诐 讘谞讝拽讬讛 讜诇讗 讞砖讬讘 诇讛 诪讬诇转讗 讚驻砖讬讟讗 讻诪讜 砖讛讬讛 讞讜砖讘 讛诪拽砖讛 讜诇讗 讞砖 诇驻专砖 诇诪讛 讗讬谞讜 驻砖讬讟讗 诇驻讬 砖拽诇 诇讛讘讬谉. 讜诇讗 讚诪讬 诇砖讜诪专 讻诪讜 砖驻讬专砖转讬. 讜讛砖转讗 诪讬讬专讬 诪转谞讬转讬谉 讘讛讜爪讬讗讜 诇讙讝诇讛 讻讚驻讬专砖转讬. 讜讛讻讬 谞诪讬 诪讜拽诪讬 诇讛 讘讬专讜砖诇诪讬 讗诪专 专讘 讛讜砖注讬讗 诪转谞讬转讬谉 讘讛讜爪讬讗讜讛 诇讙讝诇讛 讗讘诇 讛讜爪讬讗讜讛 诇讗讘讚讛 讛诇讬住讟讬诐 驻讟讜专讬诐 讗诇诪讗 诇讗 诪讞讬讬讘讬 讛诇讬住讟讬诐 讘谞讝拽讬 讛讘讛诪讛 讘讛讜爪讬讗讜讛 讗诐 诇讗 谞转讻讜讜谞讜 诇讙讝诇讛. 注"讻.
讜讛"专 讬讛讜谞转谉 驻讬专砖 讻驻讬专讜砖 专砖"讬 讝"诇 讜讝讛 诇砖讜谞讜 讛讜爪讬讗讜讛 诇讬住讟讬诐 讻诇讜诪专 诇讗 诪讬讘注讬讗 讗诐 诪砖讻讜讛 讘诪拽讜诐 砖拽讜谞讛 诪砖讬讻讛 讻讙讜谉 砖拽讜谞讛 讘住讬诪讟讗 讗讜 砖讛讙讘讬讛讜讛 讗驻讬诇讜 讘讞爪专 讘注诇 讛讘讬转 讚讚讬谞讗 讛讜讗 砖讬讛讬讜 讛诇讬住讟讬诐 讞讬讬讘讬诐 讘谞讝拽讬讛 讗诇讗 讗驻讬诇讜 讛讻讬砖讜讛 讘诪拽诇 砖讛专讬 拽谞讗讛. 讜讘讻诪讛 诪砖谞讬讜转 砖谞讬谞讜 讚讘讛诪讛 谞拽谞讬转 讘诪砖讬讻讛 讜讘讛讙讘讛讛 讗诇讗 讘讗讛 诪砖谞讛 讝讜 诇讛砖诪讬注谞讜 拽谞讬谉 讗讞专 讻讙讜谉 砖讛讻讬砖讛 讘诪拽诇 讚讛讜讬 讻讗诇讜 诪砖讬讻讛 讙诪讜专讛 讜诪讞讬讬讘 讘砖诪讬专转讛. 注"讻.
讜讻转讘 讛专"讗 诪讙专诪讬砖讗 讝"诇 讜讝讛 诇砖讜谞讜 讜诇讬住讟讬诐 谞诪讬 砖讛讻讬砖讜讛. 驻讬专砖讜 讛转讜住驻讜转 讻讚讬 诇讙讝诇讛 讚讘注谞讬谉 讗讞专 诇讗 诪讞讬讬讘. 讜诇讗 讚诪讬 诇诪注诪讬讚 讘讛诪转 讞讘讬专讜 讜讻讜' 讚讛转诐 讛拽诪讛 讘诪讝讜诪谉 诇驻谞讬谞讜. 注讜讚 讻转讜讘 讘转讜住驻讜转 讜诇讗 讞砖 诇驻专砖 诇诪讛 讗讬谞讜 驻砖讜讟 诪砖讜诐 讚讗讬谞讜 讞讜砖砖 讗拽讜砖讬讬转讜. 讜谞专讗讛 诇讬 讚讗驻讬诇讜 讘讗驻拽讜讛 诪诪砖 讛讜讬 讞讬讚讜砖. 讜讬讜转专 谞专讗讛 诇驻专砖 讚注转 讛转讜住驻讜转 讚拽诪砖诪注 诇谉 讚讛讻讬砖讛 诪砖讬讻讛 讛讬讗 讻讚驻讬专砖 专砖"讬 讝"诇. 注"讻.
讜诇注谞讬谉 驻住拽 讻转讘 讛专讘 讛诪讗讬专讬 讝"诇 讜讝讛 诇砖讜谞讜 讛讜爪讬讗讜讛 诇讬住讟讬诐 拽谞讗讜讛 讘诪砖讬讻讛 讜谞转讞讬讬讘讜 讘谞讝拽讬讛 讜诇讗 住讜祝 讚讘专 诪砖讬讻讛 讙诪讜专讛 讗诇讗 讗祝 讛讻讬砖讜讛 讘诪拽诇 讜讛诇讻讛 诪讞诪转 讛诪拽诇 诪砖讬讻讛 讛讬讗 讜拽谞讗讜讛 诇讻诇 讗讜谞住讬谉 讜讗祝 诇谞讝拽讬 拽专谉 转诪讛 砖讗讬谉 诪砖转诇诪讬谉 讗诇讗 诪讙讜驻讜 讞讬讬讘讬谉 讗驻讬诇讜 讛讞讝讬专讜讛讜 诇讘注诇讬诐 讜讻谉 讘讻诇 讛砖讜诪专讬诐. 讜讻讘专 讛转讘讗专 讘诪拽讜诪讜 砖诇注谞讬谉 诪砖讬讻讛 砖诇 拽谞讬讬讛 讗祝 讘拽讜专讗 诇讛 讜讛讬讗 讘讗讛 拽谞讗讛 讗诇讗 砖讘讝讜 讗诐 拽专讗讜讛 砖诇讗 讘讻讜讜谞转 拽谞讬讛 讜讛诇讻讛 诪讞诪转 拽专讬讗转诐 注讚 砖讛讙讬注讛 诇砖讚讛 讞讘讬专讜 讜讗讻诇讛 讗转 拽诪转讜 驻讟讜讚 讜讻诇 砖讻谉 讗诐 注诪讚讜 讘驻谞讬 讛讘讛诪讛 讜诪谞注讜 讗转 讛讬诇讜讻讛 注讚 砖诇讗 谞砖讗专 诇讛 诪拽讜诐 诇讬诇讱 讗诇讗 诇砖讚讛 讞讘讬专讜 讜讗讻诇讛 讗转 拽诪转讜 驻讟讜专 讗诇讗 讗诐 讻谉 讛讻讬砖讛 讘诪拽诇 讜讻诇 砖讻谉 讘诪砖讬讻讛 讙诪讜专讛. 讜诇注谞讬谉 诇讬住讟讬诐 诪讻诇 诪拽讜诐 拽砖讛 诇讬 讜讛专讬 诪讻诇 诪拽讜诐 诪转讻讜讜谞讬诐 讛诐 诇拽谞讬讬讛. 讜砖诪讗 讛讜讗讬诇 讜诇讗 诪讚注转 讘注诇讬诐 讛讬讗 讛专讬 诇讗 讚讬 诇讛诐 讘拽专讬讗讛 诇讘讚. 注"讻.


讜砖讜诪专 拽诪讗 讗讬驻讟专 诇讬讛 诇讙诪专讬. 驻讬专砖 讛拽讜谞讟专住 砖谞住转诇拽 诇讬讛 诇讙诪专讬 讛专讗砖讜谉 讜讗讝诇讬 讘注诇讬诐 讜诪砖转注讬 讚讬谞讗 讘讛讚讬 砖谞讬. 讜诇讗 谞讛讬专讗 讚诪讗讬 拽讗诪专 转讬讛讜讬 转讬讜讘转讗 讚专讘讗 讚讗诪专 砖讜诪专 砖诪住专 诇砖讜诪专 讞讬讬讘 讛讗 讗驻讬诇讜 诇诪讗谉 讚讗诪专 驻讟讜专 转讬拽砖讬 讚讛讗 讗讬谞讜 驻讟讜专 讗诇讗 诪诪讛 砖讛讬讛 驻讟讜专 诪注讬拽专讗 讻砖讛讬转讛 讘讬讚讜 讗讘诇 诪诪讛 砖讛讬讛 讞讬讬讘 讘注讜讚讛 讘讬讚讜 诪讞讬讬讘 谞诪讬 讛砖转讗 讜诪爪讜 讘注诇讬诐 诇讗砖转注讜讬讬 讚讬谞讗 讙诐 讘讛讚讬 讛专讗砖讜谉 讚讛讗讬讱 诪爪讬谞讜 诇诪讬诪专 讚谞住转诇拽 讛专讗砖讜谉 讻讬讜谉 砖诇讗 谞讟专谉 讘注诇 讛驻拽讚讜谉. 诇讻讱 谞专讗讛 转讞转讬讜 讚砖讜诪专 驻讬专讜砖 讚注讚讬讬谉 讛专讗砖讜谉 注讜诪讚 讘讚讬谞讜 讛专讗砖讜谉 讻砖讛讬转讛 讘讬讚讜 讚诇讗 讞砖讘讬谞谉 诇讬讛 驻讜砖注 讘诪住讬专转讜 诇砖谞讬 讜诪讬驻讟专 讘诪讛 砖讛讬讛 驻讟讜专 诪注讬拽专讗 讜讛讗 讚拽讗诪专 讜砖讜诪专 拽诪讗 讗讬驻讟专 讛讬讬谞讜 砖诇讗 讬转讞讬讬讘 讻诇讜诐 讘诪讛 砖砖讻专讛 诇专讜注讛. 转诇诪讬讚 讛专"驻 讝"诇.


诇讘专讝讬诇讬讛. 驻讬专讜砖 讘专讝讬诇讬讛 专讜注讛 砖转讞转 讬讚讜 讻讬 讛专讜注讛 讛讙讚讜诇 诪拽讘诇 诪讘谞讬 讗讚诐 讜讬砖 诇讜 讗讞专讬诐 转讞转 讬讚讜 砖诪讜住专 诇讛诐 讜诪讜爪讬讗诐 讜诪专注讬诐 讗讜转诐 讘讬注专 讜讘专讝讬诇讗 诇专讜注讛 讻诪讜 专讬砖 讚讜讻谞讗 诇诪诇诪讚 转讬谞讜拽讜转 讜诪讬诇转讗 讘专讬专讗 讛讜讗 讚讻诇 诪讗谉 讚诪住专 诇专讜注讛 讗讚注转讗 讚诪住专 讛讜讗 诇讘专讝讬诇讬讛 讛讜讗 讚诪住专 诇讬讛 讜诇驻讬讻讱 讗讬谉 讬讻讜诇 讘注诇 讛讘讬转 诇讟注讜谉 讗讬谉 专爪讜谞讬 砖讬讛讗 驻拽讚讜谞讬 讘讬讚 讗讞专 讜诪讗讞专 砖诪住专 诇讘专讝讬诇讬讛 谞驻讟专 讛专讜注讛 讜讚讬谉 讘注诇 讘讛诪讛 注诐 讘专讝讬诇讗. 专讘讬谞讜 讞谞谞讗诇 讝"诇.
讜讻转讘 讛专"诪 讝"诇 诪住专拽住讟讛 讜讝"诇 诪住专讛 讛专讜注讛 诇讘专讝讬诇讬讛 砖讛讜讗 谞注专 砖诇讜 谞讻谞住 讘专讝讬诇讬讛 转讞转讬讜 诇讻诇 谞讝拽讬讛 讜讛专讜注讛 驻讟讜专. 诪住专讛 诇专讜注讛 讗讞专 诇砖诪专讛 讜讛讝讬拽讛 砖讜诪专 讛专讗砖讜谉 讞讬讬讘 讘谞讝拽讬讛 讜讛讜讗 讙讜讘讛 诪砖讜诪专 砖谞讬. 讜爪专讬讱 注讬讜谉 讗讬 讛讗讬 砖讜诪专 砖谞讬 讛讜讬 诪谞讟专 讞讬讜转讗 讚诪转讗 讜诪讛讬诪谉 诇讛讜 诇讘谞讬 诪转讗 讗讬 讗诪专讬谞谉 讚诇讬讙讘讜 诪讬谞讬讛 谞讬讝拽讬谉 讜诇讗 诇讬讞讬讬讘 讘讛讜 专讜注讛 专讗砖讜谉. 注"讻.


讘讛讛讬讗 讛谞讗讛 讚诇讗 讘注讬 诇诪讬转讘 专讬驻转讗 诇注谞讬讬讗 讜讻讜'. 讜诪诪讛 砖讻转讘 讛专讗讘"讚 讝"诇 讘驻专拽 讛讗讜诪谞讬谉 讙讘讬 讘诪诇讜讛 拽谞讛 诪砖讻讜谉 谞专讗讛 砖讛讜讗 住讘讜专 讚讻诇 砖讛诪砖讻讜谉 讘讬讚讜 驻讟讜专 诪谉 讛诪爪讜讛 讜讛转讜住驻讜转 讞讜诇拽讬谉 讻讗谉 讜讻讜'. 讛专砖讘"讗 讝"诇.


讜讛专讗"讛 讝"诇 讻转讘 讻讚注转 讛转讜住驻讜转 讜讝"诇 讘讛讛讬讗 讛谞讗讛 讜讻讜'. 诇讗讜 诇诪讬诪专讗 讚讻诇 讻诪讛 讚拽讬讬诪讗 讙讘讬讛 诇讬驻讟专 诪诇诪讬转讘 专讬驻转讗 诇注谞讬讬讗 砖讗诐 讻谉 讻诇 砖讻谉 诪讬 砖讬砖 诇讜 诪讝讜讝讛 讘驻转讞讜 讜爪讬爪讬转 讘讘讙讚讜 砖讛讜讗 驻讟讜专 诪讻诇 诪爪讜讜转 讛讗诪讜专讜转 讘转讜专讛 讗诇讗 诇讜诪专 讻砖讛讜讗 注讜住拽 讘讛 诇爪专讻讛 讻讙讜谉 砖诪谞注专讛 诇砖讘讞讛 讗讘诇 讻砖讗讬谞讜 注讜住拽 讘爪专讻讛 讗讬谞讛 驻讜讟专转讜 诪砖讗专 诪爪讜讜转. 讜诇讗 注讜讚 讗诇讗 砖诇讗 讗诪专讜 注讜住拽 讘诪爪讜讛 驻讟讜专 诪谉 讛诪爪讜讛 讗诇讗 讘砖讗讬 讗驻砖专 诇讜 诇拽讬讬诐 砖转讬讛谉. 讜讛讗 讚讗诪专讬谞谉 讘诪住讻转 住讜讻讛 讚专讘 驻驻讗 讜专讘 讛讜谞讗 讘专讬讛 讚专讘 讬讛讜砖注 讚讙谞讜 讗专拽转讗 讚谞讛专讗 讜诇讗 讙谞讜 讘住讜讻讛 讜讗诪专讬谞谉 诪砖讜诐 讚讛讜讬 诇讛讜 砖诇讜讞讬 诪爪讜讛. 讗讬讻讗 诇驻专讜砖讬 诪砖讜诐 讚诪讛谞讬讗 诪讙谞讬讬讛讜 讗专拽转讗 讚谞讛专讗 讚转讝诪谞讛 诇讛讜 讟驻讬. 注"讻 诇砖讜谞讜. 讜谞专讗讛 诇专"讬 讚讛诇讻讛 讻专讘讛 讘讻诇 诪拽讜诐 诇讙讘讬 专讘 讬讜住祝 讜讻讜' 讻讻转讜讘 讘转讜住驻讜转. 讜讗祝 注诇 驻讬 砖谞讞诇拽 注诇讬讜 讗讘讬讬 讘讛讛讜讗 讚诪讞爪讛 诇讛 诇讙讘讬 讻诇 讛讗诪讜专讗讬谉 讘讗 诇讜诪专 讚讘砖讜诐 诪拽讜诐 讗讬谉 讛诇讻讛 讻专讘 讬讜住祝 讗诇讗 讻专讬 砖诇讗 转讞砖讜讘 拽讜砖讬讬转 讗讘讬讬 注讬拽专 讗讬爪讟专讬讱 诇诪讬驻住拽 讘讛讛讬讗 讻专讘 讬讜住祝. 讗讜 砖诪讗 讘砖讜诐 诪拽讜诐 讗讬谉 讛诇讻讛 讻诪讜转讜. 讜讛讛讬讗 讚诇讗 讞砖讬讘 讛讛讬讗 讚专讬砖 诪注讬诇讛 讘讛讚讬 砖讚讛 注谞讬谉 诪讞爪讛 讚讗讬转讜转讘 专讘讛 诪砖讜诐 讚诪讬诇转讗 讚驻砖讬讟讗 讛讬讗 讚讛诇讻讛 讻专讘 讬讜住祝 讻讬讜谉 讚专讘讛 讗讬转讜转讘 讜诇讗 讞砖讬讘 讗诇讗 诪讬诇讬 讚诇讗 讗讬转讜转讘 讘讛讜 专讘讛. 讜注讜讚 讚诇讗 谞驻拽讗 诪讬谞讛 讗诇讗 诇诪砖讬讻讛. 讜注讜讚 讚讗诇讬讘讗 讚专讘讬 砖诪注讜谉 谞讞诇拽讜 讜拽讬讬诪讗 诇谉 讻专讘讬 讬讛讜讚讛 诇讙讘讬 专讘讬 砖诪注讜谉 讜讛诇讻转讗 讻专讘 讬讜住祝 讘讝讜讝讬 诇讗 砖讬讬讱 诇诪讞砖讘 讻讬讜谉 讚讘讻讛讗讬 讙讜讜谞讗 讘讗专注讗 讛诇讻转讗 讻专讘讛. 转讜住驻讜转 砖讗谞抓.





诪讛专砖"讗 - 讞讬讚讜砖讬 讛诇讻讜转

讘讚"讛 讜诇住讟讬诐 谞诪讬 砖讛讻讬砖讜讛 诇讙讜讝诇讛 诪讬讬专讬 讻讜' 讜诇讗 讞砖讬讘 诇讬讛 诪诇转讗 讚驻砖讬讟讗 讻诪讜 讻讜' 注讻"诇 驻讬专讜砖 讚诇讗 诪讬讬专讬 讛讻讗 讻注讬谉 讛讻讬砖讛 讚讙讘讬 诪注诪讬讚 砖讛讻讬砖讛 注诇 拽诪转 讞讘讬专讜 讚讗"讻 讗诪讗讬 谞拽讟 诇住讟讬诐 讚讗讞专 谞诪讬 讞讬讬讘 讘讻讛"讙 讗诇讗 讚诪讬讬专讬 讘讛讻讬砖讛 诇讙讜讝诇讛 讜诇讛讜爪讬讗讛 诪专砖讜转 讘注诇讬诐 讜诪讗诇讬讛 讛诇讻讛 注诇 拽诪转 讞讘讬专讜 讜诇住讟讬诐 讞讬讬讘讬谉 诪讛"讟 讚拽讗诪专 诇注讬诇 讚拽诪讛 讘专砖讜转讬讬讛讜 诇讻诇 诪讬诇讬 讜讛砖转讗 讛讻讗 诇讬讻讗 诇驻诇讜讙讬 诪讬讚讬 讜诪讟注诪讗 讚讞砖讬讘 诇讬讛 诪注讬拽专讗 诪诇转讗 讚驻砖讬讟讗 讻诇诇 讻诪讜 砖讛讬讛 讞讜砖讘 讛诪拽砖讛 讜诇讗 讞砖 讛诪转专抓 诇驻专砖 讻讜' 诇驻讬 砖讛讜讗 拽"诇 讜爪"诇 讚诇讗讜 讚讜拽讗 谞拽讟 讛讻讗 讛讻讬砖讛 讚讛"讛 讘讻讛"讙 讚讛讜讛 住讘专 讛诪拽砖讛 诪注讬拽专讗 诇讗 讛讜讛 诪诇转讗 讚驻砖讬讟讗 讜诇讗 谞拽讟 讛讻讬砖讛 讗诇讗 讚讜诪讬讗 讚讛讛讜讗 讚诪注诪讬讚 讜诇讗驻讜拽讬 拽诐 诇讛 讘讗驻讛 讜讚讜"拽:


讘讚"讛 讘讛讛讬讗 讛谞讗讛 讻讜' 讜专讘 讬讜住祝 讻讬 诪讜拽讬 驻诇讜讙转讬讬讛讜 讘讚砖诪讜讗诇 诇讗 拽讗讬 专"讗 讻讜讜转讬讛 讻讜' 注讻"诇 讛讬讬谞讜 诇砖讬讟转 讛转讜住驻讜转 砖诐 讚驻诇讬讙讬 讗祝 讘讚诇讗 砖讜讬 砖讬注讜专 讝讜讝讬 讗讘诇 诇驻专砖"讬 砖诐 讚讚讜拽讗 讘讚诇讗 砖讜讜 驻诇讬讙讬 讗讘诇 讘讚砖讜讬 诇讻"注 讛讜讬 砖"砖 砖驻讬专 拽讗讬 专"讗 讻讜讜转讬讛 讚专讘 讬讜住祝 讜注"砖 讘转讜住驻讜转:





讞讻诪转 砖诇诪讛

转讜住' 讘讚"讛 讜诇住讟讬诐 谞诪讬 讻讜' 砖拽诇 诇讛讘讬谉 谞"讘 驻讬专讜砖 讻诪讜 砖讛拽砖讜 讛转讜住' 讙讜驻讗 诪谞诇谉 讚拽讬讬诪讗 讘专砖讜转讜 讗驻讬诇讜 诇讛转讞讬讬讘 讘讗讜谞住讬谉 讜拽"诇:





诪讛专"诐 砖讬祝

讘转讜住' 讘讚"讛 讛讻讬砖讛 讻讜' 讜讚"讛 讜诇住讟讬诐 谞诪讬 讻讜' 讻诪讜 砖讛讬讛 讞讜砖讘 讛诪拽砖讛 讻讜'. 诪驻讬专砖"讬 谞专讗讛 拽爪转 讚讗讜拽诪讛 诪转谞讬' 讻讚专讘 诪转谞讛 诪诪砖 讜诇诪讗讬 讚诪讜拽讬 讘讛讻讬砖讛 讟注诪讗 讚专讘 诪转谞讛 谞诪讬 诪砖讜诐 讚讛讜讬 诪砖讬讻讛 诇讗 诪讟注诐 砖谉 讜专讙诇 (拽) 讻讬 讛讬讻讬 讚诇讗讜拽讬诪转讗 讚拽诪讜 诇讛 讘讗驻讛 讗讬讬专讬 诪转谞讬' 谞诪讬 讘讛讻讬 讜诪讟注诐 砖谉 讜专讙诇 讻诪"砖 专砖"讬 讘讚"讛 讚拽诪讜 诇讛 讘讗驻讛 讻讜' 砖诇讗 转诇讱 讗谞讛 讜讗谞讛 讗诇讗 诇拽诪讛 诇讗讻讜诇 (专) 讜诇讗 讞讬讬砖 诇讛讗 讚拽转谞讬 讘诪转谞讬' 讛讜爪讬讗讜讛 诇住讟讬诐 讚诪砖诪注 拽爪转 砖讞讬讬讘 诪讟注诐 砖讛讜爪讬讗讜讛 诇讙讜讝诇讛 讛"谞 讘讛讻讬砖讛 讗讬 讟注诪讗 讚专讘 诪转谞讛 讚讞讬讬讘 讘讛讻讬砖讛 诪讟注诐 砖谉 讜专讙诇 诇诪讛 诇讗 谞驻专砖 诪转谞讬' 谞诪讬 讘讻讬 讛讗讬 讙讜讜谞讗 [讗诇讗 注"讻 讚讙诐 讘讚专讘 诪转谞讛 讗讬谉 讛讟注诐 专拽 诪砖讜诐 诪砖讬讻讛]. 讜讗转讬讗 讻驻砖讟讬讛 讚诪拽砖讛 诪注诪讬讚 驻砖讬讟讗 讚讞讬讬讘 诪讟注诐 砖谉 讜专讙诇 讜诪砖谞讬 讘讛讻讬砖讛 讜诪讟注诐 诪砖讬讻讛 讗讘诇 讘诪转谞讬' 讚住"讚 讚诪拽砖讛 讙"讻 诪讟注诐 诪砖讬讻讛 讜注讻"讝 讛拽砖讛 驻砖讬讟讗 讻讬讜谉 讚讗驻拽讜讛 讻讜' 讛讜爪专讱 诇驻专砖 讜讗砖诪注讬' 诪转谞讬' 讚讛讻讬砖讛 讛讜讬 诪砖讬讻讛 [讗讘诇 讘讚专讘 诪转谞讛 诇讗 讛讜爪专讱 诇驻专砖 讗祝 讚讙诐 砖诐 讛讜讬 诪讟注诐 诪砖讬讻讛]. 讗讘诇 讛转讜住' 诪砖诪注 诇讛讜 讚专讘 诪转谞讛 诪讚谞拽讬讟 讛诪注诪讬讚 注诇 拽诪转 讞讘讬专讜 诪砖诪注 讚讞讬讜讘讗 讛讜讗 讛讜讗讬诇 讜诪注诪讬讚讛 注诇 拽诪转 讞讘讬专讜 讚讛讬讬谞讜 诪讟注诐 砖谉 讜专讙诇 讜诇讛讻讬 讻讚诪砖谞讬 讛讻讬砖讛 驻讬专砖讜 讚诇讗 讞砖讬讘 诇讬讛 诪诇转讗 讚驻砖讬讟讗 讻诪讜 诪注诪讬讚 讗注"驻 砖讛讻讬砖讛 讗讬讬专讬 讙"讻 砖讛讻讬砖讛 注诇 拽诪转 讞讘讬专讜 诪"诪 诪注诪讬讚 砖诪讜诇讬讻讛 讘讗驻住专 驻砖讬讟讗 诇讬讛 讟驻讬 讗讘诇 诪转谞讬' 讚拽转谞讬 讛讜爪讬讗讜讛 诇住讟讬诐 诪砖诪注 讚诇讙讜讝诇讛 讗讬讬专讬 讻讚诪讜拽讬 诇讛 讘讬专讜砖诇诪讬 讜讗"讻 诪讛 诇讬 讛讻讬砖讛 讗讜 讛讜爪讬讗讜讛 砖讝讛 诪讘讜讗专 讘讻诇 诪拽讜诐 讚讛讻讬砖讛 讘诪拽诇 讛讜讬 诪砖讬讻讛 诪诪砖 [讜诇讛讻讬 诇讗 谞讬讞讗 诇讛讜 讘转讬' 专砖"讬 讜讗砖诪注讬' 讻讜'] 讗讘诇 讘拽诪讜 诇讛 讘讗驻讛 讜讚讗讬 讟讜讘讗 拽诪"诇 讚讗讬拽专讬 诪砖讬讻讛 诇讝讛 驻讬' 讚诇讗 讞砖讬讘 诇讛 诇驻砖讬讟讗 讻诪讜 砖讞讜砖讘 讛诪拽砖讛 诪讻讞 住讘专讗 讘注诇诪讗 讻讬讜谉 砖讗讬谉 讛讘注诇讬诐 讬讻讜诇讬谉 诇砖讜诪专讜 讻讜' 讻诪"砖 讛转讜住' 诇注讬诇 讘讚"讛 驻砖讬讟讗 讻讜' 讜讬"诇 讻讜' 讜诇讗 讛讜爪专讱 诇驻专砖 诇驻讬 砖拽诇 诇讛讘讬谉 讚讚诇诪讗 注诇 诪讛 砖讛讬讗 诪讝拽转 诇讗 拽讗讬 讘专砖讜转讬讛 [讻拽讜砖讬转 讛转讜住' 讚诇注讬诇. 讜讚诇讗 讻住讘专转 讛诪拽砖讛. 讜讘讗诪转 讚讛"讛 讚诪爪讬 讗讬讬专讬 讘讛讜爪讬讗讜讛 专拽 讚拽讜砖讟讗 讛讜讗 讚讗驻讬诇讜 讘讛讻讬砖讛 讚讜诪讬讗 讚讛诪注诪讬讚 讜诇讗驻讜拽讬 拽诪讜 诇讛 讜讻诪"砖 诪讛专砖"讗] 讜讚讜"拽: 
谞讜住讞讗 讗


讘转讜住' 讘讚"讛 讘讛讛讬讗 讛谞讗讛 讻讜' 讜讛"驻 讚讛讗讬 讚讗诇讜 诪爪讬讗讜转 讻讜'. 讘讗诇讜 诪爪讬讗讜转 讻转讘讜 讜注讜讚 讬"诇 讚讛"驻 讻讜' 诪砖讜诐 讚诪转讞诇讛 转讬专爪讜 讚专讘讛 拽讬讘诇讛 诪专讘 讬讜住祝 讚讗转讬讗 诇讻讚专' 讗诇讬注讝专 讜讗讬讬专讬 讘讞爪专 讛诪砖转诪专转 诪砖讜诐 讚拽诪讬讬专讬 讘讘注诇讬 讞讬讬诐 讚诪讜讚讛 讘讛讜 专讘讛 讜讗转讬讗 住讜讙讬讗 讚讗诇讜 诪爪讬讗讜转 砖驻讬专 讻专讘讛 讗讬 讚诪讬谞讟专讗 诪诪砖 诪讙谞讬讘讛 讜讗讘讬讚讛 驻砖讬讟讗 讜讗讬 讚诇讗 诪讬谞讟专讗 诪讙谞讬讘讛 讜讗讘讬讚讛 讗诪讗讬 [讜讛讗 讚驻专讬讱 专讘讛 讛讻讗 讗诇讗 驻砖讬讟讗 诇讙讬谞转讜 砖讗讬谞讛 诪砖转诪专转 讻讜' 注"砖 讘转讜住' 讘诪讛 砖住讬讬诪讜 诇转专抓 讝讛] 讗讞"讻 讻转讘讜 讜注讬"诇 讜讛讜讗 转讬专讜爪诐 讚讛讻讗 讚讜讚讗讬 拽讬讘诇 讚拽专讗 诇讻讚专"讗 讗讘诇 讗讬讬专讬 讗驻讬诇讜 讘讗讬谞讛 诪砖转诪专转 讻讚拽讗诪专 专讘讛 讘砖诪注转讬谉 讗诇讗 驻砖讬讟讗 诇讙讬谞转讜 砖讗讬谞讛 诪砖转诪专转 砖诪讝讛 诇讗 讛讚专 [讚砖"讞 讛讜讬] (拽讗诪专) [讗诐] 讻谉 讛讗 讚驻专讬讱 [讘讗诇讜 诪爪讬讗讜转] 讗讬 讚诇讗 诪讬谞讟专讗 讗诪讗讬 爪"诇 诇讗 诪讬谞讟专讗 诪驻砖讬注讛 讜拽"诇: 
谞讜住讞讗 讘


讘转讜住' 讘讚"讛 讘讛讛讬讗 讛谞讗讛 讻讜' 讻讬 谞专讗讛 讚专讘讛 拽讬讘诇讛 诪专讘 讬讜住祝. 讛讬讬谞讜 讚拽专讗 诇讻讚专' 讗诇讬注讝专 讗转讬讗 讗讘诇 诇讗 讛讗 讚讗讬讬专讬. (讘砖"砖) [讘诪砖转诪专转] 专拽 讗驻讬诇讜 讘诇讗 诪砖转诪专转 讜诪谞"诇 砖拽讬讘诇讛 砖讛专讬 讙诐 诪转讞诇讛 注"讻 诇讗 讛讜讬 讗诇讗 讗住诪讻转讗 讘注诇诪讗 讜讙讜祝 讛拽专讗 讗转讬 诇砖讜诐 讚专砖讗 讗讞专讬谞讗 讚讘住讘专讗 诪讞讜抓 驻诇讬讙讬 专拽 诪拽砖讛 注诇讬讛 诪讘专讬讬转讗 诇讙讬谞转讜 讜讞讜专讘转讜 诪谞讬谉 讻讜' 讚诪砖诪注 砖讛讘专讬讬转讗 住讜诪讻转 讚讬谞讗 讚讛讜讬 砖"讞 讗拽专讗 讜拽讬讘诇讛 诪专讘 讬讜住祝 讚讗转讬 诇讻讚专"讗 讗讘诇 诪"诪 讗讬讬专讬 讘讗讬谞讛 诪砖转诪专转 讜讗"讻 讛讗讬 讚讗诇讜 诪爪讬讗讜转 讛讬讻讬 讚诪讬 讗讬 讚诪讬谞讟专讗 驻砖讬讟讗 讜讗讬 讚诇讗 诪讬谞讟专讗 讗诪讗讬 讗讬谉 驻讬' 诇讗 诪讬谞讟专讗 讚讛转诐 讻诇讗 诪讬谞讟专讗 讚讛讻讗 讚讛讗 砖讜诪专 讞谞诐 讛讜讬 诇讚讬讚讬讛 讜驻讟讜专 专拽 诇讗 诪讬谞讟专讗 讗驻讬诇讜 诪驻砖讬注讛 讜诪讬谞讟专讗 讚讛转诐 讻诇讗 诪讬谞讟专讗 讚讛讻讗. 讗讘诇 讛转诐 讘讘"诪 讻转讘讜 讘转讬专讜抓 专讗砖讜谉 讚专讘讛 拽讬讘诇讛 诇讙诪专讬 讜诪讜拽讬 诇拽专讗 讘诪砖转诪专转 讚讗讬讬专讬 讘讘注诇讬 讞讬讬诐 讜诪讜讚讛 讘讛讜 专讘讛. 讜讘转讜住' 讚砖讘讜注讜转 转注诪讜讚 注诇 讘讬专讜专 讛讚讘专讬诐 讜讻谉 谞专讗讛 诪驻讬' 讛专砖"讗 砖诐 讘讘"诪 讜注讬讬谉:


讘讗"讚 讜驻诇讜讙转讗 讘讚砖诪讜讗诇 讻讜'. 讗讝诇讜 诇砖讬讟转讬讬讛讜 砖诐 讚讻讬 驻诇讬讙讬 讘讚砖诪讜讗诇 驻诇讬讙讬 谞诪讬 讘讚砖讜讜 砖讬注讜专 讝讜讝讬 讻诪"砖 砖诐 讗讘诇 诇驻讬' 专砖"讬 砖诐 诇"拽 (砖) 讜注讬讬谉 讜拽"诇:


讘讗"讚 讜专讘 讬讜住祝 讻讬 诪讜拽讬 驻诇讜讙转讬讬讛讜 讘讚砖诪讜讗诇 诇讗 拽讗讬 专"讗 讻讜讜转讬讛 讻讜'. 诪讬讛讜 诇讻讗讜专讛 诇讗 讛讬讛 爪专讬讱 诇注砖讜转 驻诇讜讙转讗 讞讚砖讛 讘爪专讬讱 诇诪砖讻讜谉 讗讬 诪爪讜讛 讛讜讬 讗讜 诇讗 专拽 讚诇讻"注 诇讗讜 诪爪讜讛 讛讬讗 讜驻诇讬讙讬 讘讚砖诪讜讗诇 讻诪讜 诇专讘讛 讚讛讗 讛砖转讗 谞诪讬 专"讗 诇讬转 诇讬讛 讚砖诪讜讗诇. 讜讗驻砖专 讻讬讜谉 讚爪专讬讱 专讘 讬讜住祝 诇讗讜拽诪讬 驻诇讜讙转讬讬讛讜 讘讚爪专讬讱 诇诪砖讻讜谉 讚讜拽讗 注讚讬驻讗 诇讬讛 诇讜诪专 讚诪转谞讬' 讻讻"注 (转) 讜注"砖 讘住讜讙讬讗:





讛讙讛讜转 讬注讘"抓

诇讘专讝讬诇讬讛. 谞"讘 讘注专讜讱 讙专住 讻专讝讬诇讬讛 讘讻"祝. 讜注诪"砖 讘讛讙讛讜转 诪转讜专讙诪谉:





驻谞讬 讬讛讜砖注

讘驻专砖"讬 讘讚"讛 讜诇住讟讬诐 谞诪讬 讚讛讻讬砖讜讛 讜讗砖诪注讬谞谉 讘诪转谞讬' 讚讛讻讬砖讛 讘诪拽诇 讝讜 讛讬讗 诪砖讬讻讛 注讻"诇. 讜讗祝 注"讙 讚讘讛讚讬讗 拽转谞讬 诇讛 讙讘讬 讚讬谞讬 诪砖讬讻讛 讘诪住讻转 讘讘讗 讘转专讗 讜讘拽讚讜砖讬谉 诪"诪 讻讬讜谉 讚诇讬转讗 砖诐 讘诪砖谞讛 讗诇讗 讘讘专讬讬转讗 砖讬讬讱 砖驻讬专 诇讗砖诪注讬谞谉 讛讻讗 讗诇讗 讚讗讻转讬 拽砖讛 讚讗讬 诪转谞讬' 讛讗讬 专讘讜转讗 讗转讬 诇讗砖诪注讬谞谉 讛注讬拽专 讞住专 诪谉 讛住驻专 讚讛讗 诇讗 拽转谞讬 讘讛讚讬讗 讛讻讬砖讛 讘诪拽诇 讜谞专讗讛 诪讚谞拽讟 讘诪砖谞讛 讛讜爪讬讗讜讛 诇讬住讟讬诐 讜诇讗 拽转谞讬 谞讟诇讜讛 诪砖诪注 砖驻讬专 讚拽诪"诇 讚诇讗 讘注讬谞谉 诪砖讬讻讛 讘讬讚 诪诪砖 讗诇讗 讻讬讜谉 讚讗讝诇讛 诪讞诪转讜 讛讜讬 诪砖讬讻讛 讗诇讗 讚讗讻转讬 拽砖讛 讗"讻 诪讗讬 讗讬专讬讗 讛讻讬砖讛 讘诪拽诇 讚谞拽讟 讗驻讬' 拽讜专讗 诇讛 讜讛讬讗 讘讗讛 谞诪讬 讛讜讬 讻诪讜 诪砖讬讻讛 讜谞专讗讛 讘讗诪转 诇讬砖谞讗 讚诪转谞讬' 诇讗 诪砖诪注 讚讗讬讬专讬 讟驻讬 讘讛讻讬砖讛 讘诪拽诇 诪砖讗专 诪讬诇讬 讗诇讗 讚注讬拽专 专讘讜转讗 讚诇讗 讘注讬 诪砖讬讻讛 讘讬讚 讜讛讗 讚谞拽讟 讗讘讬讬 讛讻讬砖讛 讘诪拽诇 诪砖讜诐 讙专专讗 讚诪注诪讬讚 注诇 讚注转 讞讘讬专讜 讚讛转诐 讗"讗 诇驻专砖 讘注谞讬谉 讗讞专 讻谞"诇 诪诇' 讛专诪讘"诐 讚讛讻讬砖讛 讘诪拽诇 诇讗讜 讚讜拽讗 讜拽"诇:


讘转讜住' 讘讚"讛 讛诪注诪讬讚 讘讛诪转 讞讘讬专讜 讜讻讜' 讜诇讗 诪砖转诪讬讟 讘砖讜诐 讚讜讻转讗 讚诇讞讬讬讘 讘专砖讜转 讛专讘讬诐 讻讜' 注讻"诇. 讗讘诇 讛专讘 讛诪讙讬讚 讘驻"讚 诪讛诇' 谞讝拽讬 诪诪讜谉 讻转讘 讚讞讬讬讘 讗驻讬' 讘专讛"专 讚讛讜讬 诪讝讬拽 讘讬讚讬诐 讜讻谉 讛讜讗 讘砖"注 讞"诪:


讘讚"讛 讜诇讬住讟讬诐 谞诪讬 砖讛讻讬砖讜讛 诇讙讜讝诇讛 诪讬讬专讬 讻讚诪讜拽讬 诇讛 讘讬专讜砖诇诪讬 讻讜' 注讻"诇. 讗祝 注"讙 砖讻讘专 讻转讘讜 转讜住' 讘讚"讛 驻砖讬讟讗 讚讘讛讜爪讬讗讜讛 诇讙讜讝诇讛 讗讬讬专讬 诪"诪 讻讬讜谉 讚诇诪讗讬 讚砖谞讬谞谉 诪注讬拽专讗 讚拽诪讜 诇讛 讘讗驻讛 注"讻 讚诇讗 讗讬讬专讬 讘讛讜爪讬讗讜讛 诇讙讜讝诇讛 讗诇讗 砖讛讜爪讬讗讜讛 注"诪 砖转讗讻诇 讛拽诪讛 讙专讬讚讗 讚讗诇转"讛 诪讗讬 诪砖谞讬 注诇 诪讛 讚诪拽砖讛 驻砖讬讟讗 讚讻"砖 讻讬讜谉 砖讛讜爪讬讗讜讛 诇讙讜讝诇讛 讜拽诪讜 诇讛 谞诪讬 讘讗驻讛 砖转讗讻诇 讛拽诪讛 讚讞讬讬讘 讗"讜 讚诇讗 讗讬讬专讬 注"诪 诇讙讜讝诇讛 讜讻谉 驻讬' 专砖"讬 诇讛讚讬讗 讜讗"讻 讛砖转讗 谞诪讬 讚砖谞讬谞谉 讚讛讻讬砖讜讛 讛讬讛 讗驻砖专 诇讜诪专 讚诇讗 讗讬讬专讬 讗诇讗 讻砖讛讻讬砖讜讛 注诇 诪谞转 砖转讗讻诇 讛拽诪讛 讻诪讬诇转讗 讚专讘 诇讻讱 讻转讘讜 讛转讜住' 讚讗讬讬专讬 讻砖讛讜爪讬讗讜讛 注"诪 诇讙讜讝诇讛 讻讬 讛讬讻讬 讚诇讗 转驻诇讜讙 诪住拽谞讗 讚砖诪注转讬谉 讗讬专讜砖诇诪讬 讘驻讬' 诪砖谞转讬谞讜 讗诇讗 讚讗讻转讬 拽砖讛 讗诪讗讬 诇讗 诪讜拽讬 讘讗诪转 讘讙诪专讗 讚讗讬讬专讬 砖讛讻讬砖讜讛 诇讗讻讜诇 讛拽诪讛 讜讻驻砖讟讗 讚诪讬诇转讗 讚专讘 讜诪"砖 诪讛专砖"讗 讚讗"讻 诪讗讬 讗讬专讬讗 诇讬住讟讬诐 讗驻讬' 讗讬谞砖 讚注诇诪讗 谞诪讬 讗"讻 诪注讬拽专讗 讻讬 诪讜拽讬 诇讛 讚拽诪讜 诇讛 讘讗驻讛 谞诪讬 转讬拽砖讬 讛讻讬 讜讬砖 诇讬讬砖讘 讜拽"诇:


讘讗"讚 讜诇讗 讞砖讬讘 诇讛 诪讬诇转讗 讚驻砖讬讟讗 讻讜'  诪砖讜诐 讚讗讜转讛 专讘讜转讗 砖讻' 专砖"讬 讚讛讬讗 讙讜驻讗 拽诪"诇 讚讛讻讬砖讛 讛讬讬谞讜 诪砖讬讻讛 诇讗 诪砖诪注 诇讛讜 诇转讜住' 诪诇讬砖谞讗 讚诪转谞讬' 讜讻诪"砖 讘诇' 专砖"讬 讜诪讛 砖讻转讘讜 讚诇讗 讞讬讬砖 诇驻专砖 诇诪讛 讗讬谉 驻砖讬讟讗 讻讜讜谞转讜 讚讜讚讗讬 讗讬讻讗 专讘讜转讗 讚拽讬讬诪讗 讘专砖讜转 讛讙讝诇谉 诇注谞讬谉 谞讝拽讬谉 讻诪"砖 讘讚"讛 驻砖讬讟讗:

讙诪专讗 诇讬诪讗 转讬讛讜讬 转讬讜讘转讗 讚专讘讗 讻讜' 注讚 讗讘诇 诇讗讞专 诇讗 诇讬诪讗 诪住讬讬注 诇讬讛 诇专讘讗 讜讘驻专砖"讬 讘讚"讛 砖讜诪专 砖诪住专 诇砖讜诪专 讞讬讬讘 讗驻讬诇讜 讘讗讜谞住讬谉 讚讗"诇 诪驻拽讬讚 讗转 诪讛讬诪谞转 诇讬 讘砖讘讜注讛 讻讜' 注讻"诇. 讟专诐 讻诇 讗讘讗专 诪砖"讻 专砖"讬 讞讬讬讘 讗驻讬诇讜 讘讗讜谞住讬谉 讻讜讜谞转讜 讗驻讬诇讜 讟讜注谉 讛砖谞讬 谞讗谞住讜 讗讘诇 讜讚讗讬 讗讬 诪讬讬转讬 专讗讬讛 讚谞讗谞住讜 讗祝 讛专讗砖讜谉 驻讟讜专 讚诇讗 砖讬讬讱 诇诪讬诪专 讚诇讗 诪讛讬诪谉 诇讬 讘砖讘讜注讛 讜讻诪"砖 诇注讬诇 讚祝 讬"讘 讘诇' 专砖"讬 讜讛讜讗 诪讘讜讗专 讘讻诇 讛驻讜住拽讬诐 讘诇讬 砖讜诐 讞讜诇拽 讗讘诇 拽砖讛 讚诪讗讬 诪讬讬转讬 诪讬诇转讗 讚专讘讗 讗讚讬讜拽讗 讚诪转谞讬' 讛讻讗 讻讬讜谉 讚诇讗 砖讬讬讱 讛讻讗 诇诪讬诪专 诇讗 诪讛讬诪谉 诇讬 讘砖讘讜注讛 讚砖讘讜注讛 讝讜 诪讛 讟讬讘讛 讜诇讗 诪爪讬谞讜 讘砖讜诐 诪拽讜诐 砖讬爪讟专讱 讛诪讝讬拽 诇讬砖讘注 砖砖诪专讜 讻专讗讜讬 讗诇讗 谞专讗讛 讚讗讚专讘讛 谞讬讝拽 诪讞讜讬讘 诇讛讘讬讗 专讗讬讛 砖诇讗 砖诪专讜 讛诪讝讬拽 讻专讗讜讬 讜讗祝 讗诐 谞讗诪专 讚诪讻"砖 诪爪讬 讛谞讬讝拽 诇诪讬诪专 讝讛 讛砖谞讬 诇讗 诪讛讬诪谉 诇讬 讘讟注谞转讜 砖砖诪专讜 讻专讗讜讬 诪"诪 诇讗 砖讬讬讱 讛讻讗 诇讜诪专 讻谉 讚讚讜拽讗 讘砖讜诪专 砖谞诪住专 诇讬讚讜 讘转讜专转 砖诪讬专讛 诪谉 讛讘注诇讬诐 讜讗讬谉 专砖讗讬 诇诪讜住专讛 诇讗讞专 讚诪爪"诇 诇讗 诪讛讬诪谉 诇讬 讗讘诇 讘谞讬讝拽 诇讗 砖讬讬讱 讻诇诇 诇讜诪专 讗转 诪讛讬诪谉 诇讬 讻讬讜谉 讚专讞诪谞讗 讛讜讗 讚专诪讬 谞讟讬专讜转讗 讚讘讛诪讛 注诇 讻诇 诪讬 砖讛讬讗 诪住讜专讛 讘讬讚讜 诇砖诪讜专 讜注讜讚 讚讗讬 住"讚 讚讗驻讬诇讜 讘讻讛"讙 砖讬讬讱 诇讜诪专 讻谉 讗"讻 转讬拽砖讛 讗诪讗讬 诇讗 拽砖讬讗 诇转诇诪讜讚讗 谞诪讬 注诇 讛砖讜诪专 讛专讗砖讜谉 讙专讬讚讗 砖谞讻谞住 转讞转 讛讘注诇讬诐 讜讗诪讗讬 诇讬诪讗 讛谞讬讝拽 讛砖讜诪专 诇讗 诪讛讬诪谉 诇讬 讗注"讻 讚诇讗 砖讬讬讱 诇讜诪专 讻谉 讗"讻 诪讗讬 讗讜诇诪讗 讚砖讜诪专 专讗砖讜谉 诪谉 讛砖谞讬 讜拽讜砖讬讗 讝讗转 讛讬讬谞讜 诇讚讘专讬 讛驻讜住拽讬诐 砖讛讘讗转讬 讘住诪讜讱 砖讗讬谉 诇讛谞讬讝拽 讚讬谉 注诐 讛讘注诇讬诐 讗诇讗 注诐 讛砖讜诪专. 讜讛谞专讗讛 讘讝讛 讚砖讗谞讬 讘注诇讬诐 砖讛转讜专讛 诪讬注讟讛 讘砖诪讬专转诐 讜讗"讻 讻讬讜谉 砖诪住专讛 诇讘谉 讚注转 住讙讬 讚诇讗 驻砖注 诪讬讚讬 讗讘诇 讝讛 讛砖讜诪专 讛专讗砖讜谉 讻讬讜谉 砖讗讬谉 专砖讗讬 诇诪讜住专讜 诇讗讞专 诇砖诪讬专讛 砖诇讗 转讗讘讚 诪驻谞讬 砖讬讗诪专讜 讛讘注诇讬诐 讗转 诇讗 诪讛讬诪谉 诇讬 讗"讻 讛"讛 诇注谞讬谉 砖诇讗 转讝讬拽 讚诇讬讻讗 谞讟讬专讜转讗 诇驻诇讙讗 讜诪讬拽专讬 转讞讬诇转讜 讘驻砖讬注讛 讗讘诇 讙"讝 诇讬转讗 讚讜讚讗讬 讘讻诇 砖讜诪专 砖诪住专 诇砖讜诪专 讗注"讙 讚讗讬谞讜 专砖讗讬 讗驻"讛 诇讗 诪讬拽专讬 转讞讬诇转讜 讘驻砖讬注讛 讚讗诇转"讛 诇讬讞讬讬讘 谞诪讬 讗驻讬诇讜 讛讬讻讗 砖讬砖 砖谞讬 注讚讬诐 砖谞讗谞住讜 讜注讜讚 讚讻讘专 讻转讘转讬 诇注讬诇 讚讘讻讛"讙 诇讗 砖讬讬讱 转讞讬诇转讜 讘驻砖讬注讛 讜住讜驻讜 讘讗讜谞住 讻讬讜谉 砖讗讬谉 讛驻砖讬注讛 诇讙讘讬 讛谞讬讝拽 讙讜驻讗 讗诇讗 诇讙讘讬 讛讘注诇讬诐 讚讗诇转"讛 讬转讞讬讬讘 讛砖讜诪专 诇砖诪讜专 讛讘讛诪讛 讘砖诪讬专讛 诪注讜诇讛 讻讚讬谉 砖诪讬专转讜 谞讙讚 讛讘注诇讬诐 讗"讻 砖"砖 讜砖讜讗诇 诇讗 转住讙讬 诇讛讜 讘砖诪讬专讛 驻讞讜转讛 诪讛"讟 讙讜驻讗 讚诇讬讻讗 谞讟讬专讜转讗 诇驻诇讙讗 讜诇' 谞讻谞住讜 转讞转 讛讘注诇讬诐 诇讗 诪砖诪注 讻谉 讻诪"砖 诇注讬诇 讘住诪讜讱 讜讛讜讗 诪讘讜讗专 讘讻诇 讛驻讜住拽讬诐 讘诇讬 砖讜诐 讞讜诇拽 讚讻诇 讛砖讜诪专讬诐 谞诪讬 讘砖诪讬专讛 驻讞讜转讛 住讙讬 讜讗"讻 讛讚专讗 拽讜砖讬讗 诇讚讜讻转讗 诇讻讱 谞"诇 诇驻注谞"讚 注讬拽专 讻诪讜 砖讻转讘转讬 讘住诪讜讱 讘诇' 专砖"讬 讚诇注讜诇诐 注讬拽专 讚讬谉 讛谞讬讝拽 注诐 讛讘注诇讬诐 讚诪讬谞讬讬讛讜 讚讘注诇讬诐 拽讗 转讘注 谞讬讝拽讜 讜讗祝 诇诪"砖 讘砖诐 讛讻"诪 砖讛专诪讘"诐 注爪诪讜 讻转讘 砖讬砖 讟"住 讘讚讘专讬讜 讗诇诪讗 讗诐 砖诪专讜 讛砖讜诪专 讻专讗讜讬 讗祝 讛讘注诇讬诐 驻讟讜专讬诐 诪"诪 诪砖诪注 诪讬讛讗 讚讛讬讻讗 讚砖讜诪专 讙讜驻讗 诪讜讚讛 讚诇讗 谞讟专讬讛 讻专讗讜讬 讞讝专 讚讬谉 谞讬讝拽 注诐 讛讘注诇讬诐 讗诐 讬专爪讛 讜诪讛 砖讗诪专讜 谞讻谞住讜 转讞转 讛讘注诇讬诐 讛讬讬谞讜 砖讗诐 讬专爪讛 讛谞讬讝拽 讬转讘注 诪讛诐 讗"讻 诇讗 砖讬讬讱 诇诪讬讚拽 诪讬讚讬 讗诪诇转讗 讚专讘讗 讗讘诇 讘住讜讙讬讬转讬谞讜 讚诪住拽讬谞谉 谞讻谞住 讛专讜注讛 转讞转 讛砖讜诪专 讜讛讬讬谞讜 诇讛转讞讬讬讘 谞讙讚 讛讘注诇讬诐 诪讗讞专 砖讻讘专 谞转讞讬讬讘讜 讛讘注诇讬诐 诇砖诇诐 诇讛谞讬讝拽 讜讻讚诪砖诪注 诇讛讚讬讗 诪诇' 专砖"讬 讻诪"砖 讘住诪讜讱 讜注"讝 诪讚讬讬拽 砖驻讬专 讛讗 砖讜诪专 拽诪讗 讗讬驻讟专 诇讬讛 诇讙诪专讬 讜注"讻 讛讬讬谞讜 讙"讻 诪谉 讛讘注诇讬诐 砖讗驻讬诇讜 讗诐 谞转讞讬讬讘讜 讛讘注诇讬诐 谞讙讚 讛谞讬讝拽 讗驻"讛 讗讬谉 诇讛诐 讚讬谉 注诐 讛砖讜诪专 讛专讗砖讜谉 讜注"讝 诪拽砖讛 砖驻讬专 诇讬诪讗 转讬讛讜讬 转讬讜讘转讗 讚专讘讗 讚讘讻讛"讙 讛讜讬 诪诪砖 讻诪讬诇转讗 讚专讘讗 讚诇讙讘讬 讘注诇讬诐 讙讜驻讬讬讛讜 讜讚讗讬 砖讬讬讱 砖驻讬专 诇讜诪专 讗转 诪讛讬诪谞转 诇讬 讘砖讘讜注讛 诇讗讜转讛 讛住讘专讗 砖讻转讘转讬 讚讗诐 讛砖讜诪专 讟讜注谉 砖砖诪专讜 讻专讗讜讬 讛诐 驻讟讜专讬诐 讜讛讘注诇讬诐 讞讬讬讘讬诐 讚诪"诪 诪讞讜讬讬讘 讛砖讜诪专 诇讬砖讘注 谞讙讚 讛讘注诇讬诐 砖讘讜注转 讛砖讜诪专讬诐 砖讛专讬 拽讬讘诇讜 砖诪讬专转 谞讝拽讬谉 讜诪讻"砖 讗诐 谞讗诪专 讚讞讬讜讘 讛讘注诇讬诐 讛讜讗 诪讞诪转 讚诪讜讚讛 讘转专讗 讚诇讗 谞讟专讬讛 讻专讗讜讬 讗诇讗 砖讗讬谉 诇讜 诇砖诇诐 讗讜 砖讗讬谞讜 诇驻谞讬谞讜 讗"讻 诪讻"砖 转拽砖讛 讗诪讗讬 驻讟专转 诇砖讜诪专 拽诪讗 诪谉 讛讘注诇讬诐 讚诇专讘讗 诪讻"砖 讚诪爪讬 讛讻讗 诇诪讬诪专 讗转 诪讛讬诪谞转 诇讬 诇诪住讜专 诇讬讚讱 讛驻拽讚讜谉 讗讘诇 诇讗 讛砖谞讬 讜讗"讻 讗诐 驻砖注 讬砖 诇讱 诇砖诇诐 注讘讜专讜. 讜讚诇讗 讻驻讬 讛诪讜讘谉 诪诇' 讛讟讜专 讜讛砖"注 讜讻驻讬' 讛住诪"注 讚讛讘注诇讬诐 驻讟讜专讬诐 诇讙诪专讬 讻讬讜谉 砖诪住专讜 诇讘谉 讚注转 讗祝 注"讙 讚诇讗 谞讟专讬讛 讻专讗讜讬 讜诇讚讬讚讬 拽砖讬讗 讗诪讗讬 诇讬驻讟专讜 讚讛讗 拽讬"诇 砖砖讗"讻 讜讻讚诪拽砖讬谞谉 讘拽讚讜砖讬谉 注诇 讛讗讬 讚砖讜诇讞 讗转 讛讘注讬专讛 讘讬讚 驻讬拽讞 讜诪讗讬 讚诪砖谞讬 讛转诐 讗讬谉 砖诇讬讞 诇讚"注 讛讬讬谞讜 讚讜拽讗 讘砖讜诇讞 讗转 讛讘注讬专讛 砖谞转讻讜讬谉 诇讛讝讬拽 诪砖讗"讻 讛讻讗 诇讗 砖讬讬讱 诇讜诪专 讻谉 讜讬砖 诇讬讬砖讘 讜爪"注. 讜讘讻诇 讛讚讘专讬诐 砖讻转讘转讬 谞诇注"讚 砖讛谉 讛谉 讚讘专讬 讛专讗讘"讚 讘驻"讚 诪讛诇' 谞"诪 讘讚讬谉 讚' 讜讘讚讬谉 讬"讗 讜讛"讛 讻转讘 砖诐 讚诇讗 讞砖 诇讛砖讬讘 注诇 讚讘专讬 讛专讗讘"讚 讻讬讜谉 砖讛讜讗 讘专讜专 讘住讜讙讬讗 讚讛讻讜谞住 讜诇注谞"讚 讗讚专讘讛 讚讘专讬 讛专讗讘"讚 谞专讗讬诐 讘专讜专讬诐 诪讛住讜讙讬讗 讜注讬拽专 讛砖讙转讜 诪讛 砖转诇讛 讛专诪讘"诐 讚讬谉 讛谞讬讝拽 注诐 讛砖讜诪专 讛砖谞讬 讗讘诇 诇讚注转讜 讚讬谉 讛谞讬讝拽 注诐 讛讘注诇讬诐 讜讛讬讛 诇讬 诇讛讗专讬讱 讘讝讛 讗诇讗 砖讗讬谉 讚专讻讬 诇讻转讜讘 讻讗谉 讗诇讗 诪讛 砖爪专讬讱 诇驻讬' 讛住讜讙讬讗 讚讙诪' 讜驻讬' 专砖"讬 讜转讜住驻' 讜住诪讻转讬 注爪诪讬 注诇 讛诪注讬讬谉 讘讚讘专讬 讛专讗讘"讚 讜诇注谞"讚 讻讜讜谞转讬 诇讚注转 讛讙讚讜诇. 讗诪谞诐 讗诐 砖讙讬转讬 讜讛专讘讬转讬 诇讚讘专 谞讙讚 讛诪讜讘谉 诪驻讜住拽讬诐 讛拽讚诪讜谞讬诐 讜讘拽爪转诐 谞讙讚 讟讜讞"诪 讜讛砖"注 讜讛住诪"注 砖专讬 诇讬 诪讗专讬 讜讗转讬 转诇讬谉 诪砖讜讙转讬 讜讛讜讗 专讞讜诐 讬讻驻专 注讜谉 讜讬讗讬专 注讬谞讬 讘转讜专转讜 诇讘诇 讗讻砖诇 讘讚讘专 讛诇讻讛 讜注讬' 诪讛 砖讗讻转讜讘 讘住诪讜讱 注讜讚 诪讝讛 讜讚讜拽 讛讬讟讘 讻讬 拽爪专转讬 讘诪拽讜诐 砖讛讬讛 诇讬 诇讛讗专讬讱:


讘讙诪专讗 讗转诪专 砖讜诪专 讗讘讬讚讛 讜讻讜' 诇讻讗讜专讛 讬砖 诇转诪讜讛 诪讗讬 注谞讬谉 讛讗讬 住讜讙讬讗 诇讻讗谉 砖讗讬谞讛 诪拽讜诪讛 讻诇诇 讗诇讗 讘驻专拽 讗诇讜 诪爪讬讗讜转 讛"诇 诇讗转讜讬讬 诪讬讛讜 讘住诪讜讱 讙讘讬 诪讜讚讬谞讗 讘讘"讞 讬转讘讗专 拽爪转 讛讗 讚诪讬讬转讬 诇讛 讛讻讗 讜注"驻 讛住讜讙讬讗 砖讻转讘转讬 诇注讬诇:


讘转讜住驻讜转 讘讚"讛 讘讛讛讬讗 讛谞讗讛 讜讻讜' 讜讚讜拽讗 讘砖注讛 砖诪转注住拽 讘讛 讻讙讜谉 砖讜讟讞讛 诇爪专讻讛 讜讻讜' 注讻"诇. 讜诇讗 讬讚注谞讗 讗诪讗讬 诇讗 诪驻专砖讬 讘驻砖讬讟讜转 讚驻讟讜专 诪谉 讛诪爪讜讛 讘砖注讛 砖诪转注住拽 讘讛 诇诪讜爪讗讛 讜诇拽讞转讛 转讞转 讬讚讜 讜注讜讚 讚谞专讗讛 诇讻讗讜专讛 讚讘砖注讛 砖砖讜讟讞讛 诇爪讜专讻讛 诇讗讜 诪转注住拽 讘诪爪讜讛 诪讬拽专讬 讻讬讜谉 砖讻讘专 谞转讞讬讬讘 讘砖诪讬专转讛 讜讗"讻 讗诐 诇讗 砖讟讞讛 诇爪讜专讻讛 讘注转 讛爪讜专讱 讛讜讬 驻砖讬注讛 讜讬转讞讬讬讘 诇砖诇诐 讚讗诇转"讛 讛诪驻拽讬讚 讗爪诇 讞讘讬专讜 讜讛诇讱 诇讜 讚诪讞讜讬讘 讛诪驻拽讬讚 谞诪讬 诇砖讜讟讞讛 诇注转 讛爪讜专讱 讻诪讘讜讗专 讘讙诪' 讜讘驻讜住拽讬诐 讜讗"讻 讗诪讗讬 诇讗 讗砖转诪讬讟 砖讜诐 驻讜住拽 诇讻转讜讘 讚讛讜讬 砖"砖 注"讬 讻讱 讜讬转讞讬讬讘 讘讙谞讬讘讛 讜讗讘讬讚讛 诪讟注诐 驻专讜讟讛 讚专讘 讬讜住祝 讗注"讻 讚讘讻讛"讙 诇讗 诪转注住拽 讘诪爪讜讛 诪讬拽专讬 讚诇讗 谞转讻讜讬谉 讗诇讗 诇驻讟讜专 注爪诪讜 诪谉 讛转砖诇讜诪讬谉 讗诐 诇讗 讬砖诪讜专 讻专讗讜讬 讗讘诇 注讬拽专 讛诪爪讜讛 讘砖讜诪专 讗讘讬讚讛 诪砖诪注 砖讛讬讗 讘砖注讛 砖诪转注住拽 诇诪讜爪讗讛 讚诇砖诐 诪爪讜讛 讚诇讗 转讜讻诇 诇讛转注诇诐 讛讜讗 讚拽注讘讬讚 讜讬砖 诇讬讬砖讘 讚住讘专讬 讛转讜住' 讻讬讜谉 讚转讞讬诇转 讛砖诪讬专讛 讘讗 诇讜 注"讬 诪爪讜讛 讻诇 讝诪谉 砖诪转注住拽 讘砖诪讬专转讛 诪转注住拽 讘诪爪讜讛 诪讬拽专讬 讜讛讬讗 讙讜驻讗 讗转讬 诇讗砖诪注讬谞谉 讚讗讬 讗转专诪讬 诇讬讛 注谞讬讗 讘讛讗讬 砖注转讗 砖砖讜讟讞讛 讜讻讚讜诪讛 驻讟讜专 诪诇讬转谉 诇讜 讜拽"诇:


讘讗"讚 讜讗讬谉 诇讚拽讚拽 讘砖诪注转讬谉 讜讻讜' 讻讬 谞专讗讛 讚专讘讛 拽讬讘诇讛 诪专' 讬讜住祝 讚拽专讗 讻讚专' 讗诇讬注讝专 讗转讬讗 注讻"诇. 讘驻' 讗诇讜 诪爪讬讗讜转 讻转讘讜 讛转讜住驻' 砖讝讛 诪讜讻专讞 讚讛讗 砖讜专 讜砖讛 讻转讬讘讬 讘讛讗讬 拽专讗 讜讘砖诪注转讬谉 讗诪专讬谞谉 讚讘讘"讞 讗驻讬' 专讘讛 诪讜讚讛 讚讛讜讬 砖"砖 讜讗"讻 注"讻 拽专讗 诇讗 讗转讬讗 讗诇讗 讻讚专"讗 讜诪讛 砖讻转讘讜 讛转讜住' 注讜讚 讻讗谉 讜讛"驻 讚讛讛讬讗 讚讗诇讜 诪爪讬讗讜转 讗讬 讚诪讬谞讟专讗 讜讻讜' 注讻"诇. 讻转讘讜 讛转讜住' 砖诐 讘诇' 讜注讬"诇 讜讘讗诪转 讛谞讬 转专转讬 砖讬谞讜讬讬 讞讚讗 诪讬诇转讗 讛讬讗 讞讚 诇诪住拽谞讗 讚讛转诐 讜讞讚 诇讚讘专讬 讛诪拽砖讛 讜讻诪讘讜讗专 讘讗专讬讻讜转 讻讗谉 讜注"砖 讘转讜住':


讘讗"讚 讜注讜讚 讚讘驻' 讛诪驻拽讬讚 讜讻讜' 拽讗诪专 专"谞 讚拽讬"诇 讻讜讜转讬讛 讘讚讬谞讬 谞讗谞住讜 诇讗 讚诪砖讜诐 砖讛转讬专讜 诇讜 讞讻诪讬诐 诇讛砖转诪砖 讘讛诐 讗讬谞讜 谞注砖讛 专拽 砖"砖 讗"讻 讘讗诇讜 诪爪讬讗讜转 讜讻讜' 注讻"诇. 注讬' 诪"砖 讛专讗"砖 砖诐 讘砖诐 讛专讗讘"讚 讘驻专拽 讛诪驻拽讬讚 诇讬讬砖讘 讝讛 讗诇讬讘讗 讚讛驻讜住拽讬诐 讻专"讬 讜讘驻专拽 讗诇讜 诪爪讬讗讜转 讗讻转讜讘 讗讬"讛 诪讛 砖谞诇注"讚 诇讬讬砖讘 讙"讻 讘注谞讬谉 讝讛 注讬讬谉 注诇讬讜 讻讬 砖诐 诪拽讜诪讜:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

专砖"讬 讚"讛 讻讬讜谉 讚讗驻拽讜讛. 讝"诇 讗讬讻讗 诪砖讬讻讛 讜砖讬谞讜讬 专砖讜转 讚讛讜讬 拽谞讜讬讛 诇讻诇 诪讬诇讬 注讻"诇. 专砖"讬 诪驻专砖 讚诪讻讬讜谉 砖讬砖 诇讙讝诇谉 拽谞讬谞讬 讙讝讬诇讛 讞讬讬讘 讘谞讝拽讬谉 诪讚讬谉 讘注诇讬诐 讻讗讬诇讜 讛讜讗 诪诪讜谞讜.
转讜住' 讚"讛 驻砖讬讟讗. 讝"诇 讘讛讜爪讬讗讜讛 诇讙讜讝诇讛 讗讬讬专讬 诪转谞讬' 讻讚诪讜拽讬 诇讛 讘讬专讜砖诇诪讬 注讻"诇. 讻诇讜诪专 砖讗诐 讛讜爪讬讗讜讛 注"诪 诇讗讘讚 讛讙讝诇谉 驻讟讜专 注诇 谞讝拽讬谉. 讬砖 讗讞专讜谞讬诐 砖讘讬讗专讜 讗转 讚讬谉 讚讬专讜砖诇诪讬 讻讬 讛讙讜讝诇 注"诪 诇讗讘讚 讗讬谞讜 讙讝诇谉 讻诇诇. 诇驻讬讛诐 注爪诐 讛讛讙讚专讛 砖诇 讙讝讬诇讛 讛讬讗 砖讛讙讝诇谉 谞讜讟诇 讗转 诪诪讜谉 讛讘注诇讬诐 诇注爪诪讜. 讗讱 专讘讬谞讜 讞讬讬诐 讛诇讜讬 讝爪"诇 谞诪谞注 诪讚注讛 讝讜 讜谞拽讟 砖讗祝 注"诪 诇讗讘讚 诪拽专讬 讙讝诇谉. 讜讛住转讬讬注 讛讙专"讞 诪讛讙诪专讗 诇拽诪谉 (爪讞.) 讝"诇 讗诪专 专讘讛 讛讝讜专拽 诪讟讘注 砖诇 讞讘讬专讜 诇讬诐 讛讙讚讜诇 驻讟讜专 讻讜' 讜讛"诪 讚讗讚讬讬讛 讗讚讜讬讬 讗讘诇 砖拽诇讬讛 讘讬讚讬讛 诪讬讙讝诇 讙讝诇讬讛 讛砖讘讛 讘注讬 诪讬注讘讚 注讻"诇. 讘驻砖讟讜转 讛讚讘专讬诐 砖诇专讘讛 讛讙讜讝诇 注"诪 诇讗讘讚 讞讬讬讘 讘讛砖讘转 讙讝讬诇讛 诪讚讬谉 讙讝诇谉. 讜讘讻谉 爪"注 讘讚讬谉 讛讬专讜砖诇诪讬 砖讛讙讜讝诇 注"诪 诇讗讘讚 驻讟讜专 诪谞讝拽讬谉. 讜讗诪专 讛讙专"讞 讝爪"诇 讚讛谞讛 讛砖"讱 讘讞砖谉 诪砖驻讟 (住讬' 砖爪"讜: 讗') 讞讬诇拽 砖讗注"驻 砖讛讙讜讝诇 注"诪 诇讗讘讚 讞讬讬讘 讘讛砖讘讛 诪讚讬谉 讙讝诇谉 诪"诪 驻讟讜专 诪讞讬讜讘讬 讘注诇 讛诪讝讬拽 讜讝讜讛讬 讙诐 砖讬讟转 讛讬专讜砖诇诪讬. 讘讬讗讜专 讛讞讬诇讜拽 讗诪专 讛讙专"讞 讝爪"诇 砖讛讙讜讝诇 注"诪 诇讗讘讚 讞讬讬讘 讘讗讞专讬讜转 砖诇 讙讝讬诇讛 讜讘讛砖讘转 讙讝讬诇讛 讻讬 注砖讛 诪注砖讛 讙讝讬诇讛 讗讱 讗讬谉 诇讜 拽谞讬谞讬 讙讝讬诇讛 讘讞驻爪讗 讻讬 诇讗 讛转讻讜讜谉 诇拽谞讜转 讛讞驻抓. 讜讚讜拽讗 拽谞讬谞讬 讙讝讬诇讛 讘讞驻爪讗 诪讞讬讬讘讬诐 讗转 讛讙讝诇谉 讻讘注诇 讛诪讝讬拽. 讜讗诪专 讛讙专"讞 讝爪"诇 砖诇讗讜专 讝讛 讛"讛 讘砖讜讗诇 砖诇讗 诪讚注转 诇砖讬讟转 讛专讗讘"讚 (注讬' 讘砖讬讟讛 诪拽讜讘爪转 诇拽诪谉 讚祝 爪讝.) 讛住讜讘专 砖讙诐 诇诪"讚 砖讜讗诇 砖诇讗 诪讚注转 讙讝诇谉 讛讬讬谞讜 诇注谞讬谉 诪转讛 诪讞诪转 诪诇讗讻讛, 讗讱 注讻"讝 讗讬谉 诇讜 讚讬谉 砖诇 砖讬谞讜讬 拽讜谞讛. 讘讬讗讜专 砖讬讟转讜 讛讜讗 砖诇砖讜讗诇 砖诇讗 诪讚注转 讬砖 讗讞专讬讜转 讚讙讝讬诇讛 讗讱 讗讬谉 诇讜 拽谞讬谞讬 讙讝讬诇讛 讘讞驻爪讗. 砖讗诇讛 砖诇讗 诪讚注转 诪讛讜讛 诪注砖讛 讙讝讬诇讛 讘注诇诪讗 讛诪讞讬讬讘 讗转 讛讙讝诇谉 讘讗讞专讬讜转 讗讘诇 讗讬谞讜 拽讜谞讛 诇讜 讗转 讛讚讘专 讛讙讝讜诇 诇讙讘讬 拽谞讬谞讬 讙讝讬诇讛, 讜诇驻讬讻讱 讗讬谞讜 拽讜谞讛 讘砖讬谞讜讬 讻讙讝诇谉 讚注诇诪讗. 诪讻讱 讛住讬拽 讛讙专"讞 讝爪"诇 砖讛砖讜讗诇 砖诇讗 诪讚注转 驻讟讜专 诪讞讬讜讘讬 讘注诇 诪讝讬拽 诇驻讬 砖专拽 讻砖讞诇讬诐 拽谞讬谞讬 讙讝讬诇讛 讘讞驻爪讗 诇讙讝诇谉 谞注砖讛 讛讙讝诇谉 诇讘注诇 诪讝讬拽, 讗讜诇诐 讞讬讜讘 讗讞专讬讜转 讘诇讘讚 讗讬谞讜 拽讜讘注 讗讜转讜 诇讘注诇 诪讝讬拽.
注讜讚 转讬专抓 讛讙专"讞 讝爪"诇26 砖讘讙讜讝诇 注"诪 诇讗讘讚 讬砖 谞"诪 讘讬谉 诪讗讘讚 讗转 讛讞驻爪讗 讘讬讚讬讜 诇讘讬谉 谞讗讘讚 讛讞驻爪讗 诪诪讬诇讗. 讛讬专讜砖诇诪讬 驻讜讟专 讚讜拽讗 讻砖讛讘讛诪讛 谞讗讘讚讛 诪讗诇讬讛 - 讘爪讬讜专 讝讛 诇讬讻讗 讙讝讬诇讛 讻诇诇. 讜讗讬诇讜 讘讙诪专讗 讚诇拽诪谉 (讚祝 爪讞.) 诪讚讜讘专 讻砖讝专拽 讗转 讛诪讟讘注 诇讬诐 讘诪讜 讬讚讬讜, 讜讻砖注砖讛 诪注砖讛 讗讬讘讜讚 讘讬讚讬诐 讛专讬 讛讜讗 讙讝诇谉 讙诪讜专. 诪拽讜专 专讘讬谞讜 讛讙专"讞 讝爪"诇 诪驻住拽 讛专诪讘"诐 讛诪驻讜专住诐 讘驻"讗 诪讛诇' 讙谞讬讘讛 (讛诇讬"讚) 讜讝"诇 讙谞讘 讘讛诪讛 讗讜 讻诇讬 讻讜' 讜讘砖注转 讛讙谞讬讘讛 讛讬讛 砖讜讛 讗专讘注讛 讜注讻砖讬讜 讘砖注转 注诪讬讚讛 讘讚讬谉 砖讜讛 砖谞讬诐 诪砖诇诐 拽专谉 讻砖注转 讛讙谞讬讘讛 讜转砖诇讜诪讬 讻驻诇 讗讜 讚' 讜讛' 讻砖注转 讛注诪讚讛 讘讚讬谉. 讛讬讛 砖讜讛 讘砖注转 讛讙谞讬讘讛 砖谞讬诐 讜讘砖注转 注诪讬讚讛 讘讚讬谉 讗专讘注讛, 讗诐 砖讞讟 讗讜 诪讻专 讗讜 砖讘专 讛讻诇讬 讗讜 讗讘讚讜 诪砖诇诐 转砖诇讜诪讬 讻驻诇 讗讜 讚' 讜讛' 讻砖注转 讛注诪讚讛 讘讚讬谉, 讜讗诐 诪转讛 讛讘讛诪讛 讗讜 讗讘讚 讛讻诇讬 诪讗诇讬讜 诪砖诇诐 转砖诇讜诪讬 讻驻诇 讻砖注转 讛讙谞讬讘讛 注讻"诇. 注"驻 驻住拽 讛专诪讘"诐 讗诐 谞讗讘讚 讛讞驻爪讗 讛讙谞讜讘 诪讗诇讬讜 诪砖诇诐 讻驻诇 讻驻讬 讛砖注专 讛讻讬 讝讜诇 讘讬谉 砖注转 讛讙谞讬讘讛 诇砖注转 讛注诪讚讛 讘讚讬谉. 讗讜诇诐 讗诐 讛讙谞讘 讗讬讘讚 讗转 讛讙谞讬讘讛 讘讬讚讬诐 诪砖诇诐 讻驻诇 讻砖注转 讛注诪讚讛 讘讚讬谉 讜讗驻讬诇讜 讬砖诇诐 讬讜转专 诪讛砖注专 砖诇 砖注转 讛讙谞讬讘讛. (讜注讬讬谉 讘住讜讙讬讗 诇拽诪谉 (讚祝 住讛. - 住讜 讗) 讜讘转讜住' (讚祝 住讜.) 讚"讛 讙讜驻讗 讜讗讻诪"诇 讗) 诇讚注转 讛专诪讘"诐 诪注砖讛 诪讝讬拽 讚讗讬讘讜讚 讛讙谞讬讘讛 诪讛讜讛 诪注砖讛 讙谞讬讘讛 讛诪讞讬讬讘 讻驻诇 砖讻谉 诪砖诇讬诐 讗转 讛讙谞讬讘讛 讛专讗砖讜谞讛. 诪砖讜诐 讻讱 诪转讞讬讬讘 讛讙谞讘 诇砖诇诐 讻驻诇 讬讜转专 诪讻驻讬 讛砖讜讜讬 讘砖注转 诪注砖讛 讛讙谞讬讘讛 讛专讗砖讜谉 砖讛专讬 谞讙诪专 讛诪讞讬讬讘 砖诇 讛讙谞讬讘讛 讘砖注转 诪注砖讛 讗讬讘讜讚 讛讞驻抓. 讗讻谉 讻砖诇讗 谞讗讘讚 讛讞驻抓 讘讬讚讬讜 砖诇 讛讙谞讘 讗诇讗 诪讗诇讬讜 驻住拽 讛专诪讘"诐 砖诪砖注专讬谉 讛讻驻诇 讻驻讬 讛砖注专 讛讻讬 谞诪讜讱 讘讬谉 砖注转 讛讙谞讬讘讛 诇砖注转 讛注诪讚讛 讘讚讬谉, 讻讬 专拽 砖注转 讛讙谞讬讘讛 讛专讗砖讜谞讛 诪讛讜讜讛 讙谞讬讘讛 讛诪讞讬讬讘转. 诇驻讬"讝 讬砖 讛驻专砖 讘讙讝诇讛 讘讬谉 讛讙讜讝诇 注"诪 诇讗讘讚 讘讬讚讬诐 诇讘讬谉 讛讙讜讝诇 注"诪 诇讗讘讚 诪讗诇讬讜, 讚讛讬讬谞讜 砖讛讙讜讝诇 注"诪 诇讗讘讚 讘讬讚讬诐 讙讝诇谉 讙诪讜专 讛讜讗 讜讗讬诇讜 讛讙讜讝诇 注"诪 砖讬讗讘讚 诪讗诇讬讜 讗讬谞讜 讙讝诇谉 讻诇诇. 讜讘讻谉 讗讬谉 住转讬专讛 讘讬谉 讛讬专讜砖诇诪讬 诇讘讬谉 讛讙诪专讗 诇拽诪谉.
讘讗"讚. 讚诇讬讻讗 诇诪讬诪专 讚讻讬 讛讬讻讬 讚诪住专讛 诇砖讜诪专 讞谞诐 讜讛砖讜讗诇 谞讻谞住讜 转讞转 讘注诇讬诐 讛"讛 讙讝诇谉 讚讚诇诪讗 砖讜诪专 讛讜讗 讚诪讞讬讬讘 讗讘诇 讙讝诇谉 诇讗 讚诪爪讬谞讜 讚讘专讬诐 砖讛砖讜诪专 讞讬讬讘 讜讛讙讝诇谉 驻讟讜专 砖讛专讬 讘讻讞砖讛 讘讛诪讛 讛讻讞砖讛 讚讛讚专讗 讜讘驻讬专讜转 砖讛专拽讬讘讜 诪拽爪转 讻讜' 讚讙讝诇谉 讗诪专 诇讜 讛专讬 砖诇讱 诇驻谞讬讱 讻讜' 讗驻讬诇讜 讘驻砖讬注讛 讚诇讗 拽讘诇 注诇讬讜 砖诪讬专讛 讗讘诇 砖讜诪专 讻讜' 讬转讞讬讬讘 讘讻讞砖讛 讚讛讚专讗 讻讜' 讻讬讜谉 讚拽讘诇 注诇讬讜 砖诪讬专讛 讻讜' 砖讗讬谉 讛砖讜诪专 拽讜谞讛 讘砖讬谞讜讬 讻讜' 注讻"诇. 讚讬讜谞诐 砖诇 讛转讜住' 讗诐 诇讚诪讜转 讙讝诇谉 诇砖讜诪专 转诇讜讬 讘讞拽讬专讛 讘讟讬讘 讛讞讬讜讘 讚砖讜诪专 讘砖诪讬专转 谞讝拽讬谉: 讗诐 讛讞讬讜讘 谞讜讘注 诪讛转讞讬讬讘讜转讜 砖诇 讛砖讜诪专 诇砖诪讜专, 诇讗 讬转讻谉 诇讚诪讜转 讙讝诇谉 诇砖讜诪专, 讻讬 诇讙讝诇谉 讗讬谉 讚注转 讛诪转讞讬讬讘 讜诇讗 讞讬讜讘讬 讗讞专讬讜转 诪谉 讛转讜专讛 诇砖诪讜专. 讙讝诇谉 讞讬讬讘 专拽 讘讛砖讘讛 讜讗诐 讗讬谞讜 诪砖讬讘 讗转 讛讚讘专 讛讙讝讜诇 讞讬讬讘 诇砖诇诐. 讘讛转讗诐 诇讻讱 讗诐 讛专拽讬讘讜 诪拽爪转 讛驻讬专讜转 讗驻讬诇讜 讘驻砖讬注转 讛讙讝诇谉 驻讟讜专 砖讻谉 讛讞驻抓 讛讙讝讜诇 讘专 讛砖讘讛 讛讜讗.27 讜讗讬诇讜 砖讜诪专 砖驻砖注 讜讛专拽讬讘讜 诪拽爪转 讛驻讬专讜转 讞讬讬讘 诇砖诇诐 诪讚讬谉 讗讞专讬讜转 注讘讜专 讻诇 讛讛驻住讚 砖谞讙专诐 注"讬 驻砖讬注转讜. 讜讘讻谉 讗诐 谞谞讬讞 砖砖讜诪专 讞讬讬讘 讘谞讝拽讬谉 注拽讘 讛讛转讞讬讬讘讜转 砖诇讜 诇砖诪讜专 讗讬谉 诇讚诪讜转 讗讜转讜 诇讙讝诇谉. 诪讗讬讚讱 讗诐 谞谞拽讜讟 砖诪讗讞专 砖讛诪讝讬拽 讘专砖讜转讜 谞注砖讛 讛砖讜诪专 诇讘注诇 讛诪讝讬拽 谞讬转谉 诇讚诪讜转 讗诇讬讜 讗转 讛讙讝诇谉 讜诇讜诪专 砖讗祝 讙讝诇谉 讛讜讗 讘注诇 讛诪讝讬拽 讘讙诇诇 砖讛诪讝讬拽 谞诪爪讗 讘专砖讜转讜. 讜注讬讬谉 讘砖讬注讜专讬诐 诇诪讟讛.
讘讗"讚. 讜讗驻讬' 砖讜讗诇 讚拽讬"诇 讚讗祝 诇砖讜讗诇 砖诪讬谉 注讻"诇. 讬注讜讬讬谉 讘砖讬注讜专讬诐 诇住讜讙讬转 砖诪讬谉 诇砖讜讗诇 (讚祝 讬讗.) 砖讛注诇讬谞讜 砖讗诐 讗讬谉 砖诪讬谉 诇砖讜讗诇 讞讬讜讘讜 诪讟注诐 拽谞讬谉 讛砖讗诇讛 砖讬砖 诇讜, 讜讚讜诪讛 诇讙讝诇谉 讛诪讞讜讬讬讘 诪砖讜诐 拽谞讬谞讬 讙讝讬诇讛. 诪讗讬讚讱 讗诐 砖诪讬谉 诇砖讜讗诇 讗讬谞讜 诪讞讜讬讬讘 诪讞诪转 拽谞讬谉 讛砖讗诇讛 讗诇讗 诪砖讜诐 拽讘诇转 讗讞专讬讜转 讜讛转讞讬讬讘讜转 讻砖讗专 讛砖讜诪专讬诐.
讘讗"讚. 讜讗讬谉 诇讜诪专 讚诪转讞讬讬讘 诇驻讬 砖讗讬谞谉 讬讻讜诇讬谉 诇拽讬讬诐 讘讛 诪爪讜转 讛砖讘讛 讚诪砖转诇诐 诪讙讜驻讜 讚讘砖谉 讜专讙诇 讗讬讬专讬 诪转谞讬' 讻讜' 注讻"诇. 爪"注 讗诐 讛讙讝诇谉 讗讬谞讜 讘注诇 诪讝讬拽 诪"砖 讘拽专谉 转诐 讚诪砖转诇诐 诪讙讜驻讜 诪砖谉 讜专讙诇 砖讛讙讝诇谉 驻讟讜专.
讜谞专讗讛 砖讗祝 讘讛"讗 转驻住讜 讛转讜住' 砖讛讙讝诇谉 讗注"驻 砖讗讬谞讜 讘注诇 讛诪讝讬拽 讞诇讛 讘讜 讞讜讘转 砖诪讬专讛 讘讙诇诇 讛讗讬住讜专讬诐 砖诇 谞讝拽讬谉.28 讜诇驻讬讻讱 诪爪讜讬讛 谞"诪 讘讬谉 转诐 诇砖谉 讜专讙诇. 砖谉 讜专讙诇 诪讞讬讬讘转 讗转 讘注诇 讛诪讝讬拽 诇砖诇诐 注诐 讞讬讜讘 诪诪讜谉 讜讛讜讗讬诇 讜讙讝诇谉 讗讬谞讜 讘注诇 讛诪讝讬拽 讘讚讬谞讬 诪诪讜谞讜转 讗讬谞讜 讞讬讬讘 诇砖诇诐. 诪讗讬讚讱 转诐 诪砖转诇诐 诪讙讜驻讜 讜讗讬谉 爪讜专讱 砖讬讞讜诇 讘转诐 讚讬谉 讘注诇 诪讝讬拽 讘讚讬谞讬 诪诪讜谞讜转 讜讞讬讜讘 诪诪讜谉 注诇 讘注诇讬讜 讗诇讗 讚专讜砖 砖转讛讬讛 讛谞讙讬讞讛 讘诪拽讜诐 砖讞诇 讞讬讜讘 砖诪讬专讛 讚注诇诪讗 讜讗驻讬诇讜 诪讞诪转 讗讬住讜专讬诐, 讜诪讗讞专 砖讛讙讝诇谉 讞讬讬讘 讘砖诪讬专讛 讚注诇诪讗 讞诇 讚讬谉 讬讜讞诇讟 讛砖讜专 砖讬砖转诇诐 讞"谞 诪讙讜驻讜. 讜谞专讗讛 砖讛转讜住' 诇砖讬讟转诐 (诇诪注诇讛 讚祝 诇讙. 讘讚"讛 讛拽讚讬砖讜 讜讘讚"讛 讗讬讻讗 讘讬谞讬讬讛讜) 砖讛砖讜专 讛讜讞诇讟 诇谞讬讝拽 诪诪讬诇讗 讘砖注转 讛谞讙讬讞讛 诇驻谞讬 讛讛注诪讚讛 讘讚讬谉 讗祝 讘诇讬 讞讜讘转 讘注诇讬诐 诇砖诇诐 砖讛专讬 讞讜讘转 讛讘注诇讬诐 转诇讜讬讛 诇讻讗讜专讛 讘砖注转 讛注诪讚讛 讘讚讬谉.29 讜讙诐 讘谞讬讚讜谉 讚讬讚谉 讞诇 讚讬谉 讬讜讞诇讟 讛砖讜专 讗注"驻 砖讛讙讝诇谉 讗讬谞讜 讘注诇讬诐 讜讗讬谉 诇讜 诪诪讜谉 诇砖诇诐 诪讚讬谉 讘注诇讬诐.30
讘讗"讚. 讚住讘专讗 讛讜讗 讚讙讝诇谉 谞讻谞住 转讞转 讛讘注诇讬诐 讚讻讬讜谉 砖讛讜爪讬讗 诪专砖讜转 讘注诇讬诐 砖讛讬讜 讞讬讬讘讬谉 讘砖诪讬专转讛 讜讗讬谉 讛讘注诇讬诐 讬讻讜诇讬诐 诇砖讜诪专讛 诇驻讬 砖谞讙讝诇讛 诪讛诐 讬砖 注诇 讛讙讝诇谉 诇砖讜诪专讛 讚诇注谞讬谉 谞讝拽讬谉 讗拽专讜 讘注诇讬诐 讻诇 诪讬 砖讘讬讚讜 诇砖讜诪专讛 注讻"诇. 专"诇 讛砖诐 讘注诇 讛诪讝讬拽 讗讬谞讜 转诇讜讬 讘讚讬谞讬 诪诪讜谞讜转 讗诇讗 讘讻讱 砖讛诪讝讬拽 讘专砖讜转讜, 讜诪砖讜诐 讻讱 讙诐 讛讙讝诇谉 谞讞砖讘 诇讘注诇 讛诪讝讬拽.
讜讛谞讛 讘讗住讬驻转 专讘谞讬诐 讗讞转 讘讗讬专讜驻讛 讛转谞讛诇讛 砖讬讞讛 讘讬谉 诪专谉 讛讙专"讞 讝爪"诇 诇讘讬谉 诪专谉 讛讙讗讜谉 专' 诪讗讬专 砖诪讞讛 讘注诇 讗讜专 砖诪讞 讝爪"诇 讘谞讜讙注 诇砖讜诪专 讗讘讬讚讛 讗诐 讞讬讬讘 讘砖诪讬专转 谞讝拽讬谉 讗讜 诇讗. 讛讙讗讜谉 专' 诪讗讬专 砖诪讞讛 讝爪"诇 讛讘讬注 讚注转讜 砖砖讜诪专 讗讘讬讚讛 讞讬讬讘 讘砖诪讬专转 谞讝拽讬谉 讛讜讗讬诇 讜讛讗讘讬讚讛 讘专砖讜转讜. 讻砖诐 砖讙讝诇谉 讜砖讜诪专讬诐 讗讞专讬诐 讞讬讬讘讬诐 讘砖诪讬专转 讛谞讝拽讬谉 讻诪讘讜讗专 讘转讜住' 砖诇驻谞讬谞讜 "讗拽专讬 讘注诇讬诐 讻诇 诪讬 砖讘讬讚讜 诇砖讜诪专讛", 讛"讛 砖讜诪专 讗讘讬讚讛 讻诇 讝诪谉 砖讛讬讗 讗讘讬讚讛 讗讬谉 讛讘注诇讬诐 讛专讗砖讜谞讬诐 讬讻讜诇讬诐 诇砖讜诪专讛. 诪砖讜诐 讻讱 砖讜诪专 讗讘讬讚讛 砖讘讬讚讜 诇砖讜诪专讛 谞讻谞住 转讞转 讛讘注诇讬诐 讜讞讬讬讘 讘砖诪讬专转 讛谞讝拽讬谉.31
讗讱 讛讙专"讞 讝爪"诇 讛砖讬讘 诇讜 砖诇讚注转讜 讗讬谉 诇讚诪讜转 讚讬谞讜 砖诇 砖讜诪专 讗讘讬讚讛 诇讙讝诇谉. 讙讝诇谉 讜砖讜诪专讬诐 讚注诇诪讗 讛讜爪讬讗讜 讗转 讛诪讝讬拽 诪专砖讜转 讛讘注诇讬诐 讜诇驻讬讻讱 诇讗 讬讻诇讜 讛讘注诇讬诐 诇砖诪讜专 讗转 讛诪讝讬拽. 诪砖讜诐 讻讱 谞讻谞住讜 讛诐 转讞转 讛讘注诇讬诐 讜诪诪诇讗讬诐 诪拽讜诪诐 讻讬 讘讬讚讬讛诐 讘诇讘讚 诇砖诪讜专 讗转 讛诪讝讬拽. 诪讗讬讚讱, 讘注诇 讛讗讘讬讚讛 诇讗 讛讬讛 讬讻讜诇 诇砖诪讜专 讗转 讛诪讝讬拽 诪讗讝 砖谞讗讘讚讛 讜讛诪讜爪讗 讗转 讛讗讘讬讚讛 诇讗 讛讜爪讬讗讛 诪转讞转 讬讚 砖诪讬专转 讛讘注诇讬诐. 诇驻讬讻讱 诇讗 谞讻谞住 诪讜爪讗 讛讗讘讬讚讛 转讞转 讛讘注诇讬诐 诇砖诪讬专转 讛谞讝拽讬谉. 讜讻谉 诪讜专讛 诇砖讜谉 讛转讜住' 讜讝"诇 讚讻讬讜谉 砖讛讜爪讬讗 诪专砖讜转 讛讘注诇讬诐 砖讛讬讜 讞讬讬讘讬谉 讘砖诪讬专讛 讜讗讬谉 讛讘注诇讬诐 讬讻讜诇讬诐 诇砖讜诪专讛 讻讜' 讬砖 注诇 讛讙讝诇谉 诇砖讜诪专讛 注讻"诇. 讜讗讬诇讜 砖讜诪专 讗讘讬讚讛 诇讗 讛讜爪讬讗 讗转 讛讗讘讬讚讛 诪专砖讜转 讛讘注诇讬诐 讜诇讻谉 驻讟讜专 诪砖诪讬专转 谞讝拽讬谉.
讘讗"讚. 讜诇讗 讚诪讬 诇转驻住讜 谞讬讝拽 诇专"注 讚讗驻讬' 砖"讞 讗讬谞讜 注诇 讞诇拽 讞讘讬专讜 讚砖讜转祝 讗讬谉 诪转讻讜讬谉 诇讛讞讝讬拽 专拽 讘砖诇讜 讜讗讬谞讜 讘讗 诇讛讜爪讬讗 讞诇拽 讞讘讬专讜 诪专砖讜转讜 讻诪讜 讙讝诇谉 注讻"诇. 专"诇 砖转驻讬住转 讛谞讬讝拽 讛讬转讛 讘讛讬转专, 讜诇讻谉 讗讬谞讜 讞讬讬讘 注诇 讞诇拽 讛讘注诇讬诐. 讗诪谞诐 讙讝诇谉 砖转驻住 讘讗讬住讜专 讞讬讬讘 注诇 讞诇拽 讛讘注诇讬诐, 讜讻谉 砖讜诪专 讚注诇诪讗 砖讛专讬 讛讘注诇讬诐 诪住专讜 讗转 讛诪讝讬拽 诇专砖讜转 讛砖讜诪专 讜注诇 讚注转 讛注讘专转 讛专砖讜转 诪讛讘注诇讬诐 诇砖讜诪专 讘讗 讛诪讝讬拽 诇专砖讜转讜 讜诇讻谉 讛砖讜诪专 谞讻谞住 转讞转 讛讘注诇讬诐. 讻"讝 注"驻 讛住讘专转 专' 讞讬讬诐 讝爪"诇 讛谞"诇 讘讻讜讜谞转 讚讘专讬 讛转讜住'.
讘讗"讚. 讜注讜讚 讻讬讜谉 讚讙讝诇谉 拽诪讛 诇讬讛 讘专砖讜转讬讛 讙诐 诇注谞讬谉 讗讜谞住讬谉 讬砖 诇讞砖讘 讘注诇讬诐 讬讜转专 诪砖讜转祝 讜讛讻讬 诪砖诪注 诇讬砖谞讗 讚拽诪讛 讘专砖讜转讬讬讛讜 诇讻诇 诪讬诇讬 诪讛 砖讛讜讗 讘专砖讜转讜 诇讻诇 诪讬诇讬 讬砖 诇讜 诇讛讜注讬诇 讻讗谉 注讻"诇. 专"诇 砖讛诪讞讬讬讘 讚讙讝诇谉 讛讜讗 拽谞讬谉 讛讙讝讬诇讛 砖讬砖 诇讜 讘讞驻爪讗 讛拽讜讘注 讗转 讛讚讘专 讛讙讝讜诇 诇诪诪讜谞讜 诇注谞讬谉 谞讝拽讬谉. 讜讛专讬 诇讙讝诇谉 讬砖 拽谞讬谉 讘谞讜讙注 诇讛诇讻讜转 砖讜谞讜转 讻讙讜谉 诇注谞讬谉 讞讬讜讘 讗讜谞住讬谉, 讚讬谞讬 砖讬谞讜讬 拽讜谞讛, 讬讗讜砖 讜砖讬谞讜讬 专砖讜转, 讜驻讟讜专 讙讝诇谉 诪诇砖诇诐 诪诪讜谉 注讘讜专 转砖诪讬砖讬谉. 讜诇驻讬"讝 砖讜讗诇 砖诇讗 诪讚注转 诇诪"讚 砖讛讜讗 讙讝诇谉 讗讜 讛讙讜谞讘 注"诪 诇讗讘讚 驻讟讜专讬诐 诪砖诪讬专转 谞讝拽讬谉 讻讬 诇诪专讜转 砖讞讬讬讘讬诐 讘讞讬讜讘讬 讗讞专讬讜转 讜讛砖讘讛 砖诇 讙讝诇谉 注讻"讝 讗讬谉 诇讛诐 拽谞讬谞讬 讙讝讬诇讛, 讜拽谞讬谉 讛讙讝讬诇讛 讛讜讗 讛注讜砖讛 讗转 讛讙讝诇谉 诇讘注诇 讛诪讝讬拽. 讜注讬讬谉 诇诪注诇讛 讘砖讬注讜专讬诐.
谞"诪 转讛讬讛 讘讬谉 砖转讬 讛讚讬注讜转 讘转讜住' 诇注谞讬谉 讞讬讜讘 讛砖讜诪专 讘砖诪讬专转 谞讝拽讬谉. 诇驻讬 讛讚注讛 讛专讗砖讜谞讛 砖讘转讜住' 讛讜讗讬诇 讜讛诪讝讬拽 讘专砖讜转讜 讞讬讬讘 讛砖讜诪专 讘转讜专转 讘注诇讬诐 讜讞讬讜讘讜 讚讜诪讛 诇讞讬讜讘 讛讙讝诇谉 讘谞讝拽讬谉. 讗讱 诇讚注讛 讛砖谞讬讛 砖讘转讜住' 专拽 讛讙讝诇谉 讞讬讬讘 讘转讜专转 讘注诇讬诐 砖讻谉 讬砖 诇讜 拽谞讬谉 讙讝讬诇讛 讘诪讝讬拽. 讜讗讬诇讜 讛砖讜诪专 砖讗讬谉 诇讜 拽谞讬谉 诪诪讜谉 讘讞驻爪讗 讚诪讝讬拽 讗讬谞讜 讞讬讬讘 诪讚讬谉 讘注诇讬诐. 讞讬讜讘 讛砖讜诪专 谞讜讘注 诪谉 讛讛转讞讬讬讘讜转 砖诇讜 诇砖诇诐 注讘讜专 讛谞讝拽讬谉. 讜诪讗讞专 砖注讬拽专 讛讛转讞讬讬讘讜转 砖诇 讛砖讜诪专 讛讜讗 诇诪驻拽讬讚 诇砖诇诐 诇讜 注讘讜专 讚诪讬 讛谞讝拽, 谞讞砖讘 讛诪驻拽讬讚 诇讘注诇 讛诪讝讬拽 讜讞讬讬讘 讛讜讗 诇谞讬讝拽. 讗讻谉 讛砖讜诪专 讗讬谞讜 讘注诇 讛诪讝讬拽 砖讛专讬 讗讬谉 诇讜 拽谞讬谉 讘诪讝讬拽 讜讗讬谉 诇讜 讞讬讜讘 讻讘注诇 诪讝讬拽 诇砖诇诐 诇谞讬讝拽.
讜讬转讻谉 砖转讛讬讛 谞"诪 讘砖讜专 转诐 砖谞诪住专 诇砖诪讬专讛 讗爪诇 砖讜诪专 讞谞诐. 讜讛谞讛 砖"讞 讚注诇诪讗 讞讬讬讘 讘砖诪讬专讛 驻讞讜转讛 讜讗讬诇讜 砖讜专 转诐 诪讞讬讬讘 讗转 讘注诇讬讜 诇砖讜诪专讜 讘砖诪讬专讛 诪注讜诇讛 讻讚讬 砖诇讗 讬讝讬拽. 讜讘讻谉 讗诐 讛砖讜诪专 讞讬讬讘 讘谞讝拽讬谉 注拽讘 讛转讞讬讬讘讜转讜 诇诪驻拽讬讚 讗祝 讻讗谉 讛转讞讬讬讘 诇砖诪讜专 讗转 讛砖讜专 转诐 讘砖诪讬专讛 驻讞讜转讛 讘诇讘讚 讜诇讗 讘砖诪讬专讛 诪注讜诇讛. 讗讱 讗诐 讛砖讜诪专 谞注砖讛 诇讘注诇 讛诪讝讬拽 讞讬讬讘转讜 讛转讜专讛 讘讻诇 讞讬讜讘讬 讛砖诪讬专讛 砖诇 谞讝拽讬谉. 诇驻讬讻讱 讗诐 讬砖 诇讜 砖讜专 转诐 讘专砖讜转讜 讞讬讬讘 讛砖"讞 诇砖讜诪专讜 讘砖诪讬专讛 诪注讜诇讛 注"驻 讚讬谞讜 诪谉 讛转讜专讛 讻讘注诇 讛诪讝讬拽. 讗诪谞诐 讛专诪讘"诐 讻转讘 讘驻"讚 诪讛诇' 谞"诪 (讛诇"讚) 讜讝"诇 讛诪讜住专 讘讛诪转讜 诇砖"讞 讗讜 诇谞讜砖讗 砖讻专 讗讜 诇砖讜讻专 讗讜 诇砖讜讗诇 谞讻谞住讜 转讞转 讛讘注诇讬诐 讜讗诐 讛讝讬拽讛 讞讬讬讘 讛砖讜诪专 讻讜' 砖诪专讜讛 砖诪讬专讛 驻讞讜转讛 讗诐 砖"讞 讛讜讗 驻讟讜专 讜讗诐 砖"砖 讗讜 砖讜讻专 讗讜 砖讜讗诇 讛讜讗 讞讬讬讘讬谉 注讻"诇. 诇专诪讘"诐 砖"讞 砖砖诪专 砖讜专 转诐 讘砖诪讬专讛 驻讞讜转讛 驻讟讜专. 讛讛住讘专 讛讜讗 砖诇专诪讘"诐 讗讬谉 讛砖讜诪专 谞讞砖讘 诇讘注诇 诪讝讬拽 讚注诇诪讗 讗诇讗 讞讬讬讘 讘讙诇诇 讛讛转讞讬讬讘讜转 砖拽讬讘诇 注诇 注爪诪讜. 讗讜诇诐 讬砖 专讗砖讜谞讬诐32 讛讞诇讜拽讬诐 注诇 讛专诪讘"诐 讜诇讚注转诐 砖"讞 砖砖诪专 转诐 讘砖诪讬专讛 驻讞讜转讛 讘诇讘讚 讞讬讬讘. 讛诐 谞讜拽讟讬诐 砖诪注讬拽专讗 讚讚讬谞讗 砖讜诪专 谞讞砖讘 诇讘注诇 诪讝讬拽 讜诇驻讬讻讱 讗祝 砖"讞 讞讬讬讘 诇砖诪讜专 转诐 讘砖诪讬专讛 诪注讜诇讛 讻讚讬谉 讘注诇 诪讝讬拽 讚注诇诪讗.
讜讛谞讛 诪讘讜讗专 讘讙诪专讗 (讚祝 诪讛.) 讜讝"诇 讗专讘注讛 谞讻谞住讜 转讞转 讛讘注诇讬诐 讜讗诇讜 讛谉 砖"讞 讜讛砖讜讗诇 谞讜砖讗 砖讻专 讜讛砖讜讻专, 讛专讙讜 转诪讬谉 谞讛专讙讬谉 讜驻讟讜专讬谉 诪谉 讛讻讜驻专, 诪讜注讚讬谉 谞讛专讙讬谉 讜诪砖诇诪讬谉 讗转 讛讻讜驻专 注讻"诇. 讜讬砖 诇讚讜谉, 讘砖诇诪讗 讗诐 讛砖讜诪专 谞讞砖讘 诇讘注诇 讛诪讝讬拽 讞讬讬讘 诇砖诇诐 讙诐 讻讜驻专, 讗讱 讗诐 讛砖讜诪专 讗讬谞讜 注讬拽专 讘注诇 讛诪讝讬拽 讗诇讗 砖讛转讞讬讬讘 诪讚讬谉 拽讘诇转 讗讞专讬讜转 诇砖诇诐 诇诪驻拽讬讚 注讘讜专 讛谞讝拽 诪讚讜注 诪砖诇诐 讛砖讜诪专 讻讜驻专 诇讬讜专砖讬 讛诪转. 讜爪"诇 砖讘谞讜讙注 诇诪讬转讛 讜讻讜驻专 讛讻诇 诪讜讚讬诐 砖讛砖讜诪专 谞讞砖讘 诇讘注诇讬诐 讻讬 讘讬讚讜 诇砖诪讜专 讗转 讛砖讜专 讛讛讜专讙 砖讘专砖讜转讜 讜诪注讬拽专讗 讚讚讬谞讗 诪讜讟诇 注诇讬讜 诇砖讜诪专讜 砖诇讗 讬诪讬转. 讗砖专 诇谞讝拽讬谉 诇注讜诪转 讝讗转 讬转讻谉 砖讗讬谉 讛砖讜诪专 谞讞砖讘 诇注讬拽专 讘注诇 讛诪讝讬拽 讜讛讜讗 讞讬讬讘 诪讚讬谉 讗讞专讬讜转 讘诇讘讚 注"驻 讛讛转讞讬讬讘讜转 砖诇讜 诇诪驻拽讬讚. 讛讞讬诇讜拽 讛讝讛 诪转讘讗专 诇讗讜专 讛讬住讜讚 砖注讬拽专 讛诪讞讬讬讘 讚谞讝拽讬谉 讛讜讗 讛注讜讘讚讗 砖诪诪讜谞讜 讛讝讬拽, 讜讻砖讬砖 讘注诇讬诐 砖讛诪讝讬拽 讛讜讗 诪诪讜谞诐 讗讬谉 讛砖讜诪专 讞讬讬讘 诪讚讬谉 讘注诇讬诐 讗诇讗 诪讚讬谉 讛转讞讬讬讘讜转 讘诇讘讚. 讗讜诇诐 诇注谞讬谉 诪讬转讛 注讬拽专 讛诪讞讬讬讘 讛讜讗 讗讬 - 讛砖诪讬专讛 讜讛驻砖讬注讛, 讜讻砖讛砖讜专 讛诪讬转 谞讞砖讘 讻讗讬诇讜 讝讛 砖驻砖注 讘讜 讘注爪诪讜 讛诪讬转 讜诇驻讬讻讱 讞讬讬讘 诪讬转讛 讘讬讚讬 砖诪讬诐 讜讘讻讜驻专.33 诪砖讜诐 讻讱 讻砖讛砖讜专 砖讘专砖讜转 讛砖讜诪专 讛专讙 讗砖专 讛讬讛 讘讬讚讜 诇砖讜诪专讜 讜诇讗 砖诪专讜 谞讞砖讘 讻讗讬诇讜 讛砖讜诪专 讘注爪诪讜 讛专讙 讜讞讬讬讘 诪讬转讛 讘讬讚讬 砖诪讬诐 讜讘讻讜驻专.34
讙诪'. 讛诪注诪讬讚 讘讛诪转 讞讘讬专讜 注诇 拽诪转 讞讘讬专讜 讞讬讬讘. 诪爪讜讬讜转 砖诇砖 讗驻砖专讜讬讜转 讘讞讬讜讘 讛诪注诪讬讚: 讗) 砖讜专; 讘) 讗砖; 讙) 讙专诪讬. 注讬讬谉 诇诪讟讛 讘砖讬注讜专讬诐 诇转讜住' 讚"讛 讛诪注诪讬讚.
讙诪'. 讛讻讬砖讛 讻讜'. 讻' 专砖"讬 讝"诇 讜讗砖诪讜注讬谞谉 诪转谞讬' 讚讛讻讬砖讛 讘诪拽诇 讝讜 讛讬讗 诪砖讬讻讛 注讻"诇. 讜注讬讬谉 讘转讜住' 讚"讛 讛讻讬砖讛 讻讜'. 专砖"讬 讜转讜住' 诪驻专砖讬诐 砖讛讻讬砖讛 讞讬讬讘 诪讚讬谉 讙讝诇谉. 讜讛谞讛 讘拽谞讬谉 诪砖讬讻讛 讚注诇诪讗 驻砖讜讟 砖讛讻讬砖讛 讘诪拽诇 诪砖讬讻讛 讻诪讘讜讗专 讘诪住' 拽讬讚讜砖讬谉 (讚祝 讻讘:) 讜讻驻讬 砖驻住拽 讛专诪讘"诐 讘驻"讘 诪讛诇' 诪讻讬专讛 (讛诇"讜). 讛讞讬讚讜砖 砖诇 讗讘讬讬 讜专讘 讬讜住祝 讛讜讗 砖讗祝 讘讙讝讬诇讛 谞讞砖讘转 讛讻讬砖讛 讘诪拽诇 诇诪注砖讛 拽谞讬谉 讚讙讝讬诇讛. 住讚"讗 砖砖讜谞讛 讙讝讬诇讛 诪拽谞讬谞讬诐 讚注诇诪讗 讻讬 讘拽谞讬谞讬诐 讚注诇诪讗 讛拽谞讬谉 诪专讗讛 讜诪讜讻讬讞 讗转 讘注诇讜转 讛拽讜谞讛 讜诇讻谉 讗祝 讛讻讬砖讛 讘诪拽诇 诪讜注诇转. 诪砖讗"讻 讘讙讝讬诇讛 砖讻转讜讘 讘讛 讜讬讙讝诇 讗转 讛讞谞讬转 诪讬讚 讛诪爪专讬 讜讛拽谞讬谉 讘讗 诇讛砖诇讬诐 讜诇讙诪讜专 讗转 诪注砖讛 讛讙讝讬诇讛 讛讜"讗 砖讘讛讻讬砖讛 讘诪拽诇 讬讞住专 讘诪注砖讛 讛讙讝讬诇讛 讘讬讚讬诐 拽诪"诇 砖诪讜注诇转. 讜注讬讬谉 讘转讜住' 讘讻转讜讘讜转 (讚祝 诇讗: 讚"讛 讜讘专讛"专 讻讜') 讚讗诪专 专"讬 砖讗注"驻 砖讘诪拽讞 讜诪诪讻专 讗讬谞讛 拽讜谞讛 诪砖讬讻讛 讘专讛"专 诪"诪 诇注谞讬谉 讞讬讜讘 讗讜谞住讬谉 讘讙讝讬诇讛 讗讻谉 拽讜谞讛.35 讛注讜诇讛 诪砖讬讟转讜 砖拽谞讬谉 诪砖讬讻讛 讚讙讝讬诇讛 砖讜谞讛 诪拽谞讬谉 诪砖讬讻讛 讘讻讛转"讻 讻讚谞"诇.
讗诪谞诐 诇驻讬"讝 爪"注 讘讙诪专讗 讚讛讗 讗"诇 讗讘讬讬 诇专讘 讬讜住祝 讛讻讬砖讛 讗诪专转 诇谉 讜诇住讟讬诐 谞诪讬 讚讛讻讬砖讜讛. 专讘 讬讜住祝 诪驻专砖 砖讛诪注诪讬讚 讞讬讬讘 讘砖讛讻讬砖讛. 讜拽砖讛 砖讛专讬 讛诪注诪讬讚 讘讛诪讛 讞讬讬讘 诪砖讜诐 注砖讬讬转 讛诪讝讬拽 讚砖讜专 讗讜 诪讚讬谞讗 讚讙专诪讬 讜讘讻谉 诪讛讜 讛讚诪讬讜谉 诇讚讬谉 诇住讟讬诐 讛谞注砖讬诐 诇讘注诇讬 讛诪讝讬拽 注拽讘 拽谞讬谉 讛讙讝讬诇讛 砖拽谞讜 讘讜. 讜谞专讗讛 砖讛讚诪讬讜谉 讛讜讗 讘砖讬注讜专讬谉 讛拽讜讘注讬诐 诪注砖讛 讙讘专讗. 讙讝讬诇讛 讝拽讜拽讛 诇诪注砖讛 讙讘专讗 讘讬讚讬诐. 讗祝 讛诪注诪讬讚 讘讛诪讛 讞讬讬讘 诇讗 诪讚讬谉 讙专诪讗 讘注诇诪讗 讗诇讗 诪砖讜诐 砖注砖讛 诪注砖讛 讙讘专讗 讛谞讞砖讘 诇注砖讬讬转 讛诪讝讬拽 讗讜 诇诪注砖讛 讚讙专诪讬. 讜讻讱 讘讬讗讜专 讛讚诪讬讜谉 讚讗讘讬讬: 讻砖诐 砖专讘 讬讜住祝 拽讘注 砖讛讻砖讛 讘诪拽诇 讗讬谞讛 讙专诪讗 讘注诇诪讗 讘诪注诪讬讚 讘讛诪讛, 讗诇讗 谞讞砖讘转 诇诪注砖讛 讙讘专讗 讘讬讚讬诐, 讛"讛 诇注谞讬谉 讙讝讬诇讛. 讛讻砖转 讛讙讝诇谉 谞讞砖讘转 诇诪注砖讛 讙讝讬诇讛 讘讬讚讬诐 讜诇讗 诇讙专诪讗 讚讙讝讬诇讛 讘注诇诪讗, 讜诇驻讬讻讱 讞讬讬讘 讛讙讝诇谉.
转讜住' 讚"讛 讛诪注诪讬讚. 讝"诇 讜讗注"驻 砖讗讬谉 讛讘讛诪讛 砖诇讜 讞讬讬讘 诪讟注诐 砖谉 讜专讙诇 讚讗注"讙 讚讻转讬讘 讘注讬专讛 讻讚讬讚讬讛 讞砖讬讘讗 讛讜讗讬诇 讜讛讜讗 注砖讛 讻诪讜 诪讚诇讬拽 驻砖转谞讜 砖诇 讞讘讬专讜 讘谞专讜 砖诇 讞讘讬专讜 注讻"诇. 专"诇 砖谞讛讬讛 诇讘注诇 讛诪讝讬拽 讻转讜爪讗讛 诪注砖讬讬转讜 讗转 讛诪讝讬拽. 讬砖 砖谞讬 讗讜驻谞讬诐 诇讛讬讜转 讘注诇 诪讝讬拽: 讗) 讻砖讛诪讝讬拽 诪诪讜谞讜; 讘) 讻砖注砖讛 讗转 讛讚讘专 讛诪讝讬拽 诇讛讬讜转 诪讝讬拽. 讜诇诪注诇讛 (讘讚祝 讙: 讘转讜住' 讚"讛 讜诪诪讜谞讱) 讻转讘讜 讛转讜住' 讜讝"诇 讜诪诪讜谞讱 诇讗讜 讚讜拽讗 讙讘讬 讘讜专 讚诇讗讜 诪诪讜谞讗 讛讜讗 讜讻谉 讙讘讬 讗砖 讻讜' 注讻"诇. 诪砖诪注 讚诇讙讘讬 砖讜专 诪诪讜谞讱 讚讜拽讗 讜讞诇讜拽讬诐 注诇 讛转讜住' 砖诇谞讜 讜诇讚注转诐 注砖讬讬转 讛诪讝讬拽 诪讞讬讬讘转 讘讘讜专 讜讘讗砖 讘诇讘讚 讜诇讗 讘砖讜专.
讜讛谞讛 诇诪注诇讛 讘讙诪' (讚祝 讙:) 诪讘讜讗专 砖讗诐 诪讬砖讛讜 讛谞讬讞 讗讘谉 讘专讛"专 讜诇讗 讛驻拽讬专讛 诇砖诪讜讗诇 讛讜"诇 讘讜专 讜诇专讘 讞讬讬讘 诪讟注诐 砖讜专. 讜讗诐 讛驻拽讬专讛 诇专讘 讗讬谞讜 砖讜专 讗诇讗 讘讜专. 讜讬砖 诇讛转讘讜谞谉, 诇砖讬讟转 讗讜转诐 专讗砖讜谞讬诐 砖注砖讬讬转 讛诪讝讬拽 诪讞讬讬讘转 讘砖讜专 诇诪讛 诇讗 讬讛讬讛 讞讬讬讘 诪讚讬谉 砖讜专 讗驻讬诇讜 讗诐 讛驻拽讬专讛.
讜讬转讻谉 砖讘拽专谉 诇讗 讞诇 讞讬讜讘 砖诇 注砖讬讬转 讛诪讝讬拽. 专讘 诪讞讬讬讘 讚讜拽讗 讗讘谉 砖诇讗 讛驻拽讬专讛 讜讛讬讗 诪诪讜谞讜 诪讟注诐 拽专谉.36 讗讻谉 讘砖谉 讜专讙诇 讘诇讘讚 讞诇 讛讞讬讜讘 砖诇 注砖讬讬转 讛诪讝讬拽. 讬转讻谉 砖讛讘讞谞讛 讝讜 注讜诇讛 诪诇砖讜谉 讛拽专讗 砖讻谉 讘驻专砖转 拽专谉 讻转讜讘 "讻讬 讬讙讞 砖讜专 讗讬砖" 砖讻讚讬 砖讬讞讜诇 讞讬讜讘 拽专谉 爪专讬讱 讛诪讝讬拽 诇讛讬讜转 "砖讜专 讗讬砖", 讻诇讜诪专 诪诪讜谞讜 砖诇 讘注诇 讛诪讝讬拽, 讜诪诪讬诇讗 诪讜讻讞 砖注砖讬讬转 讛诪讝讬拽 讗讬谞讛 诪讞讬讬讘转 讘拽专谉. 注讜讚 讬"诇 砖注砖讬讬转 讛诪讝讬拽 砖讬讬讻转 专拽 讘诪讝讬拽 砖讚专讻讜 诇讛讝讬拽 转诪讬讚 讻诪讜 讛诪讝讬拽讬诐 砖诇 讗砖 讘讜专 砖谉 讜专讙诇. 讜讗讬诇讜 拽专谉 转诐 诪砖讜谞讛 讜讗讬谉 讚专讻讜 诇讛讝讬拽. 讜讗驻讬诇讜 诪讜注讚 讗讬谉 讚专讻讜 诇讛讝讬拽 转诪讬讚 讻诪讜 砖讗专 讛诪讝讬拽讬诐 讗讱 讗诐 讛讝讬拽 讗讬谞讜 诪砖讜谞讛 讻转诐. 诪砖讜"讛 诇讗 讞诇 讛诪讞讬讬讘 砖诇 注砖讬讬转 讛诪讝讬拽 讘拽专谉 讻讬 讗讬谞讜 讞驻爪讗 砖诇 诪讝讬拽 讙诪讜专 讻砖讗专 讛诪讝讬拽讬诐, 讜讛诪讞讬讬讘 砖诇 注砖讬讬转 讛诪讝讬拽 讞诇 专拽 讻砖注讜砖讛 讞驻爪讗 砖诇 诪讝讬拽 讙诪讜专 砖讚专讻讜 诇讛讝讬拽 转诪讬讚 讚讛讬讬谞讜 砖讗专 讛诪讝讬拽讬诐 讜诇讗 讘拽专谉 砖讗讬谉 讚专讻讜 诇讛讝讬拽 转诪讬讚 讜讘讻谉 讗讬谞讜 讞驻爪讗 砖诇 诪讝讬拽 讙诪讜专.37
讘讗"讚. 讗讘诇 讗讬谉 诇驻专砖 讚诪讞讬讬讘 诪讟注诐 讗砖 讚讘专讬 讛讝讬拽讗 讜讛讜讬 讻讗讬诇讜 谞讜转谉 诇砖诐 讗砖 讻讜' 注讻"诇. 讛讛讜"讗 砖讬讛讬讛 讞讬讬讘 诪讟注诐 讗砖 专"诇 诪讟注诐 转讜诇讚转 讗砖 讻讙讜谉 讗讘谞讜 住讻讬谞讜 讜诪砖讗讜 砖讛谞讬讞谉 讘专讗砖 讙讙讜 讜谞驻诇讜 讘专讜讞 诪爪讜讬讛 讜讛讝讬拽讜 (诇注讬诇 讚祝 讙:). 讗讱 讛转讜住' 讛住讬拽讜 砖讗讬谉 讻讗谉 讗砖. 谞专讗讛 砖讛注谞讬谉 诪转讘讗专 注"驻 讛诪讞诇讜拽转 讘讬谉 专砖"讬 诇转讜住' 诇注讬诇 (讚祝 讬讟: 讘讚"讛 讜讻讬 讻讜') 砖诇专砖"讬 讘注诇 讞讬 讗讬谞讜 讬讻讜诇 诇讛讬讜转 讛讻讞 讗讞专 讛诪注讜专讘 讘讗砖 讜讗讬诇讜 诇转讜住' 讗驻讬诇讜 讘注诇 讞讬 讛讜讬 讻讞 讗讞专 诪注讜专讘 讘讗砖 讛诪讞讬讬讘. 讗诇讬讘讗 讚专砖"讬 砖讘注诇 讞讬 讗讬谞讜 讘讙讚专 讻讞 讗讞专 诪注讜专讘 讘讜 驻砖讜讟 砖讘爪讬讜专 砖诇谞讜 诇讬讻讗 诪讝讬拽 讚讗砖 砖讛专讬 诪爪讜讬 讻讞 讛讘讛诪讛. 讜讗驻讬' 诇砖讬讟转 讛转讜住' 砖诐 讬"诇 砖讛诐 诪讞砖讘讬诐 讻讞 讘注诇 讞讬讬诐 讻讻讞 讗讞专 讛诪注讜专讘 讘讗砖 讻讚讬 诇讞讬讬讘, 讜讗讬诇讜 讘爪讬讜专 讚讬讚谉 砖讛诪讝讬拽 注爪诪讜 讘注诇 讞讬讬诐 讗讬谉 讞诇讜转 砖诐 讗砖 讞诇讛 讘讞驻爪讗, 讻讬 讗讬谉 讘注诇 讞讬讬诐 讬讻讜诇 诇讛讬讜转 讛讞驻爪讗 砖诇 讗砖. 讜讘讟注诐 讛讚讘专 讛讝讛 谞专讗讛 讚诪讗讞专 砖讘爪讜专转 讛谞讝拽 讛讜"诇 讘注诇 讞讬 讘驻专砖转 砖讜专 讛诪讝讬拽 诇讗 讞诇 讘讜 讗祝 讚讬谉 讗砖 讛诪讝讬拽 讻讬 爪讜专转 讛谞讝拽 拽讜讘注转 讞诇讜转 讛砖诐 砖诇 讛诪讝讬拽 讜讘爪讜专转 诪注砖讛 讛谞讝拽 讛讜"诇 讘注诇 讞讬讬诐 砖讜专 讜诇讗 讗砖.38
讜讛谞讛 诪讚讬 讛讝讻专谞讜 讗转 讛诪讞诇讜拽转 讘讬谉 专砖"讬 讜转讜住' 讗诐 讘注诇讬 讞讬讬诐 讬讻讜诇讬诐 诇砖诪砖 讻讻讞 讗讞专 讛诪注讜专讘 讘讜 讘讞讬讜讘 讗砖 讛诪讝讬拽, 爪"注 诪拽讜砖讬转 讛讙诪专讗 (诇注讬诇 讚祝 讻讙.) "讜诇讬讞讬讬讘 谞诪讬 讘注诇 讛讙讞诇转" 讜讛讜讗 诪讚讬谉 讞讬讜讘 讗砖, 讜讗注"驻 砖讛讻诇讘 拽讬专讘 讗转 讛讙讞诇转 诇谞讬讝拽 讜讛讜"诇 讻讞 讗讞专 讚讘注诇讬 讞讬讬诐 讚诇专砖"讬 讗讬谞讜 诪讞讬讬讘 讘讗砖. 讜谞专讗讛 砖讘讗讘谞讜 住讜"诪 砖讛谞讬讞 讘专讗砖 讙讙讜 讜谞驻诇讛 讘专讜讞 诪爪讜讬讛 讜讛讝讬拽讛 讛专讜讞 讛爪讟专祝 讘注砖讬讬转 讛诪讝讬拽 注爪诪讛, 讻讬 诇驻谞讬 砖谞驻诇讛 诇讗 讛讬转讛 讛讗讘谉 诪讝讬拽 讜讛谞驻讬诇讛 诪驻谞讬 讛专讜讞 注砖转讛 讗转 讛讗讘谉 诇诪讝讬拽. 讛"讛 讘讚诇讬诇 讚讛转专谞讙讜诇 讛爪讟专祝 讘注砖讬讬转 讛诪讝讬拽 讻诪讜 讛专讜讞 讘讗讘谞讜 住讜"诪. 专砖"讬 住讜讘专 砖讘注诇 讞讬 讗讬谞讜 讬讻讜诇 诇砖诪砖 讻讻讞 讗讞专 讘注砖讬讬转 讛诪讝讬拽 讚讗砖. 讜讗讬诇讜 讘爪讬讜专 砖诇 讛讻诇讘 讜讙讞诇转 讛讻诇讘 砖讬诪砖 讻讻讞 讗讞专 讛诪注讜专讘 讘讜 讻讚讬 诇拽专讘 讛诪讝讬拽 讚讗砖 讗爪诇 讛谞讬讝拽. 讻讗谉 专砖"讬 诪讜讚讛 砖讗祝 讘注诇 讞讬 诪讞讬讬讘 诪讚讬谉 讻讞 讗讞专 诪注讜专讘 讘讜.39
讙诪'. 诇讬诪讗 转讛讜讬 转讬讜讘转讗 讚专讘讗 讚讗诪专 专讘讗 砖讜诪专 砖诪住专 诇砖讜诪专 讞讬讬讘. 讛谞讛 讘讚讬谉 讞讬讜讘 砖讜诪专 讘砖诪讬专转 讛谞讝拽讬谉 讛注诇讬谞讜 诇诪注诇讛 住驻拽 讚讛讙专"讞 讝爪"诇 讛讗诐 砖讜诪专 讞讬讬讘 诪讚讬谉 讘注诇讬诐, 讜讞讬讬讘 讻诇驻讬 讛谞讬讝拽 讻讻诇 讘注诇 诪讝讬拽 讚注诇诪讗 (讜注讬讬谉 讘转讜住' (谞讜:) 讚"讛 驻砖讬讟讗 讜讘砖讬注讜专谞讜 砖诐), 讗讜"讚 砖讗讬谞讜 谞注砖讛 讘注诇 讛诪讝讬拽, 砖讛专讬 讛诪讝讬拽 讗讬谞讜 砖诇讜, 讗诇讗 砖讛砖讜诪专 讛转讞讬讬讘 诪讚讬谉 讗讞专讬讜转 讻诇驻讬 讛讘注诇讬诐 讛专讗砖讜谞讬诐 诇砖诇诐 诇讛诐 注讘讜专 讛驻住讚诐 讗诐 讬驻砖注 讘砖诪讬专转 讛砖讜专 砖讛讝讬拽, 讜讛讘注诇讬诐 讛专讗砖讜谞讬诐 讞讬讬讘讬诐 诇砖诇诐 讗转 讛谞讝拽 诇谞讬讝拽.40 讜讛谞讛, 讗诐 谞谞拽讜讟 砖砖讜诪专 谞注砖讛 讘注诇 讛诪讝讬拽 (讻诪讜 讙讝诇谉 讜讻讚诪讘讜讗专 讘转讜住' 讛谞"诇) 讗讝 诪住转讘专 砖讻诪讜 砖讛讘注诇讬诐 注爪诪诐 砖诪住专讜 讗转 讛砖讜专 讛诪讝讬拽 诇砖讜诪专 谞住转诇拽讜 诇讙诪专讬 诪讚讬谉 讘注诇 讛诪讝讬拽, 讻驻砖讟讜转 砖诇 讛诪砖谞讛 诇注讬诇 (讚祝 诪讚:) "诪住专讜 诇砖"讞 讻讜' 谞讻谞住讜 转讞转 讛讘注诇讬诐", 讜讻爪讚 讗' 讘专讗讘"讚 (驻"讚 诪讛诇' 谞"诪 讛诇"讚, 注讬讬"砖), 讻诪讜"讻 爪"诇 讛讚讬谉 讘砖讜诪专 砖诪住专 诇砖讜诪专, 砖讛砖讜诪专 讛专讗砖讜谉 讬住转诇拽 诪诇讛讬讜转 讘注诇 讛诪讝讬拽, 讜讛砖讜诪专 讛砖谞讬 讬讛讬讛 讘注诇 讛诪讝讬拽. 诪讗讬讚讱 讗诐 谞讗诪专 砖砖讜诪专 讞讬讬讘 讘谞讝拽讬谉 诇讗 诪讚讬谉 讘注诇讬诐 讗诇讗 诪讚讬谉 讛转讞讬讬讘讜转 讻诇驻讬 讛讘注诇讬诐 讛专讗砖讜谞讬诐 讗讝 讞讬讜讘讜 转诇讜讬 讘讛转讞讬讬讘讜转讜 诇讘注诇讬诐.
讜讘讻谉 讚讘专讬 讛讙诪专讗 砖诇谞讜 诪讘讜讗专讬诐. 讻讬 诇讻讗讜专讛 讛住讜讙讬讗 转诪讜讛讛, 砖讛专讬 诪"讚 砖讜诪专 砖诪住专 诇砖讜诪专 讞讬讬讘 讘砖诪讬专转 讙讜驻讜 讛讜讗 诪砖讜诐 讗' 诪砖谞讬 讟注诪讬诐 讜讻讚讗讬转讗 讘诪住' 讘"诪 (讚祝 诇讜) 讗讜 诪砖讜诐 砖讗讬谉 专爪讜谞讬 砖讬讛讗 驻拽讚讜谞讬 讘讬讚 讗讞专; 讗讜 诪砖讜诐 砖讗转 诪讛讬诪谞转 诇讬 讘砖讘讜注讛 讗讬讛讜 诇讗 诪讛讬诪谉 诇讬 讘砖讘讜注讛. 讜砖转讬 讛讟注谞转 讛诇诇讜 砖讬讬讻讜转 诇讘注诇讬诐 砖诇 讛驻拽讚讜谉. 讗讱 讗讬谉 诇谞讬讝拽 讟注谞讜转 讻讗诇讛 讻诇驻讬 砖讜诪专 讛专讗砖讜谉 砖诪住专 讗转 讛砖讜专 讛诪讝讬拽 诇砖讜诪专 砖谞讬. 讜讗"讻 诇诪讛 住讜讙讬讬转谞讜 砖讗诇讛 诪讛诪"讚 砖砖讜诪专 砖诪住专 诇砖讜诪专 讞讬讬讘 讘砖诪讬专转 讙讜驻讜 诇诪"讚 砖砖讜诪专 砖诪住专 诇砖讜诪专 驻讟讜专 讘砖诪讬专转 谞讝拽讬谉.41
讗讱 讗诐 谞谞拽讜讟 讻讗讜转讜 爪讚42 讛讗讜诪专 砖砖讜诪专 讗讬谞讜 讘注诇 诪讝讬拽 讗诇讗 砖讛讜讗 讞讬讬讘 讻诇驻讬 讛讘注诇讬诐 讛专讗砖讜谞讬诐 诪砖讜诐 讛转讞讬讬讘讜转 讜讗讞专讬讜转 讚砖讜诪专讬诐. 讜诇讻谉, 讻诪讜 砖讘讻诇 砖讜诪专 讚注诇诪讗 讛诪讞讜讬讬讘 讘砖诪讬专转 讙讜驻讜 诪砖讜诐 讛讛转讞讬讬讘讜转 讜讛讗讞专讬讜转 砖拽讘诇 注诇 注爪诪讜 讻诇驻讬 讛讘注诇讬诐 讬砖 诇讘注诇讬诐 讝讻讜转 讟注谞讛 (诪砖谞讬 讛讟注诪讬诐 讛谞"诇) 诇注讻讘 讗转 讛砖讜诪专 诪诇诪住讜专 讗转 讛驻拽讚讜谉 诇砖谞讬 讻讚讬 诇拽讬讬诐 讗转 诪注砖讛 讛砖诪讬专讛 讛诪讜讟诇转 注诇讬讜, 讛"讛 讘砖诪讬专转 讛谞讝拽讬谉 诪讗讞专 砖讛砖讜诪专 讛专讗砖讜谉 讞讬讬讘 诪讞诪转 讛转讞讬讬讘讜转讜 讻诇驻讬 讛讘注诇讬诐 讛专讗砖讜谞讬诐, 讬砖 诇讘注诇讬诐 讝讻讜转 讛讟注谞讛 诇注讻讘讜 诪诇拽讬讬诐 讗转 讛砖诪讬专讛 讛诪讜讟诇转 注诇讬讜 注诐 砖讜诪专 砖谞讬.
讙诪'. 砖讜诪专 讗讘讬讚讛 讻讜' 专"讬 讗诪专 讻砖"砖 讚诪讬. 讗诇讬讘讗 讚诇讬砖谞讗 拽诪讗 讟注诪讗 讚专讘 讬讜住祝 讛讜讗 讚讘讛讛讬讗 讛谞讗讛 讚诇讗 讘注讬讗 诇诪讬转讘讬 诇讬讛 专讬驻转讗 诇注谞讬讗 讛讜讬 讻砖"砖. 讗诪谞诐 注诇讬谞讜 诇注讬讬谉 讘讝讛 砖讛专讬 砖"砖 讛讜讗 砖讜诪专 砖拽讬讘诇 转砖诇讜诪讬 讛砖诪讬专讛 诪讛诪驻拽讬讚 注讘讜专 砖诪讬专转讜, 讗讜诇诐 讗诐 砖讜诪专 驻拽讚讜谉 讬拽讘诇 讻住祝 讻诪转谞讛 讘砖注转 讛砖诪讬专讛 诪讗讚诐 砖诇讬砖讬 讘讜讚讗讬 诇讗 讬讛讬讛 讚讬谞讜 讻砖"砖 讗诇讗 讻砖"讞. 讜讘讻谉 讘砖讜诪专 讗讘讬讚讛 砖讗讬谉 讛转讞讬讬讘讜转 诪讚注转 讘讬谉 讘注诇 讛讗讘讬讚讛 讜诪讜爪讗 讛讗讘讬讚讛 诇诪讛 讬讬讞砖讘 砖"砖 诪讞诪转 驻专讜讟讛 讚专"讬, 讜讛专讬 讛讛谞讗讛 砖诇 驻专讜讟讛 讚专"讬 讛讬讗 讻诪转谞讛 讘注诇诪讗 砖诇讗 拽讬讘诇 诪讘注诇 讛讗讘讬讚讛 讗讱 讛专讜讬讞讛 诪诪讬诇讗 诪谉 讛砖诪讬诐.
讜讬"诇 砖讛爪讜专讱 诇驻专注讜谉 诪讛讘注诇讬诐 讘注讚 驻注讜诇转 讛砖诪讬专讛 讛讜讗 专拽 讘砖"砖 讚注诇诪讗 讛谞注砖讛 砖讜诪专 注拽讘 讚注转 讛诪转讞讬讬讘 讜讛住讻诐 注诐 讛诪驻拽讬讚. 讜讗讬诇讜 砖讜诪专 讗讘讬讚讛 谞注砖讛 砖讜诪专 讘诇讬 讚注转 讛诪转讞讬讬讘 讗诇讗 注"驻 讚讬谉 讛转讜专讛 砖讛讟讬诇讛 注诇讬讜 砖诪讬专讛 诪谉 讛砖诪讬诐 讜专讞诪谞讗 讛讜讗 讛诪驻拽讬讚,43 讜诇驻讬讻讱 讗驻讬诇讜 讘讛谞讗转 驻专讜讟讛 讚注诇诪讗 讛讘讗讛 诪讗诇讬讛 诪谉 讛砖诪讬诐 讻讙讜谉 驻专讜讟讛 讚专"讬 注砖转讛 讗讜转讜 讛转讜专讛 诇砖讜诪专 砖讻专 讘注诇 讻专讞讜.44
讘专诐 注诇 住讘专讗 讝讜 讬拽砖讛 诪讛诪讘讜讗专 讘讘"诪 (讚祝 驻讘.) 砖讛诪诇讜讛 注诇 讛诪砖讻讜谉 谞注砖讛 砖"砖 诪砖讜诐 驻专讜讟讛 讚专"讬. 讜讛谞讛 讛诪诇讜讛 谞注砖讛 砖讜诪专 注诇 讛诪砖讻讜谉 诪砖讜诐 讚注转 讛诪转讞讬讬讘 砖诇讜 讜拽讘诇转 砖诪讬专讛 诪讚注转, 讜诇驻讬 讛谞"诇 诇诪讛 转讜注讬诇 驻专讜讟讛 讚专"讬 砖讛讬讗 讛谞讗讛 爪讚讚讬转 讛诪讙讬注讛 讗诇讬讜 诪谉 讛砖诪讬诐.
讜讬转讻谉 砖讞讜讘转 讛砖诪讬专讛 讘诪诇讜讛 注诇 讛诪砖讻讜谉 讗讬谞讛 讞诇讛 注拽讘 讚注转 讛诪转讞讬讬讘 砖诇 讛诪诇讜讛 砖讬砖诪讜专 讗转 讛诪砖讻讜谉 讗讱 诪爪讜讜转 讛讛诇讜讜讗讛 诪讞讬讬讘讜转 讗讜转讜 讘砖诪讬专转 讛诪砖讻讜谉 讜诇讛砖讬讘讜 诇诇讜讛 讜讻驻讬 砖讻转讜讘 讘转讜专讛 讘诪爪讜转 讛砖讘转 讛注讘讜讟. 讜讬讜爪讗 砖砖诪讬专转 讛诪砖讻讜谉 讘讛诇讜讜讗讛 讞诇讛 注"驻 讚讬谉 转讜专讛 诪谉 讛砖诪讬诐 讜讚讜诪讛 诇砖诪讬专转 讗讘讬讚讛. 诪砖讜诐 讻讱 讗祝 讛谞讗讛 爪讚讚讬转 讻讙讜谉 驻专讜讟讛 讚专"讬 砖讗讬谞讛 讘讗讛 讬砖讬专 诪讛诪驻拽讬讚 诇砖讜诪专 讛讜驻讻转讜 诇砖"砖.
讜讘谞"讬 诇讘"诪 (讚祝 谞讗. 讘讚驻讬 讛专讬"祝) 讻转讘 讜讝"诇 讜讛专讗讘"讚 讝"诇 讛拽砖讛 讛讬讻讬 讚诪讬 讛诇讜讗讛 砖谞注砖讬转 诪爪讜转讛 诪砖注讛 砖讛诇讜讛 诇砖讜诪专 讗讘讬讚讛 砖注讜砖讛 讛诪爪讜讛 讻诇 讝诪谉 讛砖诪讬专讛. 讜驻专讬拽 讝"诇 讚讛"谞 讛讜讬 砖"砖 讻诇 砖注转讗 诪驻谞讬 砖诪诪转讬谉 诇讜 讜讗讬谞讜 诪讜讻专 讛诪砖讻讜谉 诇讬驻专注 诪诪谞讜. 讜注"讝 讻转讘 讛专砖讘"讗 讝"诇 诇诪讚谞讜 诪讚讘专讬 讛专讘 讚讘专 讝讛 砖讛讜讗 驻讟讜专 诪驻专讜讟讛 诇注谞讬 讻诇 讝诪谉 讛诪砖讱 讛诪砖讻讜谉 讘讬讚讜 注讻"诇. 诪住转讘专 砖讻讜讜谞转 讛专讗讘"讚 讻讚讘专讬谞讜 讚讛讬讬谞讜 砖砖诪讬专转 讛诪砖讻讜谉 诪讛讜讜讛 讞诇拽 诪诪爪讜转 讛诇讜讜讗讛 讜诇驻讬讻讱 谞诪砖讻转 讜诪转拽讬讬诪转 讛诪爪讜讛 讚诪砖讻讜谉 讻诇 讝诪谉 讛诪砖讱 讛讛诇讜讜讗讛. 讜讛谞讗转 驻专讜讟讛 讚专"讬 谞诪砖讻转 讻"讝 砖讛讜讗 砖讜诪专 讗转 讛诪砖讻讜谉 讻诪讜 讛谞讗转 驻专讜讟讛 讚专"讬 讘砖诪讬专转 讗讘讬讚讛. 讜诪砖讜"讛 驻专讜讟讛 讚专"讬 讞诇讛 讘砖诪讬专转 诪砖讻讜谉 讛诪讛讜讜讛 诪爪讜讛 讻诪讜 砖诪讬专转 讗讘讬讚讛.
讘) 讜诇讗讜专 讚讘专讬谞讜 诪讜住讘专 诇诪讛 讗讬谉 讚讬谞讜 砖诇 讻诇 砖"讞 讻砖讜诪专 砖讻专 讜讛专讬 诪转注住拽 讘诪爪讜转 砖诪讬专转 讛驻拽讚讜谉 讜谞讛谞讛 诪驻专讜讟讛 讚专"讬. 讗讱 诇驻讬"讝 诪讜讘谉 讻讬 砖讜谞讛 砖"讞 讚注诇诪讗 砖谞注砖讛 砖讜诪专 注拽讘 拽讘诇转 砖诪讬专讛 诪讛讘注诇讬诐 讜讚注转 讛诪转讞讬讬讘 砖诇讜 诇砖诪讜专, 讜讻讚讬 砖讬讛讬讛 砖"砖 爪专讬讱 砖讬拽讘诇 驻专注讜谉 驻注讜诇转讜 诪讛讘注诇讬诐 讛诪驻拽讬讚讬诐. 讜讘讻谉 驻专讜讟讛 讚专"讬 讛讘讗讛 诪讗诇讬讛 诇砖讜诪专 讻讛谞讗讛 爪讚讚讬转 诪谉 讛砖诪讬诐 讗讬谞讛 讬讻讜诇讛 诇拽讜讘注讜 诇砖"砖. 讜讗讬诇讜 砖讜诪专讬 讗讘讬讚讛 讜诪砖讻讜谉 谞注砖讬诐 诇砖讜诪专讬诐 诇驻讬 讚讬谉 转讜专讛 诪谉 讛砖诪讬诐 讜讘诇讬 讚注转 讛诪转讞讬讬讘 砖诇讛诐, 讜诇讻谉 讗祝 讛谞讗转 驻专讜讟讛 讚专"讬 诪讜注诇转 诇注砖讜转诐 诇砖"砖. 讜讻转讜讘 讘砖讬讟讛 诪拽讜讘爪转 诇讘"诪 (驻讘:) 讘砖诐 讛专讬讟讘"讗 讜讝"诇 讜讗"转 诪讗讬 讗讬专讬讗 诪诇讜讛 注诇 讛诪砖讻讜谉 讗驻讬诇讜 砖讜诪专 驻拽讚讜谉 讬讛讗 砖"砖 注诇讬讜 诪谉 讛住转诐 讚讛讗 诪讞讬讬讘 诇谞注专讜 讜诪砖转讻专 讘驻专讜讟讛 讚专"讬. 讜讬"诇 讚讙讘讬 砖讜诪专 讻讬讜谉 讚诪讬讚 讘注诇讬诐 讘讗 诇讜 讜讻诇 注讬拽专讜 诇讗 谞讞转 讗诇讗 诇砖诪讬专讛 讚注诇诪讗 讜拽讘诇讜 住转诐 讗谞谉 住讛讚讬 讚诇讗 谞讞转 讗诇讗 诇讛讬讜转 砖"讞 讜讗注"驻 砖诇讗 驻讬' 讻驻讬' 讚诪讬. 讗讘诇 讘讗讘讚讛 砖讘讗讛 诇讜 砖诇讗 诇讚注转 讛讘注诇讬诐 讜诇讗 讘讗讛 诇讜 诪砖讜诐 砖诪讬专讛 讗诇讗 诪砖讜诐 诪爪讜讛, 讜讻谉 讘诪诇讜讛 注诇 讛诪砖讻讜谉 砖诇讗 讘讗 诇讜 讗诇讗 诪砖讜诐 诪爪讜讛, 讗谞讬 讗讜诪专 讚讚注转讜 诇讛讬讜转 砖"砖 讘驻专讜讟讛 讚专"讬 讗"谞 砖转谞讗讬 讘"讚 讛讜讗 砖讬讛讗 讘讻讱 注讻"诇. 讛谞讛 砖注讬拽专 讛讬住讜讚 砖讚讬谉 驻专讜讟讛 讚专"讬 讞诇 专拽 讘砖诪讬专讛 砖讞诇讛 诪谉 讛砖诪讬诐, 讻诪讜 讘讗讘讬讚讛 讜讘诪砖讻讜谉, 谞诪爪讗 讻讘专 讘专讬讟讘"讗, 讗诇讗 砖讛讜讗 讛住讬拽 砖诪砖讜诐 讻讱 讚注转 讛砖讜诪专 诇讛转讞讬讬讘 讻砖"砖 讗讜 砖转谞讗讬 讘"讚 讛讜讗. 讜讗讬诇讜 讗谞讞谞讜 讛爪注谞讜 诇注"讚 砖诪讗讞专 砖讛砖诪讬专讛 讞诇讛 诪谉 讛砖诪讬诐 讬讞讚 注诐 讛谞讗转 驻专讜讟讛 讚专"讬, 注砖转讛 讗讜转讜 讛转讜专讛 诇砖"砖 讘注"讻 讻讚谞"诇.45
讙) 驻住拽 讛专诪讘"诐 讘驻讬"讙 诪讛诇' 讙讝讬诇讛 讜讗讘讬讚讛 (讛诇"讬) 讜讝"诇 砖砖讜诪专 讗讘讬讚讛 讻砖讜诪专 砖讻专 讛讜讗 诪驻谞讬 砖讛讜讗 注讜住拽 讘诪爪讜讛 讜谞驻讟专 诪讻诪讛 诪爪讜转 注砖讛 讻诇 讝诪谉 砖讛讜讗 注讜住拽 讘砖诪讬专转讛 注讻"诇. 讛专诪讘"诐 诇讗 讛讝讻讬专 讗转 讛诪讜讘讗 讘讙诪专讗 砖驻讟讜专 诇转转 爪讚拽讛 诇注谞讬 讜讛讜讗 讛谞讗转 驻专讜讟转 讚专"讬 讗诇讗 砖驻讟讜专 诪讻诪讛 诪爪讜转 注砖讛 讜诇讗讜 讚讜拽讗 诪爪讚拽讛. 讜注讜诇讛 讛砖讗诇讛 讗诐 诇讗 讬专讜讬讞 砖讜诪专 讗讘讬讚讛 讗转 讛驻专讜讟讛 砖驻讟讜专 诇转转讛 诇爪讚拽讛, 讗讬驻讜讗 诪爪讜讬讛 讛专讜讜讞转 诪诪讜谉 诪讻讱 砖驻讟讜专 "诪讻诪讛 诪爪讜讜转 注砖讛" 讗讞专讜转.
讜谞专讗讛 砖讻讜讜谞转 讛专诪讘"诐 讛讬讗 砖注爪诐 诪注砖讛 讛诪爪讜讛 砖注讜砖讛 讘砖诪讬专转 讛讗讘讬讚讛 诇讘注诇讬讜 讞砖讜讘 讻讛谞讗转 诪诪讜谉 讜注讜砖讛讜 诇砖"砖,46 讗讱 讛转谞讗讬 诇讻讱 砖讘砖注转 讛诪爪讜讛 讬讬驻讟专 诪诪爪讜讜转 讗讞专讜转. 讘讬讗讜专 讛转谞讗讬 讻讬 讚讬谉 注讜住拽 讘诪爪讜讛 驻讟讜专 诪谉 讛诪爪讜讛 讞诇 讚讜拽讗 讘砖注转 诪注砖讛 诪爪讜讛 讜诇讗 讻砖诪拽讬讬诐 诪爪讜讛 讘注诇诪讗 讘诇讬 诪注砖讛 诪爪讜讛. 讜讛谞讛 讛转讜住' 砖诇驻谞讬谞讜 (讘讚"讛 讘讛讛讬讗 讛谞讗讛 讻讜') 讻转讘讜 讝"诇 讜讚讜拽讗 讘砖注讛 讚诪转注住拽 讘讛 讻讙讜谉 砖讜讟讞 诇爪讜专讻讛 讗讜 诪砖讜诐 注住拽 砖爪专讬讱 诇讛 诇讗讘讬讚讛 讗讘诇 讘砖讘讬诇 砖讗讘讬讚讛 讘讘讬转讜 诇讗 讬驻讟专 诪诇诪讬转讘 专讬驻转讗 诇注谞讬讗 讻讬讜谉 砖讬讻讜诇 诇拽讬讬诐 砖转讬讛诐 讻讚诪讜讻讞 讘住讜讻讛 讚诇讗 谞驻拽讗 诇谉 诪拽专讗 讚注讜住拽 讘诪爪讜讛 驻讟讜专 诪谉 讛诪爪讜讛 讗诇讗 讚讜拽讗 讛讬讻讗 砖讗讬谞讜 讬讻讜诇 诇拽讬讬诐 砖转讬讛诐, 讜住讘专讗 讚讗讟讜 讗讚诐 砖讬砖 诇讜 转驻讬诇讬谉 讘专讗砖讜 讜爪讬爪讬转 讘讘讙讚讜 讜诪讝讜讝讛 讘驻转讞讜 讬驻讟专 诪谉 讛诪爪讜转 注讻"诇. 讗讻谉 讘讛讙讛转 讛讙专"讗 (讗讜转 讘') 讻转讘 讜讝"诇 讜讛讙"讗 (驻"讘 讚住讜讻讛 讜注"砖 讘专"谉) 讜砖"驻 讻转讘讜 讚讘砖注讛 砖注讜住拽 讗驻讬诇讜 讬讻讜诇 诇拽讬讬诐 砖转讬讛诐 驻讟讜专 注"砖 注讻"诇. 诇驻讬 砖讬讟转 讛驻讜住拽讬诐 讛诪讜讘讗讛 讘讛讙专"讗 讛驻讟讜专 讚注讜住拽 讘诪爪讜讛 讞诇 诪砖讜诐 讛讛转注住拽讜转 讘诪爪讜讛, 讻诇讜诪专 讻砖注讜砖讛 诪爪讜讛, 讜诇讗 讻砖诪拽讬讬诐 诪爪讜讛 讚注诇诪讗.47 讜讬讜爪讗 砖讛驻讟讜专 诪诪爪讜讜转 讗讞专讜转 住讬诪谉 诇讚讘专 砖注讜砖讛 诪注砖讛 诪爪讜讛 讜诪转注住拽 讘诪爪讜讛. 讜讚讜诪讛 砖讙诐 讛专诪讘"诐 转讜驻住 砖讚讜拽讗 诪注砖讛 诪爪讜讛 谞讞砖讘 诇砖讻专 注讘讜专 砖诪讬专转 讛讗讘讬讚讛 砖讬讬注砖讛 讘讻讱 砖"砖 讜讗讬诇讜 拽讬讜诐 诪爪讜讛 讚注诇诪讗 讗讬谞讜 谞讞砖讘 诇砖讻专 讜转砖诇讜诪讬谉 诪谉 讛砖诪讬诐 讘注讚 驻注讜诇转 讛砖诪讬专讛. 讜诇驻讬讻讱 讛讚讙讬砖 讛专诪讘"诐 砖砖讜诪专 讗讘讬讚讛 驻讟讜专 诪讻诪讛 诪爪讜讜转 讗讞专讜转 讘讙诇诇 砖注讜住拽 讘诪注砖讛 诪爪讜讛, 讜诪注砖讛 讛诪爪讜讛 注爪诪讛 讛讜讗 讛砖讻专 讜讛转砖诇讜诪讬谉 诪谉 讛砖诪讬诐 砖诪拽讘诇 讘注讚 讛砖诪讬专讛. 诪注砖讛 讛诪爪讜讛 讜讛讛转注住拽讜转 讘诪爪讜转 讛砖讘转 讛讗讘讬讚讛 注讜砖讛 讗讜转讜 诇砖"砖.
诇驻讬 诪讛诇讱 讝讛 诪转讬讬砖讘转 讙诐 讛拽讜砖讬讗 讚诇注讬诇 诪讚讜注 讗讬谉 讻诇 砖"讞 谞注砖讛 砖"砖 诪讞诪转 驻专讜讟讛 讚专"讬. 讚讬"诇 砖砖讜诪专 讞谞诐 讚注诇诪讗 讗讬谞讜 谞注砖讛 诇砖"砖 诪砖讜诐 讛谞讗转 驻专讜讟讛 讚专"讬 讻讬 讗讬谞讜 注讜砖讛 "诪注砖讛 诪爪讜讛" 讗诇讗 砖诪拽讬讬诐 诪爪讜讜转 讻诇诇讬讜转 讘砖注讛 砖砖讜诪专 讗转 讛驻拽讚讜谉 砖讛讜驻拽讚 讗爪诇讜 - 讻讙讜谉 拽讬讜诪讬 讛诪爪讜讜转 讚讜讗讛讘转 诇专注讱 讻诪讜讱 讜注讝讘 转注讝讘 注诪讜 讜讻讜'. 讘拽讬讜诐 诪爪讜讛 讻诇诇讬转 讚注诇诪讗 讘诇讬 讛转注住拽讜转 讘诪注砖讛 诪爪讜讛 诇讬讻讗 驻讟讜专 讚注讜住拽 讘诪爪讜讛. 讜诇驻讬' 讗讬谉 诇讜 讛谞讗转 驻专讜讟讛 讚专"讬 讜谞砖讗专 砖"讞 讜诇讗 谞注砖讛 诇砖"砖. 诪讗讬讚讱 讛砖讘转 讗讘讬讚讛 诪讛讜讜讛 诪爪讜讛 驻专讟讬转 注诐 诪注砖讛 诪爪讜讛 诪讬讜讞讚转. 砖讜诪专 讗讘讬讚讛 诪转注住拽 讘诪注砖讛 讛诪爪讜讛 砖诇 讛砖讘转 讗讘讬讚讛, 讜诇驻讬讻讱 驻讟讜专 诪诪爪讜讜转 讗讞专讜转, 讜谞注砖讛 砖"砖 诪砖讜诐 砖谞讛谞讛 诪讛转注住拽讜转讜 讘诪爪讜讛.
讜讛谞讛 讘讙诪专讗 谞讚专讬诐 (讚祝 诇讙:) 诪讜讘讗 砖讬砖 诪"讚 砖讘讙诇诇 驻专讜讟讛 讚专"讬 讗住讜专 诇诪讜讚专 讛谞讗讛 诇讛讞讝讬专 讗转 讗讘讬讚转 讛诪讚讬专 讗诇讬讜. 讜诪住转讘专 砖讻讗谉 讙诐 讛专诪讘"诐 讬驻专砖 讻讬转专 讛专讗砖讜谞讬诐 砖讗住讜专 诇讬讛谞讜转 讛谞讗转 诪诪讜谉 诪诪砖 - 讚讛讬讬谞讜 讛驻专讜讟讛 砖诪专讜讬讞 讻砖讗讬谞讜 谞讜转谉 爪讚拽讛 诇注谞讬. 讗讜诇诐 讛讛谞讗讛 砖讬砖 诇讜 讘注砖讬讬转 讛诪爪讜讛 注爪诪讛 讗讬谞讛 讗住讜专讛 讘诪讜讚专 讛谞讗讛 砖讛专讬 诪爪讜讜转 诇讗讜 诇讬讛谞讜转 谞讬转谞讜. 专拽 讘砖讜诪专 讗讘讬讚讛 讜讘砖讜诪专 诪砖讻讜谉 谞讞砖讘转 讛讛谞讗讛 诪注砖讬讬转 诪爪讜讛 讻讛谞讗讛 诪谉 讛砖诪讬诐 讛诪砖诇诪转 诇讜 讘注讚 砖诪讬专转讜 讜注讜砖讛 讗讜转讜 诇砖"砖. 讜讘讻谉 驻住拽讬 讛专诪讘"诐 诪讘讜讗专讬诐 讻讬 讘砖讜诪专 讗讘讬讚讛 讜诪诇讜讛 注诇 讛诪砖讻讜谉 驻住拽 砖讛诐 砖"砖 诪砖讜诐 驻专讜讟讛 讚专"讬 (注讬' 讘驻讬"讙 诪讛诇' 讗讘讬讚讛 讛诇"讬 讜讘驻"讬 诪讛诇' 砖讻讬专讜转 讛诇"讗) 讜讗讬诇讜 讘驻"讝 诪谞讚专讬诐 (讛诇"讗) 驻住拽 砖诇诪讜讚专 讛谞讗讛 诪讜转专 诇讛讞讝讬专 讗讘讬讚讛 诇诪讚讬专 讗注"驻 砖讬砖 驻专讜讟讛 讚专"讬 讻讬 驻专讜讟讛 讚专"讬 诇讗 砖讻讬讞 (讜讻诪讘讜讗专 砖诐 讘诪住' 谞讚专讬诐). 讜谞专讗讛 砖讗讛"谞 诇转转 爪讚拽讛 诇注谞讬 讘砖注讛 砖诪讟驻诇 讜诪转注住拽 讘讗讘讬讚讛 诇讗 砖讻讬讞, 讗讱 砖讬驻讟专 诪诪爪讜讜转 讗讞专讜转 诇讻讗讜专讛 讗讻谉 砖讻讬讞. 讜注讜诇讛 讛砖讗诇讛 讗诇讬讘讗 讚讛专诪讘"诐 砖讛驻讟讜专 诪砖讗专 讛诪爪讜讜转 诪讛讜讜讛 讛讛谞讗讛 讚驻专讜讟讛 讚专"讬 诇诪讛 诪讜转专 讘诪讜讚专 讛谞讗讛. 讗诪谞诐 讻驻讬 砖谞转讘讗专 专拽 讛谞讗转 讛驻专讜讟讛 讚专"讬 砖驻讟讜专 诪诇转转 爪讚拽讛 讗住讜专讛 讘诪讜讚专 讛谞讗讛 砖讻谉 讛讬讗 讛谞讗转 诪诪讜谉 诪诪砖. 讜讗讬诇讜 讛谞讗转 诪注砖讛 讛诪爪讜讛 砖诪转注住拽 讘讛 讗讬谞讛 讗住讜专讛 讻诇诇 砖讛专讬 诪诇诇"谞. 讘专诐 讘谞讜讙注 诇砖讜诪专 讗讘讬讚讛 讙诐 讛讛谞讗讛 注爪诪讛 砖讛讜讗 诪拽讘诇 诪诪注砖讛 讛诪爪讜讛 砖诪转注住拽 讘讛 讚讬讛 诇讛讜驻讻讜 诪砖"讞 诇砖"砖.
讙诪'. 讻讬讜谉 讚专讞诪谞讗 砖注讘讚讬讛 讘注"讻 讛诇讻讱 讻砖"砖 讚诪讬. 讛讙诪专讗 诪转讘讗专转 讘砖谞讬 讗讜驻谞讬诐:
讗) 诪讻讬讜谉 讚专讞诪谞讗 砖注讘讚讬讛 讘注"讻 讛讟讬诇讛 注诇讬讜 讛转讜专讛 讞诇讜转 砖诪讬专讛 讚砖讜诪专 讛诪注讜诇讛 讘讬讜转专 - 讚讛讬讬谞讜 诇讛讬讜转 砖"砖 讜诇讗 砖"讞. 讗讱 诇驻讬"讝 注讜诇讛 讛砖讗诇讛, 讜讛专讬 砖讜讗诇 讞讬讬讘 讘讗讜谞住讬谉 诪讚讬谉 砖讜诪专 讜诇诪讛 诇讗 讛讟讬诇讛 讛转讜专讛 注诇 砖讜诪专 讗讘讬讚讛 讚讬谉 砖讜讗诇.
讜讛谞讛 诇诪注诇讛 讘砖讬注讜专讬诐 (诇讚祝 讬讗.) 讘讬讗专谞讜 砖讬住讜讚 讞讬讜讘讜 砖诇 讛砖讜讗诇 转诇讜讬 讘诪讞诇讜拽转. 诇诪"讚 讗讬谉 砖诪讬谉 诇砖讜讗诇 讞讬讜讘 讛砖讜讗诇 讛讜讗 诪讚讬谉 拽谞讬谉 砖讻谉 讬砖 诇砖讜讗诇 讘注诇讜转 讘讞驻爪讗 讛砖讗讜诇, 讜诪砖讜诐 讻讱 砖讜讗诇 讞讬讬讘 讘讗讜谞住讬谉. 诇驻讬讻讱 驻砖讜讟 砖诇讗 讬转讻谉 诇讛讟讬诇 讞讬讜讘讬 讛砖讜讗诇 注诇 诪讜爪讗 讗讘讬讚讛. 诪讗讬讚讱 诇驻讬"诪 砖讘讬讗专谞讜 讘砖讬注讜专讬诐 讚诇诪"讚 砖诪讬谉 诇砖讜讗诇 讞讬讬讘 讛砖讜讗诇 诪讚讬谉 砖讜诪专 注讚讬讬谉 诇讗 谞转讬讬砖讘讛 讗诇讬讘讬讛 诪讚讜注 诇讗 讛讟讬诇讛 讛转讜专讛 讞诇讜转 讚讬谉 砖讜讗诇 注诇 砖讜诪专 讗讘讬讚讛 砖讛专讬 讗祝 讞讬讜讘 砖讜讗诇 讞诇 诪讚讬谉 砖讜诪专.
讜讬"诇 砖讞讬讜讘 讗讜谞住讬谉 讜讗讞专讬讜转 砖诇 砖讜讗诇 转诇讜讬讬诐 讘讛砖转诪砖讜转 讜讻驻讬 砖讘讬讗专讛 讛讙诪专讗 (讘讘"诪 讚祝 爪讚:) 砖讻诇 讛谞讗讛 砖诇讜, 讜诪讗讞专 砖讗讬谉 诇砖讜诪专 讗讘讬讚讛 讝讻讜转 讛砖转诪砖讜转 诇讻谉 砖诪讬专转讜 诪讜讙讘诇转 诇砖诪讬专转 砖"砖 砖讛讬讗 讛砖诪讬专讛 讛诪注讜诇讛 砖讘砖讜诪专讬诐 讛讞诇讛 讘诇讬 砖转讛讬讛 讻诇 讛谞讗讛 砖诇讜. 讜讛谞讛 诪砖讬讟转 诪"讚 砖讜讗诇 砖诇讗 诪讚注转 讛讜讬 砖讜讗诇 (讘"讘 驻讞 讗) 讞讝讬谞谉 砖谞注砖讛 砖讜讗诇 诪砖讜诐 讛砖转诪砖讜转 讙诐 讘诇讬 拽讘诇转 讗讞专讬讜转 注诇 驻讬 讚注转 讛诪转讞讬讬讘.48 讜讗讬诇讜 砖讗专 讛砖讜诪专讬诐 讻讙讜谉 砖"讞 讜砖"砖 谞注砖讜 砖讜诪专讬诐 诪讞诪转 讚注转 讛诪转讞讬讬讘 砖诇讛诐 诇拽讘诇 砖诪讬专讛 注诇 注爪诪诐. 诇驻讬"讝 谞专讗讛 砖讛转讜专讛 讛讟讬诇讛 注诇 砖讜诪专 讗讘讬讚讛 讗转 讛砖诪讬专讛 讛讬讜转专 诪注讜诇讛 砖讞诇讛 讘砖讜诪专讬诐 讚注诇诪讗 诪砖讜诐 讚注转 讛诪转讞讬讬讘, 讚讛讬讬谞讜 砖诪讬专转 砖讜诪专 砖讻专, 讜诇讗 讘讚讬谉 讛砖讜讗诇 砖讚讬谉 砖讜诪专 砖诇讜 讗讬谞讜 讞诇 诪讚注转 讛诪转讞讬讬讘 讗诇讗 诪驻谞讬 讛谞讗转 讛讛砖转诪砖讜转 砖讬砖 诇讜 诪讛讞驻爪讗.49
讘) 讗"谞 讛讛讬驻讱, 讻讬讜谉 讚专讞诪谞讗 砖注讘讚讬讛 诇砖讜诪专 讗讘讬讚讛 讘注"讻 讜讘诇讬 讚注转 讛诪转讞讬讬讘 诇拽讘诇 注诇讬讜 讗转 讛砖诪讬专讛 谞注砖讛 诇砖讜诪专 砖讬砖 诇讜 讞讬讜讘 讗讞专讬讜转 砖讘砖讜诪专讬诐 讛驻讞讜转 讘讬讜转专, 讚讛讬讬谞讜 讗讞专讬讜转 讚砖"砖 讜诇讗 砖诇 砖讜讗诇. 讚讛谞讛 讛专诪讘"诐 (驻"讚 诪讛诇' 砖讻讬专讜转 讛诇"讙) 讻' 讜讝"诇 讬专讗讛 诇讬 砖讗诐 驻砖注 讛砖讜诪专 讘注讘讚讬诐 讜讻讬讜爪讗 讘讛谉 讞讬讬讘 诇砖诇诐, 砖讗讬谞讜 驻讟讜专 讘注讘讚讬诐 讜拽专拽注讜转 讜砖讟专讜转 讗诇讗 诪讚讬谉 讛讙谞讬讘讛 讜讛讗讘讬讚讛 讜讛诪讬转讛 讜讻讬讜爪讗 讘讛谉 讻讜' 讗讘诇 讗诐 驻砖注 讞讬讬讘 诇砖诇诐, 砖讻诇 讛驻讜砖注 诪讝讬拽 讛讜讗, 讜讗讬谉 讛驻专砖 讘讬谉 讚讬谉 讛诪讝讬拽 拽专拽注 诇讚讬谉 讛诪讝讬拽 诪讟诇讟诇讬谉 讻讜' 注讻"诇. 讛专诪讘"诐 讛讘讞讬谉 讘讬谉 讞讬讜讘 讛驻讜砖注 诇砖讗专 讞讬讜讘讬 讛砖讜诪专讬诐 讜讗诪专 砖驻讜砖注 讛讜讗 诪讝讬拽. 讜讘讬讗专 诪专谉 专讘讬谞讜 讛讙专"讞 讝爪"诇 砖诇讗 谞转讻讜讬谉 讛专诪讘"诐 诇讜诪专 砖讛讜讗 诪讝讬拽 诪诪砖 讻讬 专拽 砖讜诪专 砖驻砖注 讞讬讬讘 讜诇讗 诪讬 砖讗讬谞讜 砖讜诪专, 讗讱 讛讘讞谞转 讛专诪讘"诐 讛讬讗 砖砖讜诪专 砖驻砖注 讞讬讬讘 注拽讘 讛驻砖讬注讛 砖注砖讛 讘拽讜诐 讜注砖讛, 讜讗讬诇讜 砖"砖 讞讬讬讘 讘讙谞讬讘讛 讜讗讘讬讚讛 诪砖讜诐 讗讞专讬讜转 讜讞讬讜讘 讛讛砖讘讛 砖诇讗 拽讬讬诐, 讜讞讬讜讘讜 讛讜讗 讘讙讚专 砖讘 讜讗诇 转注砖讛. 诇驻讬"讝 讬讜爪讗 砖讞讬讜讘 讛讗讞专讬讜转 讚砖讜诪专讬诐 讛讻讬 驻讞讜转 讛讜讗 讛讗讞专讬讜转 砖诇 砖"砖. 讜讗诪谞诐 讙诐 讛砖讜讗诇 讞讬讬讘 诪讚讬谉 讛讗讞专讬讜转 讚砖讜诪专讬诐 讜诇讗 诪讚讬谉 讘注诇讬诐 - 砖讛专讬 讗谞讜 驻讜住拽讬诐 讻诪"讚 砖诪讬谉 诇砖讜讗诇. 讘专诐 砖"讞 讗讬谞讜 讞讬讬讘 注诇 驻讬 讞诇讜转 讚讬谉 砖诇 讗讞专讬讜转 讗诇讗 诪讞诪转 诪注砖讛 讛驻砖讬注讛. 讜讛转讜专讛 讛讟讬诇讛 注诇 砖讜诪专 讗讘讬讚讛 讞讬讜讘 讗讞专讬讜转 讛驻讞讜转讛 讘讬讜转专 讚讛讬讬谞讜 讛讞讬讜讘 砖诇 砖"砖.50
讘注谞讬谉 砖讜诪专 讗讘讬讚讛.
讘讗住讬驻转 专讘谞讬诐 讗讞转 谞驻讙砖讜 讛讙讗讜谉 专讘讬谞讜 讞讬讬诐 讛诇讜讬 讝爪讜拽"诇 注诐 诪专谉 讛讙讗讜谉 讘注诇 讛讗讜专 砖诪讞 讝爪讜拽"诇. 注诪讛诐 讛讬讛 诪专谉 讛讙讗讜谉 专讘讬谞讜 诪砖讛 讝爪"诇, 讜讛讙讗讜谉 专' 诪讗讬专 砖诪讞讛 讝爪"诇 砖讗诇 讗转 驻讬 讛讙专"诪 讝爪"诇 讘讗讬讝讛 注谞讬谉 注讜住拽, 讜讛砖讬讘讜 讛讙专"诪 讝爪"诇 砖讛讜讗 注讜住拽 讘讚讬谉 砖讜诪专 讗讘讬讚讛, 讘讜 讞讜拽专 砖转讬 讞拽讬专讜转:
讗) 诪讛 讚讬谉 砖讜诪专 讗讘讬讚讛 讘谞讜讙注 诇砖诪讬专转 谞讝拽讬谉. 砖讗专 讛砖讜诪专讬诐 讞讬讬讘讬诐 诇砖诪讜专 驻拽讚讜谞诐 砖诇讗 讬讝讬拽讜 讜谞讻谞住讜 诇砖诐 讻讱 转讞转 讛讘注诇讬诐 (讻诪讘讜讗专 诇注讬诇 讚祝 谞讛:), 讘专诐 讬砖 诇注讬讬谉 讘讚讬谞讜 砖诇 砖讜诪专 讗讘讬讚讛.
讘) 诪讛 讚讬谉 砖讜诪专 讗讘讬讚讛 讘谞讜讙注 诇讚讬谉 讘注诇讬讜 注诪讜 讛驻讜讟专 砖讜诪专讬诐 讗讞专讬诐 诪转砖诇讜诪讬谉 (讜讻诪讘讜讗专 讘讘"诪 爪讚 讗) 讛讗诐 讗祝 砖讜诪专 讗讘讬讚讛 驻讟讜专 讗诐 讘注诇讬讜 注诪讜 讘诪诇讗讻转讜 讗讜 诇讗.
讜讗诪专 讛讙讗讜谉 专' 诪讗讬专 砖诪讞讛 讝爪"诇 砖诇讚注转讜 砖讜诪专 讗讘讬讚讛 讞讬讬讘 讘砖诪讬专转 谞讝拽讬谉 讛讜讗讬诇 讜讛讗讘讬讚讛 讘专砖讜转讜. 讜讚讜诪讛 诇讙讝诇谉 讜诇砖讜诪专讬诐 讚注诇诪讗 砖讞讬讬讘讬诐 讘砖诪讬专转 讛谞讝拽讬谉 砖诇 讛诪讝讬拽 砖讘专砖讜转诐 讜讻诪讘讜讗专 讘讘"拽 (讚祝 谞讜:) 讜讻驻讬 砖讻转讘讜 讛转讜住' 砖诐 (讚"讛 驻砖讬讟讗 讜讻讜') 讜讝"诇 讚住讘专讗 讛讜讗 讚讙讝诇谉 谞讻谞住 转讞转 讛讘注诇讬诐 讚讻讬讜谉 砖讛讜爪讬讗 诪专砖讜转 讘注诇讬诐 砖讛讬讜 讞讬讬讘讬谉 讘砖诪讬专讛 讜讗讬谉 讛讘注诇讬诐 讬讻讜诇讬诐 诇砖讜诪专讛 诇驻讬 砖谞讙讝诇讛 诪讛诐 讬砖 注诇 讛讙讝诇谉 诇砖讜诪专讛 讚诇注谞讬谉 谞讝拽讬谉 讗拽专讬 讘注诇讬诐 讻诇 诪讬 砖讘讬讚讜 诇砖讜诪专讛 讜讻讜' 讜注讜讚 讻讬讜谉 讚讙讝诇谉 拽诪讛 诇讬讛 讘专砖讜转讬讛 讙诐 诇注谞讬谉 讗讜谞住讬谉 讬砖 诇讞砖讘 讘注诇讬诐 讬讜转专 诪砖讜转祝 讜讻讜' 注讻"诇. 讜讛专讬 讗诇讬讘讗 讚讛住讘专讗 讛专讗砖讜谞讛 砖讘转讜住' 讙讝诇谉 讜砖讜诪专讬诐 讚注诇诪讗 讞讬讬讘讬诐 讘砖诪讬专转 谞讝拽讬谉 诪砖讜诐 砖讻诇 "诪讬 砖讘讬讚讜 诇砖讜诪专讛" 讗拽专讬 讘注诇讬诐. 讛"讛 砖讜诪专 讗讘讬讚讛 讻诇 讝诪谉 砖讛讬讗 讗讘讬讚讛 讗讬谉 讛讘注诇讬诐 讛专讗砖讜谞讬诐 讬讻讜诇讬诐 诇砖讜诪专讛, 讜诪砖讜诐 讻讱 砖讜诪专 讛讗讘讬讚讛 砖讘讬讚讜 诇砖诪讜专 讗转 讛讗讘讬讚讛 砖诇讗 转讝讬拽, 谞讻谞住 转讞转 讛讘注诇讬诐 讜讞讬讬讘 讘砖诪讬专转 讛谞讝拽讬谉.
讜讘谞讜讙注 诇住驻拽 讛砖谞讬, 讗诪专 讛讗讜专 砖诪讞 讻讬 诪住转讘专 砖诇砖讜诪专 讗讘讬讚讛 诇讬讻讗 驻讟讜专 砖诇 讘注诇讬讜 注诪讜 诇注讜诇诐 讜讞讬讬讘 诪"诪 诇砖诇诐. 讜讛讟注诐 讻讬 讛驻讟讜专 砖诇 讘注诇讬讜 注诪讜 讚注诇诪讗 讞诇 讚讜拽讗 讘砖注转 诪砖讬讻讛 讛诪讞讬讬讘转 讗转 讛砖讜诪专 讜讻驻讬 砖讬讜爪讗 诪诪砖谞讛 讘讘"诪 (爪讚.) 讜讝"诇 讛砖讜讗诇 讗转 讛驻专讛 讜砖讗诇 讘注诇讬讛 注诪讛 讜讻讜' 驻讟讜专 讗讘诇 砖讗诇 讗转 讛驻专讛 讜讗讞"讻 砖讗诇 讗转 讛讘注诇讬诐 讜讻讜' 讞讬讬讘 讜讻讜' 注讻"诇. 讘砖讜诪专 讗讘讬讚讛 诇注讜诪转讜, 讗讬谉 砖注讛 讗讞转 讛诪讞讬讬讘转讜 讘讛砖讘转 讛讗讘讬讚讛 讜讘砖诪讬专转讛 讗诇讗 谞诪砖讱 诪讞讬讬讘 转诪讬讚讬 讘讻诇 专讙注 讜专讙注 诇讛砖讬讘 讗转 讛讗讘讬讚讛 诇讘注诇讬讛 讜诇砖讜诪专讛. 讘讛转讗诐 诇讻讱 讗祝 讻砖讛讘注诇讬诐 讬讛讬讜 注诪讜 讘砖注转 讛讙讘讛转 讛诪爪讬讗讛 讜讬驻讟专讜讛讜 讘讗讜转讛 砖注讛 注讻"讝 讻砖讬注讝讘讜 讗转 诪诇讗讻转诐 讬转讞讬讬讘 讛诪讜爪讬讗 讗转 讛讗讘讬讚讛 讗讞"讻 诪讞讚砖 讘讛砖讘讛 讜讘砖诪讬专讛.
讘专诐 讛讜住讬祝 讚讗讬谉 讝讛 讘专讜专 讻"讻 砖讛专讬 讛讙诪' 讘讘"诪 (爪讞:) 讞讜拽专转 讘讚讬谉 砖讗诇讛 讘讘注诇讬诐 讜讞讝专 讜砖讻专讛 砖诇讗 讘讘注诇讬诐 讛讗诐 砖讻讬专讜转 讘砖讗诇讛 诪讬砖讱 砖讬讬讻讬 讗讜 诇讗. 诪砖诪注 诪砖诐 砖砖讗诇讛 讘砖讗诇讛 讘讜讚讗讬 诪讬砖讱 砖讬讬讻讬. 讜讗"讻 讘砖讜诪专 讗讘讬讚讛, 讗祝 砖讬砖 诪讞讬讬讘 砖诇 砖诪讬专讛 讘讻诇 专讙注 讜专讙注, 注讻"讝 讻砖讗诇讛 讘砖讗诇讛 讚诪讬 讜驻讟讜专.
讗讞专 砖讛讙讗讜谉 专' 诪讗讬专 砖诪讞讛 讝爪"诇 住讬讬诐 讗转 讚讘专讬讜 驻谞讛 讗诇 讛讙专"讞 讝爪"诇 讜讘拽砖 诪诪谞讜 砖讬讘讬注 讗转 讚注转讜 讘注谞讬谉. 讜注诇 讝讛 讛砖讬讘 诇讜 讛讙专"讞 讝爪"诇 砖诇讚注转讜 讘砖谞讬 讛谞讬讚讜谞讬诐 砖讜诪专 讛讗讘讬讚讛 驻讟讜专.
讗) 讗砖专 诇砖诪讬专转 谞讝拽讬谉, 讗诪专 讛讙专"讞 讝爪"诇, 讗讬谉 诇讚诪讜转 讚讬谞讜 砖诇 砖讜诪专 讗讘讬讚讛 诇讙讝诇谉. 诇讙讝诇谉 讬砖 拽谞讬谞讬 讙讝讬诇讛 讘讞驻抓 讛讙讝讜诇 讛诪讞讬讬讘讬诐 讗讜转讜 讘砖诪讬专转 谞讝拽讬谉 讜讻讚讬谉 讘注诇讬诐.51 讜讗诪专 讛讙专"讞 讝爪"诇 砖讙诐 讗讬谉 诇讚诪讜转 砖讜诪专 讗讘讬讚讛 诇砖讜诪专讬诐 讗讞专讬诐 砖谞讻谞住讜 转讞转 讛讘注诇讬诐, 讜讚讬谞诐 诇谞讝拽讬谉 讻讙讝诇谉. 讙讝诇谉 讜砖讜诪专讬诐 讚注诇诪讗 讛讜爪讬讗讜 讗转 讛诪讝讬拽 诪专砖讜转 讛讘注诇讬诐 讜讘讙诇诇诐 诇讗 砖诪专讜 讛讘注诇讬诐 讗转 讛诪讝讬拽. 讜讛讜讗讬诇 讜讛讘注诇讬诐 谞诪谞注讜 注诇 讬讚诐 诪诇砖诪讜专 讗转 讛诪讝讬拽 谞讻谞住讜 讛诐 转讞转 讛讘注诇讬诐 讜诪诪诇讗讬诐 诪拽讜诪诐 讻讬 讘讬讚讬讛诐 诇砖诪讜专 讗转 讛诪讝讬拽. 诪讗讬讚讱, 讘注诇 讛讗讘讬讚讛 诇讗 讛讬讛 讬讻讜诇 诇砖诪讜专 讗转 讛诪讝讬拽 诪注转 砖谞讗讘讚讛 讜讛诪讜爪讗 讗转 讛讗讘讬讚讛 诇讗 讛讜爪讬讗讛 诪转讞转 讬讚 砖诪讬专转 讛讘注诇讬诐. 诪砖讜诐 讻讱 诇讗 谞讻谞住 诪讜爪讗 讛讗讘讬讚讛 转讞转 讛讘注诇讬诐 诇砖诪讬专转 谞讝拽讬谉. 讗祝 诇砖讜谉 讛转讜住' (讘讘"拽 砖诐) 诪讜专讛 注诇 讻讱 讜讝"诇 讚讻讬讜谉 砖讛讜爪讬讗 诪专砖讜转 讛讘注诇讬诐 砖讛讬讜 讞讬讬讘讬谉 讘砖诪讬专讛 讜讗讬谉 讛讘注诇讬诐 讬讻讜诇讬诐 诇砖讜诪专讛 讜讻讜' 讬砖 注诇 讛讙讝诇谉 诇砖讜诪专讛 讜讻讜' 注讻"诇. 砖讜诪专 讗讘讬讚讛 诇讗 讛讜爪讬讗 讗转 讛讗讘讬讚讛 诪专砖讜转 讛讘注诇讬诐 讜诇驻讬讻讱 驻讟讜专 诪砖诪讬专转 谞讝拽讬谉.
讘) 讘谞讜讙注 诇砖讜诪专 讗讘讬讚讛 砖讘注诇讬讜 注诪讜 讘砖注转 讛讙讘讛转 讛诪爪讬讗讛 爪讬讚讚 讛讙专"讞 讝爪"诇 砖讗祝 讛讜讗 驻讟讜专 讻砖讗专 砖讜诪专讬诐 讚注诇诪讗 讛讜讗讬诇 讜砖注转 讛诪爪讬讗讛 讛讬讗 讛诪讞讬讬讘转 讗讜转讜 讘讛砖讘讛 讜讘砖诪讬专讛 讜诇讗 讻诇 专讙注 讜专讙注 砖讛诪爪讬讗讛 谞诪爪讗转 讗爪诇 讛诪讜爪讗讛 - 砖诇讗 讻住讘专转 讛讗讜专 砖诪讞. 讜讛谞讛 讻转讜讘 讘诪住' 讘"诪 (讻讜:) 讜讝"诇 谞讟诇讛 诇驻谞讬 讬讗讜砖 注"诪 诇讛讞讝讬专讛 讜诇讗讞专 讬讗讜砖 谞转讻讜讜谉 诇讙讜讝诇讛 注讜讘专 诪砖讜诐 讛砖讘 转砖讬讘诐, 讛诪转讬谉 诇讛 注讚 砖谞转讬讗砖讜 讛讘注诇讬诐 讜谞讟诇讛 讗讬谞讜 注讜讘专 讗诇讗 诪砖讜诐 诇讗 转讜讻诇 诇讛转注诇诐 讘诇讘讚 注讻"诇. 诇讙专"讞 讝爪"诇 讘讬讗讜专 讛讙诪专讗 讛讜讗 砖砖注转 讛讙讘讛转 讛诪爪讬讗讛 诇讘讚讛 诪讞讬讬讘转 讘讛砖讘讛 (讘诪爪讜转 讛砖讘 转砖讬讘诐) 讜讘砖诪讬专讛. 讜诪讗讞专 砖讘注诇讬讛 讛讬讜 注诪讜 讘砖注转 讛诪爪讬讗讛 - 讛诪讜爪讗 驻讟讜专, 砖讻谉 讚讬谉 讘注诇讬讜 注诪讜 讞诇 诇驻讜讟专讜 讘砖注转 讛诪讞讬讬讘 - 讘砖注转 讛诪爪讬讗讛.
讜讗诪专 讛讙专"诪 讛诇讜讬 讝爪"诇 砖诇讚注转讜 砖讜诪专 讗讘讬讚讛 讘讘注诇讬讜 注诪讜 讞讬讬讘, 讜专讗讬讬讛 诇讚讘专 诪讛讙诪专讗 (讚祝 谞讜:) 砖诐 诪讜讘讗 砖专讘 讬讜住祝 住讜讘专 砖讚讬谉 砖讜诪专 讛讗讘讬讚讛 讻砖讜诪专 砖讻专 诪砖讜诐 讚专讞诪谞讗 砖注讘讚讬讛. 讬讜爪讗, 砖砖讜诪专 讗讘讬讚讛 讗讬谞讜 砖讜诪专 砖诇 讛讘注诇讬诐 讜砖讘注诇 讛讗讘讬讚讛 讗讬谞讜 讛讘注诇讬诐 砖诇 讛砖讜诪专 讻讬 专讞诪谞讗 砖注讘讚讬讛. 注讜讚 讛讜讻讞讛 诇讻讱 诪注爪诐 讚讬谉 驻专讜讟讛 砖诇 专讘 讬讜住祝. 砖讜诪专 讗讘讬讚讛 谞讞砖讘 讻砖讜诪专 砖讻专 诪讗讞专 砖讛转讜专讛 驻讟专讛 诇砖讜诪专 讗讘讬讚讛 诪诪爪讜转 谞转讬谞转 驻专讜讟讛 诇注谞讬 讻砖注讜住拽 讘砖诪讬专转 讛讗讘讬讚讛. 讜讛专讬 讛谞讗讛 讝讜 诇讗 讛讙讬注讛 诇讬讚讬 砖讜诪专 讛讗讘讬讚讛 诪讛讘注诇讬诐 讻讬 讗诐 驻讟讜专 转讜专讛 讛讜讗 讜讛专讜讜讞讛 讘注诇诪讗 砖诪讙讬注讛 讗诇讬讜 诪诪讬诇讗 诪谉 讛砖诪讬诐. 讘注"讻 砖讜诪专 讗讘讬讚讛 讗讬谞讜 砖讜诪专 砖诇 讛讘注诇讬诐 讗讱 讛转讜专讛 注砖转讛讜 砖讜诪专 讗讘讬讚讛 讜讛转砖诇讜诪讬谉 讛诪讙讬注讬诐 讗诇讬讜 诪诪讬诇讗 诪谉 讛砖诪讬诐 讛讜驻讻讬诐 讗讜转讜 诇砖讜诪专 砖讻专. 讜讘讻谉 诇讗 砖讬讬讱 讘砖讜诪专 讗讘讬讚讛 讚讬谉 讘注诇讬讜 注诪讜 砖讬驻讟专谞讜 诪转砖诇讜诪讬诐 诪讗讞专 砖讗讬谉 砖讜诪专 讛讗讘讬讚讛 砖讜诪专 砖诇 讛讘注诇讬诐 讻讬 专讞诪谞讗 砖注讘讚讬讛.
讜谞专讗讛 砖讗讬谉 驻讟讜专 讘注诇讬讜 注诪讜 讞诇 讘砖讜诪专 讗讘讬讚讛 诪砖谞讬 讟注诪讬诐 谞讜住驻讬诐:
讗) 讘诪住' 讘"诪 (讚祝 爪讚:) 讛讙诪' 讛拽砖讛 驻专讛 讘诪砖讬讻讛 讜讘注诇讬诐 讘讗诪讬专讛, 讜讛讙诪' 讛住讬拽讛 讚拽讬讬诪讗 驻专讛 讘讞爪讬专讜 注讬讬"砖. 讜注诇讬谞讜 诇讛转讘讜谞谉 诇诪讛 拽讘注讛 讛讙诪' 砖驻讟讜专 砖讜诪专 讘讘注诇讬讜 注诪讜 讞诇 讗讜 讘砖注转 拽谞讬谉 诪砖讬讻讛 讗讜 讘砖注转 拽谞讬谉 讞爪专, 讜讛诇讗 砖讜诪专 讞讬讬讘 讘讗讞专讬讜转 讛驻拽讚讜谉 诪讬讚 诪砖注转 讛谞讞转 讛驻拽讚讜谉 诇驻谞讬讜 拽讜讚诐 讛诪砖讬讻讛, (注讬讬谉 讘转讜住' 讘讘"诪 讚祝 爪讟. 讚"讛 讻讱 转讬拽谞讜 讜讻讜'), 讜讗"讻 诪讛专讗讜讬 砖讬讞讜诇 驻讟讜专 讘注诇讬讜 注诪讜 诪讝诪谉 讛谞讞转 讛驻拽讚讜谉 诇驻谞讬讜. 讜注讜诇讛, 砖讛驻讟讜专 砖诇 讘注诇讬讜 注诪讜 讞诇 讚讜拽讗 讘砖注转 拽谞讬谉 讛砖讜诪专 诇注谞讬谉 讞讝专讛 (讚诇讗 诪爪讬 诪讛讚专 讘讬讛, 注讬讬"砖 讘转讜住') 讜诇讗 诪砖注转 讞诇讜转 讛讗讞专讬讜转.
讜诇驻讬"讝 诪住转讘专 砖讗讬谉 驻讟讜专 讘注诇讬讜 注诪讜 讞诇 讘砖讜诪专 讗讘讬讚讛 诪讗讞专 砖谞注砖讛 砖讜诪专 注拽讘 砖注讘讜讚讗 讚专讞诪谞讗 讜讞讜讘转 讛砖诪讬专讛 讞诇讛 注诇讬讜 讘诇讬 诪注砖讛 拽谞讬谉.52
讘) 注讜讚 谞专讗讛 砖讚讬谉 讘讘注诇讬诐 讘砖讜诪专 讗讘讬讚讛 转诇讜讬 讗诐 讚讬谉 讘讘注诇讬诐 讞诇 讻驻讟讜专 转砖诇讜诪讬诐 讗讜 讻讛驻拽注转 讞讜讘转 讛砖诪讬专讛. 讗诐 讘讘注诇讬诐 讛讜讗 驻讟讜专 转砖诇讜诪讬谉 诪住转讘专 砖讞诇 诇驻讟讜专 讙诐 砖讜诪专 讗讘讬讚讛. 讗讜诇诐 讗诐 讘讘注诇讬诐 诪驻拽讬注 讞讜讘转 讛砖诪讬专讛 诪讛专讗讜讬 砖讬讞讜诇 讚讜拽讗 讘砖诪讬专讛 砖讞诇讛 讘诪住讬专转 讛讘注诇讬诐 诇砖讜诪专 - 砖讻谉 讚讬谉 讘讘注诇讬诐 诪驻拽讬注 诪住讬专转 讛讘注诇讬诐 讛诪讞讬讬讘转, 讜砖讜诪专 讗讘讬讚讛 讛讜讗讬诇 讜诪转讞讬讬讘 讘诇讬 诪住讬专转 讘注诇讬诐 诇讗 讞诇讛 讘讜 讛驻拽注转 讘讘注诇讬诐.
讗砖专 诇讞拽讬专讛 讛讝讗转, 诪驻讜专住诐 讛讜讗 讘讬讗讜专讜 砖诇 诪专谉 专讘讬谞讜 讞讬讬诐 讛诇讜讬 讝爪"诇 讘谞讜讙注 诇讚讘专讬 讛专诪讘"诐. 讛专诪讘"诐 讻转讘 讘驻"讘 诪讛诇' 砖讻讬专讜转 (讛诇"讙) 讜讝"诇 讬专讗讛 诇讬 砖讗诐 驻砖注 讛砖讜诪专 讘注讘讚讬诐 讜讻讬讜爪讗 讘讛谉 讞讬讬讘 诇砖诇诐 砖讗讬谞讜 驻讟讜专 讘注讘讚讬诐 讜拽专拽注讜转 讜砖讟专讜转 讗诇讗 诪讚讬谉 讙谞讬讘讛 讜讗讘讬讚讛 讜诪转讛 讜讻讬讜爪讗 讘讛谉 讜讻讜' 讗讘诇 讗诐 驻砖注 讘讛 讞讬讬讘 诇砖诇诐 砖讻诇 讛驻讜砖注 诪讝讬拽 讛讜讗 讜讗讬谉 讛驻专砖 讘讬谉 讚讬谉 讛诪讝讬拽 拽专拽注 诇讚讬谉 讛诪讝讬拽 诪讟诇讟诇讬谉 讜讻讜' 注讻"诇. 诪讗讬讚讱 讘驻"讗 诪讛诇' 砖讻讬专讜转 (讛诇"讙) 驻住拽 讛专诪讘"诐 砖驻砖讬注讛 讘讘注诇讬诐 驻讟讜专 讜讝"诇 讛诪驻拽讬讚 讗爪诇 讞讘讬专讜 讜讻讜' 讗诐 砖讗诇 讛砖讜诪专 讗转 讛讘注诇讬诐 注诐 讛讚讘专 砖诇讛谉 讗讜 砖讻专谉 讛专讬 讛砖讜诪专 驻讟讜专 诪讻诇讜诐, 讗驻讬诇讜 驻砖注 讘讚讘专 砖砖诪专 讜讗讘讚 诪讞诪转 讛驻砖讬注讛 讛"讝 驻讟讜专 讜讻讜' 注讻"诇. 讜爪"注 诪"砖 驻砖讬注讛 讘拽专拽注 砖讞讬讬讘 诪驻砖讬注讛 讘讘注诇讬诐 砖驻讟讜专.
讜讘讬讗专 讛讙专"讞 讝爪"诇 砖砖讬讟转 讛专诪讘"诐 讛讬讗 讻讬 讚讬谉 拽专拽注 讞诇 讻驻讟讜专 转砖诇讜诪讬谉 讜诇讗 讻诪驻拽讬注 砖诇 讞讜讘转 讛砖诪讬专讛, 讜诇讻谉 驻砖讬注讛 讘拽专拽注 诪讞讬讬讘转 讗转 讛砖讜诪专 砖转砖诇讜诪讬 讛驻砖讬注讛 讗讬谞诐 转砖诇讜诪讬 砖讜诪专 讘注诇诪讗 讗诇讗 诪讚讬谉 转砖诇讜诪讬 诪讝讬拽. 讚讬谉 讘讘注诇讬诐 诇注讜诪转 讝讗转, 诪驻拽讬注 讗转 讞讜讘转 讛砖诪讬专讛 - 讜诇驻讬讻讱 讙诐 驻讜砖注 讘讘注诇讬诐 驻讟讜专. 专拽 砖讜诪专 讛驻讜砖注 诪转讞讬讬讘 诇砖诇诐 讻诪讝讬拽 讜诇讗 住转诐 讘谉 - 讗讚诐 砖讗讬谞讜 砖讜诪专, 砖讻谉 诇讙讘讬讜 讗讬谞讜 讻讬 讗诐 讙专诪讗 讘谞讝拽讬谉 砖讛讜讗 驻讟讜专.53
讜讛讜住讬祝 讛讙专"讞 讝爪"诇 谞"诪 讗讞专转. 讚讬谉 讘讘注诇讬诐 讞诇 讚讜拽讗 讘砖注转 诪砖讬讻转 讛砖讜诪专 (注讬讬谉 讘专诪讘"诐 驻"讗 诪讛诇' 砖讻讬专讜转 讛诇"讙) 诪砖讜诐 砖讞诇 讻诪驻拽讬注 砖诇 讛砖诪讬专讛 诪注讬拽专讛. 讜讗讬诇讜 讚讬谉 拽专拽注 讞诇 专拽 讻驻讟讜专 诪转砖诇讜诪讬 砖讜诪专, 讜诇讻谉 诪住转讘专 砖讗诐 讛讘注诇讬诐 诪住专讜 拽专拽注 诇砖讜诪专 讜讗讞"讻 谞注砖讛 转诇讜砖, 讜诪砖谞转诇砖 讛诇讱 诇讗讬讘讜讚, 讛砖讜诪专 讬讛讬讛 讞讬讬讘 - 讻讬 讞讬讜讘讬 讛转砖诇讜诪讬诐 讞诇讬诐 讘砖注转 讛讗讘讬讚讛 讜讘讗讜转讛 砖注讛 讛讬讛 转诇讜砖.
讜讛谞讛 讘谞讜讙注 诇讛拽讚砖 驻住拽 讛专诪讘"诐 (驻"讘 诪讛诇' 砖讻讬专讜转 讛诇"讛) 讜讝"诇 讛驻拽讬讚 讛拽讚砖 讜讗讞"讻 驻讚讛讜 讜讛专讬 讛讜讗 讞讜诇讬谉 讘注转 砖谞讟诇讜 诪讬讚 讛砖讜诪专 讗讜 砖讛砖讗讬诇讜 讞讜诇讬谉 讜讗讞"讻 讛拽讚讬砖 讜讛讜讗 讘讬讚 讛砖讜讗诇 讜讻谉 注讻讜"诐 砖讛驻拽讬讚 讜讗讞"讻 谞转讙讬讬专 讻诇 讗诇讜 讗讬谉 讘讛谉 讻诇 讚讬谞讬 讛砖讜诪专讬谉 注讚 砖转讛讬讛 转讞诇转谉 讜住讜驻谉 谞讻住讬 讛讚讬讜讟 讜谞讻住讬 讬砖专讗诇 注讻"诇. 讛专讬 砖讛拽讚砖 讘砖注转 讛诪住讬专讛 诇砖诪讬专讛 驻讜讟专 讗祝 砖讗讞"讻 讘砖注转 讛讗讘讬讚讛 讛讬讛 讞讜诇讬谉. 讚讜诪讛 讛讜讗 诇讚讬谉 讘注诇讬讜 注诪讜. 讜诇讗讜专 讛谞"诇 讬讜爪讗 砖讚讬谉 讛拽讚砖 讞诇 讻讛驻拽注转 讛砖诪讬专讛 诪注讬拽专讛.54
讘讛转讗诐 诇讻讱, 讗诪专 讛讙专"讞 讝爪"诇, 讙诐 讛专诪讘"诐 讛诪讞讬讬讘 驻砖讬注讛 讘拽专拽注 讬讜讚讛 砖驻砖讬注讛 讘讛拽讚砖 驻讟讜专 砖讻谉 讛拽讚砖 诪讜驻拽注 诪讞诇讜转 砖诪讬专讛 讜讗讬诇讜 拽专拽注 讘专 砖诪讬专讛 讛讜讗 讜讗讬谞讜 讗诇讗 驻讟讜专 诪转砖诇讜诪讬 砖讜诪专. (讜讻谉 诪讜专讬诐 讚讘专讬 讛专诪讘"诐 讘驻"讘 诪讛诇' 砖讻讬专讜转 讛诇"讙 讛谞"诇).55
26 注讬讬谉 讘讞讬讚讜砖讬 讛讙专"讞 讛诇讜讬 讝爪"诇 注诇 讛专诪讘"诐 (驻"讝 诪讞讜讘诇 讛诇"讚) 讜讙诐 讘砖讬注讜专讬 专讘讬谞讜 讞讬讬诐 讛诇讜讬 诇讘"拽 (讚祝 爪讞.) 讚"讛 讜讛"诪.
27 注讬讬谉 讘拽爪讜转 讛讞讜砖谉 (砖谞"讚, 讘') 讜讘谞转讬讘讜转 (砖诐: 住拽"讙) 讜讘拽爪讜转 讜谞转讬讘讜转 (专爪"讗, 讗').
28 诇讻讗讜专讛 专讘讬谞讜 专"诇 砖讞讬讬讘 诇砖诪讜专 讘讙诇诇 讛讗讬住讜专讬诐 砖诇 "讜诇讗 转注诪讜讚 注诇 讚诐 专注讱" "讜诇讗 转砖讬诐 讚诪讬诐 讘讘讬转讱" 讜讻讚讜诪讛 诇讛诐, 讗讱 讞讜讘转 砖诪讬专讛 注"驻 讛驻住讜拽 砖诇 "讜诇讗 讬砖诪专谞讜 讘注诇讬讜" 诇讗 讞诇讛.
29 讻讬 砖注转 讛注诪讚讛 讘讚讬谉 讛讬讗 讛砖注讛 砖讘讬"讚 诪讟讬诇 讗转 讞讬讜讘 讛拽谞住 注诇 讛讘注诇讬诐. 注讬讬谉 讘砖讬注讜专讬诐 诇诪注诇讛 讘注谞讬谉 拽谞住 (讚祝 讟讜:).
30 注讬讬谉 讘讞讬讚讜砖讬 专注"讗 讘拽爪讜讛"讞 (转"讗, 讗') 讜讘讗讜专 砖诪讞 (驻"讘 诪讙谞讬讘讛 讛诇"讗) 讜注"注 讘砖讬注讜专讬诐 诇诪注诇讛 (讚祝 诇讜.) 讘讘注诇 讛诪讗讜专 讗讜转 讘).
31 注讬讬谉 讘讗讜专 砖诪讞 诇驻"讚 诪讛诇' 谞讝拽讬 诪诪讜谉 (讛诇"讚) 讜注"注 讘讗讜专 砖诪讞 诇驻"讗 诪讛诇' 讟讜注谉 讜谞讟注谉 (讛诇"讞). 住讬驻讜专 讛砖讬讞讛 砖讛转谞讛诇讛 讛讙专"讞 讝爪"诇 注诐 讘注诇 讗讜专 砖诪讞 讝爪"诇 拽讘诇 专讘讬谞讜 讝爪"诇 讘诪住讜专讛 诪讗讘讬讜 讛讙专"诪 讝爪"诇 砖讛讬讛 注讚 专讗讬讬讛 讜砖诪讬注讛 诇砖讬讞讛 讝讜.
32 注讬讬谉 诇诪注诇讛 (讚祝 诪讛) 讘转讜住' 专"驻 讘驻住拽讬 专讬"讚 讜讘诪讗讬专讬. 注"注 讘讗讜专 砖诪讞 注诇 驻住拽 讛专诪讘"诐 讛谞"诇.
33 注讬讬谉 讘讗讘谉 注讝专讗 讜讘专诪讘"谉 讘驻专砖转 讛讻讜驻专 砖讘讞讜诪砖 砖诪讜转.
34 注讬讬谉 讘专砖"讬 (讚祝 诪讛.) 讚"讛 讻诇转讛 讜诪讚讜讬讬拽 讛讜讗 讻讚讘专讬 专讘讬谞讜 讝爪"诇 砖讬砖 谞"诪 讘讬谉 讞讬讜讘 谞讝拽 讛转诇讜讬 讘讗讞专讬讜转 砖诇 讛砖讜诪专 诇讘讬谉 讻讜驻专 砖转诇讜讬 讘诪讛 砖讛砖讜专 讛讛讜专讙 讘专砖讜转讜. 讜注讬讬"砖 讘专砖讘"讗 讜讘诪讗讬专讬.
35 诪砖讬讻讛 讘专讛"专 诪讛讜讜讛 诪注砖讛 拽谞讬谉 诇注谞讬谉 讙讝讬诇讛 讜诇讛讜爪讬讗 讗转 讛讚讘专 讛谞诪砖讱 诪专砖讜转 讘注诇讬讜 讜诇讛讬讜转讜 讙讝讜诇, 讘专诐 讗讬谞讛 诪专讗讛 讜诪讜讻讬讞 讗转 讘注诇讜转 砖诇 讛诪讜砖讱 讜讘讻谉 讗讬谞讛 拽讜谞讛 讘拽谞讬谉 诪砖讬讻讛 诇讛讬讜转 砖诇讜.
36 注讬讬谉 讘转讜住' 诇注讬诇 (讚祝 讙: 讚"讛 诪砖讜专讜 诇诪讚谞讜).
37 爪"注 砖讛专讬 讗住讜"诪 砖讛谞讬讞谉 讘专讛"专 讚专讻诐 诇讛讝讬拽 转诪讬讚 讻讘讜专 讚注诇诪讗 讜讻砖讗专 讛诪讝讬拽讬诐 讜讘讻谉 讬转讞讬讬讘 讛诪谞讬讞谉 诪砖讜诐 注砖讬讬转 讛诪讝讬拽.
38 注讬讬谉 讘讞讬讚讜砖讬 专讬"讝 讛诇讜讬 注诇 讛专诪讘"诐 讛诇' 谞讝拽讬 诪诪讜谉 讜讘讗讞专讜谞讬诐 诇注讬诇 (讚祝 讙.) 讙讘讬 砖诇讬祝 砖注诇讬讛 讜讘驻专讜诪讘讬讗 砖讘驻讬讛 讜讻讜'.
39 注讬讬谉 讘砖讬注讜专讬诐 诇注讬诇 (讚祝 讜.) 讚"讛 讗讘谞讜 住讻讬谞讜 讜诪砖讗讜 讻讜' 讜诇拽诪谉 (讚祝 谞讟:) 转讜住' 讚"讛 诇讘转讛 讻讜'. 讜讞讬诇讜拽 讚专讘讬谞讜 讝爪"诇 诪住转讘专 砖讗讬谉 诪注砖讛 讚讘注诇 讞讬 讬讻讜诇 诇讞讬讬讘 讙讘专讗 讘注砖讬讬转 讛诪讝讬拽 讜专拽 讘拽讬专讜讘 讛诪讝讬拽 讗爪诇 讛谞讬讝拽. 讜讬转讻谉 砖诪拽讜专 诇讚讬谉 讝讛 讛讬讗 讙讝讬讛"讻 "讗讬砖 讘讜专 讜诇讗 砖讜专 讘讜专" 讛拽讜讘注转 砖讗讬谉 讘注诇 砖讜专 讞讬讬讘 注讘讜专 讘讜专 砖砖讜专讜 注砖讛. 注讬讬谉 诇注讬诇 (讚祝 诪讞.) 讘转讜住' 讚"讛 讗讬砖 讘讜专.
40 讬注讜讬讬谉 讘诪讞诇讜拽转 讘讬谉 讛专诪讘"诐 诇讘讬谉 讛专讗讘"讚 (驻"讚 诪谞"诪 讛诇"讚) 讚诇专诪讘"诐 讛讘注诇讬诐 砖诪住专讜 讛诪讝讬拽 诇砖讜诪专 诇注讜诇诐 讞讬讬讘讬诐 诇砖诇诐 诇谞讬讝拽, 讜讛专讗讘"讚 诪住讜驻拽 讘讝讛. 讜讬讜爪讗 砖诇专诪讘"诐 讛讘注诇讬诐 转诪讬讚 讞讬讬讘讬诐 诪讚讬谉 讘注诇 讛诪讝讬拽 讜讛砖讜诪专 讞讬讬讘 诇砖诇诐 诇讘注诇讬诐 诪讚讬谉 讛转讞讬讬讘讜转. 讜诇爪讚 讗' 讘专讗讘"讚 讛讘注诇讬诐 讛住转诇拽讜 讜讛砖讜诪专 谞注砖讛 诇讘注诇 讛诪讝讬拽.
41 注讬讬谉 讘讞讬讚讜砖讬 讛讙专"讞 注诇 讛专诪讘"诐. 讜讛讙专"讞 讝爪"诇 讛住讘讬专 讚诪"讚 砖讜诪专 砖诪住专 诇砖讜诪专 讞讬讬讘 讘砖诪讬专转 讙讜驻讜 (诪砖谞讬 讛讟注诪讬诐 讛谞"诇) 讛讬讬谞讜 诪砖讜诐 砖住讜讘专 砖讗"讗 诇砖讜诪专 专讗砖讜谉 诇讛住转诇拽 诪讞诇讜转 砖诪讬专转讜 讜讙诐 讗讬谉 诇讜 专砖讜转 诇讛注诪讬讚 讙讘专讗 讘诪拽讜诪讜 诇拽讬讬诐 讘驻讜注诇 讗转 讛砖诪讬专讛 讘注讚讜 诪砖讜诐 砖谞讬 讛讟注诪讬诐 讛谞"诇. 讜讗讬诇讜 讛诪"讚 砖砖讜诪专 砖诪住专 诇砖讜诪专 驻讟讜专 住讜讘专 砖讛专讗砖讜谉 诪住转诇拽 诪讛砖诪讬专讛 讜诇驻讬讻讱 讗讬谉 诇讘注诇讬诐 砖讜诐 讟注谞讜转 注诇讬讜. 讜讻讬讜谉 砖讻谉 讛"讛 讘谞讜讙注 诇砖诪讬专转 谞讝拽讬谉 讚讗诇讬讘讗 讚诪"讚 砖砖"诇 驻讟讜专 讛砖讜诪专 讛专讗砖讜谉 讬讻讜诇 诇讛住转诇拽 讜诇诪"讚 砖砖"诇 讞讬讬讘 讗"讗 诇讛住转诇拽, 注讬讬谉 讘住驻专讜 注诇 讛专诪讘"诐 讜讘砖注讜专讬 讛讙专"讞 讝爪"诇.
42 讛专诪讘"诐.
43 注讬' 讘拽爪讜转 (专爪"讗, 讚') 讜讘诪谞"讞 诪爪讜讛 谞"讟.
44 讜讘讚讜诪讛 诇讻讱 谞讬转谉 诇转专抓 讗转 拽讜砖讬转 讛转讜住' 讘砖讘讜注讜转 (讚祝 诪讚: 讚"讛 讜专讘 讬讜住祝) 诪讚讜注 讗诪专讬' 诪爪讜讜转 诇讗讜 诇讬讛谞讜转 谞讬转谞讜 讜讛专讬 讘砖注转 注砖讬讬转 讛诪爪讜讛 谞讛谞讛 诪驻专讜讟讛 讚专"讬. 讜诇驻讬 讚讘专讬 专讘讬谞讜 诪讘讜讗专 砖专拽 讘谞讜讙注 诇砖诪讬专转 讗讘讬讚讛 讛讞诇讛 诪谉 讛砖诪讬诐 谞讞砖讘转 驻专讜讟讛 讚专"讬 讛讘讗讛 诪谉 讛砖诪讬诐 讻转砖诇讜诪讬谉 诇注砖讜转讜 砖"砖. 诪讗讬讚讱 诇讙讘讬 讗讬住讛"谞 讗讬谉 讛谞讗转 驻专讜讟讛 讚专"讬 讗住讜专讛 讻讬 讗讬谞讛 谞讛谞讛 诪讙讜驻讜 砖诇 讛讞驻爪讗 砖诇 讗讬住讛"谞 讗诇讗 讘讛谞讗讛 爪讚讚讬转 诪谉 讛砖诪讬诐.
45 讗讱 讛专讬讟讘"讗 诇砖讘讜注讜转 (讚祝 诪讚.) 讻' 讜讝"诇 讜讗"转 讗"讛 讗驻讬' 砖"讞 讞讬讬讘 诇谞注专讛 讜诪讬驻讟专 诇讬转谉 驻专讜讟讛 诇注谞讬 讜讗"讻 诇专"讬 讬讛讗 讚讬谞讜 讻砖"砖, 讜讬"诇 讚砖讗谞讬 砖讜诪专 讚讻讬 诪谞注专讛 诇讛 诇讗讜 诇诪爪讜讛 讛讜讗 讗诇讗 诪讚讬谉 砖诪讬专转讜 砖拽讘诇 注诇讬讜 讘驻讬专讜砖 讜诇讗 讞砖讜讘 注讜住拽 讘诪爪讜讛 诇驻讜讟专讜 诪驻专讜讟讛 诇注谞讬 注讻"诇, 讜诇讻讗讜专讛 讛讜讗 砖诇讗 讻诪讜 砖讻转讘 讘讘"诪.
46 讚讗注"驻 砖诪爪讜讜转 诇讗讜 诇讬讛谞转 谞讬转谞讜 讗讬谉 讝讛 专"诇 砖讗讬谉 诇讜 讛谞讗讛 诪讛诪爪讜讛. 讘讜讚讗讬 讬砖 诇讜 讛谞讗讛 讗诇讗 砖讛转讜专讛 讛转讬专讛 讛谞讗讛 讝讜 讘讗住讛"谞. 讜讛专讗讬讬讛 砖诇讛专讘讛 专讗砖讜谞讬诐 讙诐 讛谞讗转 讛讙讜祝 诪讜转专转 讘砖注转 讛诪爪讜讛 - 讜讘讜讚讗讬 讘诪爪讬讗讜转 讙讜驻讜 谞讛谞讛 讗诇讗 砖讛诪爪讜讛 诪转专转 讗讜转讛. 讜讛"讛 讛谞讗转 讛诪爪讜讛 注爪诪讛.
47 讘砖讬注讜专讬诐 讗讞专讬诐 谞拽讟 专讘讬谞讜 讝爪"诇 讚专讱 讗讞专转 讘讛住讘专转 砖讬讟转 讛专"谉. 注讬讬谉 讘注谞讬谉 注讜住拽 讘诪爪讜讛 讘专砖讬诪讜转 砖讬注讜专讬诐 诇诪住' 住讜讻讛.
48 砖讛专讬 诇讗 注砖讛 拽谞讬谉 讛转讞讬讬讘讜转 注诐 讛诪砖讗讬诇.
49 诪砖诪注 拽爪转 砖专讘讬谞讜 讝爪"诇 住讜讘专 讻讗谉 砖砖讜诪专 讗讘讬讚讛 砖讜讛 诇砖讜诪专 驻拽讚讜谉 讚注诇诪讗 讜讻讗讬诇讜 讛讘注诇讬诐 诪住专讜 诇讜 讗转 驻拽讚讜谞诐 诇砖诪讬专讛 讜讛转讞讬讬讘 诪讚注转 诇砖讜诪专讜. 讜讻谉 诪砖诪注 诪讛讙诪专讗 (诇拽诪谉 拽讜 讘) 讜讝"诇 讗讘讬讚讛 拽讗 讗转讬讗 诪讻讞 讘谉 讚注转 注讻"诇, 讻诇讜诪专 砖讬砖 讚讬谉 诪驻拽讬讚 讘砖讜诪专 讗讘讬讚讛. 讜诇驻讬"讝 诪住转讘专 砖砖讜诪专 讗讘讬讚讛 砖讘注诇讬讜 注诪讜 驻讟讜专 讻讬 讘注诇讬讜 注诪讜 诪驻拽讬注 讗转 讛诪讞讬讬讘 砖诇 诪住讬专转 诪驻拽讬讚 诇砖诪讬专讛. 注讬讬谉 讘砖讬注讜专讬诐 诇拽诪谉.
50 注讬讬谉 讘讞讬讚讜砖讬 讛专砖讘"讗 诇讘"诪 (爪讚.) 讝"诇 讬砖 诇转诪讜讛 注诇 砖"讞 砖讞讬讬讘讛 讛转讜专讛 讘驻砖讬注讛, 讗诇讗 砖讻讬讜谉 注诇 注爪诪讜 讜讝讛 谞砖注谉 注诇 砖诪讬专转讜 讜谞讗讘讚 讘驻砖讬注转讜 讛专讬 讝讛 拽专讜讘 诇诪讝讬拽 讻讜' 注讻"诇, 注讬讬"砖. 讜讬转讻谉 砖讻讜讜谞转讜 讻讙专"讞 讝爪"诇 砖讛驻讜砖注 讗讬谞讜 诪讝讬拽 诪诪砖 讗诇讗 讞讬讜讘 诪讬讜讞讚 讘讛诇讻讜转 砖讜诪专讬诐 讜讻讚谞"诇.
51 注讬讬谉 讘砖讬注讜专讬诐 诇诪注诇讛 诇转讜住' 讛讝讛.
52 诇驻讬"讝 谞讟讬诇转 讛诪爪讬讗讛 讛诪讞讬讬讘转 讘讛砖讘讛 讜讘砖诪讬专讛 (注讬' 讘"诪 讻讜 讘) 讗讬谞讛 诪注砖讛 拽谞讬谉 讗诇讗 谞讟讬诇讛 讘注诇诪讗. 讗讱 爪"注 讚诇讻讗讜专讛 诪砖注转 谞讟讬诇转 讛诪爪讬讗讛 讗"讗 砖讬讞讝讜专 讘讜 诪讛砖诪讬专讛 讜讛讜"诇 讻讗讬诇讜 注砖讛 拽谞讬谉, 讜讗"讻 讛讚讬谉 讚讘注诇讬讜 注诪讜 爪专讬讱 诇讞讜诇 讘讗讜转讛 砖注讛. 讜讬转讻谉 讚讗注驻"讻 讗讬谉 讻讗谉 拽谞讬谉, 讜讗讻诪"诇.
53 讜诇驻讬"讝 砖讜诪专 讘讘注诇讬诐 驻讟讜专 诪砖讘讜注转 讛砖讜诪专讬诐 讻讬 讗讬谞讜 砖讜诪专 讻诇诇, 讜注讬讬谉 讘讙讚讜诇讬 讛驻讜住拽讬诐 砖讚谞讜 讘讝讛 讜讘拽讜讘抓 讘讬转 讬爪讞拽 砖谞转 转砖谞"讘 讘诪讗诪专 讛讙专"讗 诇讬讻讟谞砖讟讬讬谉 谞"讬 讞转谉 专讘讬谞讜 讝爪"诇 讘注谞讬谉 砖讘讜注讛 讘砖讜讗诇. 注讻"讝 砖诇讬讞讜转 讬讚 讘讘注诇讬诐 诪讞讬讬讘转 (讘"诪 讚祝 诪讗:), 讜讗诪专 讛讙专"讞 讝爪"诇 砖讬砖 讞诇讜转 砖诐 砖讜诪专 讻诇 砖讛讜讗 讗祝 讘讘注诇讬诐 讜诇讻谉 诪讞讜讬讘 讘砖诇讬讞讜转 讬讚 - 讗讘诇 诇砖讗专 诪讬诇讬 讛砖诪讬专讛 诪讜驻拽注转.
54 讻专诐 讛拽讚砖 诪驻拽讬注 讗转 讛砖诪讬专讛 讗祝 讗讞"讻 讘砖注转 讗讘讬讚讛 - 讘讗讜驻谉 砖诪住专讜 诇讜 讞讜诇讬谉 讜讛拽讚讬砖讜 讘注诇讬诐 讻砖讛讬讛 诪讜驻拽讚 讘讬讚讬 讛砖讜诪专. 讜讗讬诇讜 讚讬谉 讘讘注诇讬诐 讗讬谞讜 诪驻拽讬注 讜专拽 讘砖注转 讛诪住讬专讛 讘诇讘讚, 讜讘诪住专讜 诇讜 砖诇讗 讘讘注诇讬诐 讜谞注砖讛 讗讞"讻 讘注诇讬讜 注诪讜 讛砖讜诪专 讞讬讬讘. 讜谞专讗讛 砖注"驻 讘讬讗讜专 讛讙专"讞 讛谞"诇 讛讞讬诇讜拽 诪讘讜讗专 讻讬 讚讬谉 讘讘注诇讬诐 讞诇 讚讜拽讗 诇讛驻拽讬注 讗转 诪住讬专转 讛讘注诇讬诐 诇砖讜诪专 讜诇讗 讞诇 讗讞"讻. 讜讗讬诇讜 讛拽讚砖 讗讬谞讜 讘专 砖诪讬专讛 讘讞驻爪讗 讜讘讻诇 讗讜驻谉 讛砖诪讬专讛 驻拽注讛 讜讗祝 讘砖诪住专讜 诇讜 讞讜诇讬谉 讜讛拽讚讬砖讜 讗讞"讻, 讜讚讜"拽.
55 注讬讬谉 讘住' 专砖讬诪讜转 砖讬注讜专讬诐 诇诪住' 砖讘讜注讜转 讜谞讚专讬诐 讞诇拽 讗' 讚祝 拽谞"讞 - 拽谞"讟, 讜诪专谉 专讘讬谞讜 讛砖讜讜讛 砖诐 讛拽讚砖 诇拽专拽注 讜讛讘讞讬谉 讘讬谉 爪讚拽讛 诇讘讬谉 砖讗专 讛讚讘专讬诐, 注讬讬"砖.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1998), 讘讗讚讬讘讜转 住驻专讬讗, 讘专讬砖讬讜谉 CC BY-NC.

